**STRATEGIJA RAZVOJA VISOKOG OBRAZOVANJA CRNE GORE**

**ZA PERIOD 2023-2026.**

**PREDLOG**

**Podgorica, mart 2023.**

**S A D R Ž A J**

***Numeracija sadržaja će biti odrađena nakon usvajanja svih komentara i tehničke obrade teksta***

1. **UVOD ……………………………………………………………......................................................**
	1. **Razvojna opredjeljenja …………………………............................................................……...**
	2. **Specifičnosti ………………………………………………………….........................................**
2. **MISIJA ……………………………………………… .......................................................................**
3. **RAZVOJNI CILJEVI I REZIME ZA POSTIGNUTE REZULTATE U PRETHODNOM PERIODU….....................................................................................................................................**
	1. **Ciljevi …………………………………………………………………………….........................**
	2. **Rezime postignutih rezultata …………………………….........................................................**
	3. **Budući izazovi ……………………………………………………………………………………**
4. **ANALIZA POSTOJEĆEG STANJA…………………………………………………………..………**
	1. **EU KONTEKST …………………………………………………………………………… …...**
		1. **Strategija Evropa 2020……………………………………………………………..…………**
		2. **Bolonjska deklaracija i Evropski prostor visokog obrazovanja (EHEA) …………………**
		3. **Obezbjeđenje kvaliteta ……………………………………………………………….…......**
		4. **Lisabonska konvencija i Evropski istraživački prostor …….……………………..……….**
			1. **Doktorski programi - doktorske škole …………………………………………….**
		5. **Mobilnost ……………………………………………………………………………..….......**
	2. **USKLAĐENOST VISOKOG OBRAZOVANJA CRNE GORE S PROCESOM EU INTEGRACIJA I KLJUČNIM EU POLITIKAMA ..................................................................**
	3. **KONTEKST U CRNOJ GORI ..................................................................................................**

**4.3.1 Opšti ekonomski pokazatelji ………………………………………………………………..**

**4.3.2 Uslovi za visoko obrazovanje ..............................................................................................**

**4.3.2.1 Normativni okvir ..................................................................................................**

**4.3.2.2 Finansiranje .........................................................................................................**

**4.3.2.3 Završavanje srednjeg i nastavljanje visokog obrazovanja ...................................**

**4.3.2.4 Ustanove visokog obrazovanja ............................................................................**

**4.3.2.5 Oblasti studija i broj studenata ............................................................................**

**4.3.2.6 Studijski programi i ciklusi studija ………………………………………. …......**

**4.3.2.7 Tržište rada i zapošljavanje poslije završenih studija …………………….……..**

**4.3.2.8 Ponuda slobodnih radnih mjesta …………………………………………...........**

**4.3.2.9 Model studija ………………………………………………………………..…….**

**4.3.3 Ocjene rezultata visokog obrazovanja ………………………………………………….......**

**4.3.3.1 Studijski programi ………………………………………………………….……..**

**4.3.3.2 Upis na studije ……………………………………………………………….……**

**4.3.3.3 Nastava i učenje …………………………………………………………….……..**

**4.3.3.4 Praktična nastava ………………………………………………………….………**

**4.3.3.5 Inovacije u pristupima učenju ……………………………………………………**

**4.3.4 Visoko obrazovanje mladih sa invaliditetom ……………………………………….….......**

**4.3.5 Obezbjeđenje kvaliteta (QA) ……………………………………………………………......**

**4.3.5.1 Agencija za kontrolu i obezbjeđenje kvaliteta ………………………….………..**

**4.3.5.2 Organizacija, upravljanje i kultura kvaliteta ……………………………….…….**

**4.3.5.3 Nastavno osoblje …………………………………………………………..………**

**4.3.5.4 Akademski integritet i akademsko ponašanje …………………………..……….**

**4.3.6 Istraživanje i doktorske studije ………………………………………………………….......**

**4.3.6.1 Izvodi iz evoluacionih izvještaja IEP-a …………………………………………..**

**4.3.6.2 Strategija naučnoistraživačke djelatnosti – planirani ciljevi …………..…...……**

**4.3.6.3 Prioriteti srednjoročnog programa …………………………………………........**

**4.3.6.4 Izvještaj o realizaciji Strategije o rezultatima u oblasti naučnoistraživačkog rada..................................................................................................................................**

**4.3.6.5 Doktorske studije ………………………………………………………………….**

**4.3.7 Djelatnosti visokog obrazovanja povezene sa društvenim aktivnostima ………….……...**

**4.3.7.1 Cjeloživotno učenje (CŽU) …………………………………………………..……**

**4.3.8 Finansiranje ……………………………………………………………………………..……**

**4.3.8.1 Uspostavljanje održivog modela finansiranja ……………………………………**

 **4.3.9 Internacionalizacija ……………………………………………………………………..…...**

**4.3.10 Karijerno savjetovanje ……………………………………………………………….…......**

**5. CILJEVI …………………………………………………………………………………………..........**

**6. AKCIONI PLAN S PROCJENOM TROŠKOVA ……………………………………………………**

**7. MONITORING, IZVJEŠTAVANJE I EVALUACIJA ………………………………………………**

**8. KOMUNICIRANJE REFORMSKIH AKTIVNOSTI ……………………………………………….**

**PRILOG I………………………………………………………………………………………….………..**

**STRATEGIJA RAZVOJA VISOKOG OBRAZOVANJA CRNE GORE**

**ZA PERIOD 2023-2027.**

**PREDLOG**

1. **UVOD**

Strategijsko planiranje visokog obrazovanja predstavlja adekvatan pristup blagovremenom i temeljnom razmatranju najznačajnih pitanja rada i razvoja ovog važnog segmenta savremenog društva. Prethodnu Strategiju Vlada Crne Gore usvojila je 2015. godine, a usvajanjem Izvještaja o njenoj realizaciji u decembru 2019. godine stvoreni su preduslovi za planiranje novog ciklusa razvoja do 2027. godine.

Strategijsko planiranje razvoja visokog obrazovanja ima cilj da u skladu sa nacionalnim i međunarodnim politikama i prioritetima postavi smjernice i definiše ciljeve za održivi, dugoročni i progresivni razvojni put u ovoj oblasti. Kreatori politika u visokom obrazovanju i uprave univerziteta donose obrazovne politike u skladu s globalnim promjenama, kao što su: ubrzani razvoj digitalnog podučavanja, učenja i ocjenjivanja, nezaustavljiv razvoj nove tehnologije, pandemije, masovne migracije i globalne promjene na tržištu rada.

Tekst Prijedloga strategije je rezultat realnog sagledavanja aktuelnog stanja u oblasti visokog obrazovanja i drugim oblastima sa kojim je ono povezano svojom djelatnošću i ostvarenim rezultatima. Razvojni zadaci su prepoznati postavljanjem ciljeva, aktivnostima i odgovornostima za njihovu realizaciju, kako bi se na kraju planskog perioda dostiglo stanje koje se očekuje od aktivnog učešća visokog obrazovanja u potrebama društvenog razvoja.

Strategija je uvažila i postojeća dokumenta koja su usvojena u Evropskom prostoru visokog obrazovanja i Evropskom istraživačkom prostoru da bi se, prenošenjem dobre prakse, postigli očekivani rezultati u razvoju crnogorskog društva, na prepoznatljiv način izvršila harmonizacija s rješenjima koja važe za ove prostore i pružio neophodan doprinos za napredak Crne Gore na putu u EU.

* 1. **Razvojna opredjeljenja**

Strateški cilj Crne Gore je da razvija sistem visokog obrazovanja, istraživanja i umjetničkog stvaralaštva, koji će pospješiti i unaprijediti društveni i ekonomski razvoj crnogorskog društva, kao društva zasnovanog na znanju s ravnopravnim mogućnostima za sve, u skladu s principima slobode i demokratije.

Dostizanje navedenog cilja primarno zahtijeva zajednički prihvaćena i integrisana načela kulture kvaliteta u organizaciji i upravljanju sistemom i ustanovama visokog obrazovanja kako bi se realizovao poželjan dinamičan koncept koji se odnosi na specifične standarde ovog sistema. U takvim uslovima moguće je sprovođenje brojnih inicijativa i ciljeva, koji proizlaze iz misije, za efektno visoko obrazovanje usklađeno sa razvojnim potrebama i postignutim indikatorima kvaliteta djelatnosti.

Funkcionisanje ukupnog modela visokog obrazovanja zahtijeva održivo i stabilno finansiranjeza kontinuirano osposobljavanje konkurentnog i kompetentnog kadra. To je, ujedno, preduslov ustanovama visokog obrazovanja, neophodan za razvoj obrazovanja, nauke, istraživanja i umjetničkog stvaralaštva. Jednako važno je i da nadležno ministarstvo[[1]](#footnote-1), savjeti[[2]](#footnote-2) i Agencija[[3]](#footnote-3) budu osposobljeni da profesionalno realizuju zadatke koji su u funkciji ostvarivanja strateških ciljeva visokog obrazovanja.

Ustanove visokog obrazovanja svoju ulogu prepoznaju i po kontinuiranom radu i rezultatima koji doprinose emancipaciji crnogorskog društva, očuvanju tradicije, identitetskih i drugih vrijednosti i savremenom strateškom stremljenju Crne Gore, kao građanske države.

Misija, inicijative i akcioni planovi visokog obrazovanja Crne Gore treba da budu usklađeni s globalnom EU strategijom, strategijom i dokumentima Evropskog prostora visokog obrazovanja (EHEA) i Evropskog istraživačkog prostora (ERA).

* 1. **Specifičnosti**

Strategija visokog obrazovanja treba da predstavlja *efikasan instrument* s jasno preciziranim inicijativama, ciljevima, aktivnostima i mjerama, kako bi se u planiranom vremenu od pet godina aktuelno stanje jasno identifikovalo i vidno poboljšalo.

Imajući to u vidu treba naglasiti:

* Uslovljenost dokumentima EHEA i ERA zbog statusa obrazovanja i istraživanja u Crnoj Gori u odnosu na obaveze preuzete privremeno zatvorenim poglavljima o obrazovanju i istraživanju (*Poglavlje 25 ‒ Nauka i istraživanje i Poglavlje 26 ‒ Obrazovanje i kultura*) na putu za članstvo u EU.
* Harmonizaciju sa principima Bolonjske deklaracije tako da Strategija adekvatno afirmiše preporuke i smjernice iz dokumenata koji su usvojeni u dosadašnjem razvoju Bolonjskog procesa.
* Značaj rezultata završenih eksternih provjera od strane AKOKVO. Tokom 2022. godine AKOKVO je uspješno realizovala postupak reakreditacije Univerziteta Crne Gore, čime je zaokružen process reakreditacije svih ustanova visokog obrazovanja čime su stvoreni preduslovi za sprovođenje tematskih istraživanja baziranih na podacima prikupljenim kroz proces reakreditacije. Tokom 2022. godine AKOKVO je uspješno realizovala postupak reakreditacije državnog univerziteta – UCG, čime je zaokružen process reakreditacije svih ustanova visokog obrazovanja od strane AKOKVO i time stvoreni preduslovi za sprovođenje tematskih istraživanja baziranih na podacima prikupljenim kroz proces reakreditacije.
1. **MISIJA**

Sistem obrazovanja predstavlja značajan element životne i razvojne infrastrukture pojedinca, društva i države. Obim, kvalitet i efekti razvoja i korišćenja drugih sistema i resursa zahtijevaju da se obrazovanje permanentno razvija i usavršava kako bi svoju ulogu ostvarilo pravovremeno, kvalitetno i efikasno.

Visoko obrazovanje, kao dio ukupnog sistema obrazovanja, treba da bude prepoznatljivo i referentno u Crnoj Gori i Evropskom prostoru visokog obrazovanja na osnovu:

* *Usklađene obrazovne politike* s potrebama tržišta rada i niske stope nezaposlenostinakon završetka studija.
* *Konkurentnog kadra* koji posjeduje potrebna znanja, vještine i kompetencije.
* *Uspostavljenog internog sistema obezbjeđenja kvaliteta i integracije ustanova* koji su zasnovani na načelima kulture kvaliteta i efikasnog upravljanja, uz poštovanje autonomije ustanove i efikasnog sistema za obezbjeđenje kvaliteta.
* *Studijskih programa* čiji kurikulumi pružaju ishode učenjaprilagođene savremenim kompetencijama za tržište rada i nastavak obrazovanja i koji se mogu izvoditi i na engleskom jeziku, kako bi bili dostupni inostranim studentima.
* *Dostupnosti obrazovanja svima na osnovu stabilnog finansiranja* i uspostavljenih servisa koji pružaju adekvatnu podršku svima koji žele da se obrazovanjem kvalitetno pripreme za rad i napredovanje.
* *Implementiranih standarda kvaliteta* obrazovanja, istraživanja i umjetničkog stvaralaštva, *a posebno načela akademske etike*, koji obezbjeđuju referentan i inovativan kadar.
* *Uspostavljenih modela međunarodne saradnje i mobilnosti* koji doprinose izgradnji kapaciteta, renomeu ustanova, bolјem kvalitetu visokog obrazovanja, istraživanja i umjetničkog stvaralaštva, poboljšanju kompetencija nastavnika i studenata.
* *Integrisane politike cjeloživotnog učenja i učešće u društvenim aktivnostima* radi ličnog razvoja, a posebno radi značajne pomoći društvu kod zapošljavanja i razvoja karijere, kroz model visokog obrazovanja koji pruža mogućnost kontinuiranog usavršavanja i karijernog savjetovanja.
1. **RAZVOJNI CILJEVI I REZIME ZA POSTIGNUTE REZULTATE U PRETHODNOM PERIODU**
	1. **Ciljevi**

Strategija razvoja visokog obrazovanja u Crnoj Gori (2016-2020)[[4]](#footnote-4)postavila je sljedeće ciljeve:

1. Unapređenje kvaliteta visokog obrazovanja i stvaranje konkurentnog kadra.
2. Usklađivanje obrazovanja sa potrebama tržišta rada.
3. Unapređenje naučnoistraživačkog rada i povećan nivo učešća u EU projektima.
4. Internacionalizacija visokog obrazovanja.
5. Cjeloživotno učenje.
6. Uspostavljanje održivog modela finansiranja.
	1. **Rezime postignutih rezultata**

Detaljna analiza postignutih rezultata za realizaciju postavljenih ciljeva data je u Završnom izvještaju o realizaciji Strategije razvoja visokog obrazovanja u Crnoj Gori 2016-2020. godine, koji je Vlada Crne Gore usvojila u decembru 2019. godine.[[5]](#footnote-5) Zaključeno je da su planirane aktivnosti najvećim dijelom realizovane, budući da je u potpunosti sprovedeno 85,7% planiranih obaveza, djelimično je realizovano 10,7%, a 3,6% obaveza nije nerealizovano.

Realizacija strateških opredjeljenja započeta je usvajanjem Zakona o visokom obrazovanju 2017. godine koji je definisao *model studiranja 3+2+3*, osim za studijske programe iz oblasti regulisanih profesija. Takođe, uvedena je obavezna praktična nastava kao sastavni dio studijskih programa u minimalnom obimu od 25%. Definisana je obaveza primjene Evropskih standarda i smjernica za obezbjeđenje kvaliteta i za osnivanje Agencije za kontrolu i obezbjeđenje kvaliteta visokog obrazovanja. Agencija je osnovana Odlukom Vlade 2017. godine, a započela je sa operativnim funkcionisanjem 2018. godine.

U cilju cjelovitog sagledavanja stanja i realne *ocjene kvaliteta* visokog obrazovanja u Crnoj Gori, kroz HERIC projekat „Visoko obrazovanje i istraživanje za inovacije i konkurentnost“, prvi put je 2013/2014. godine sprovedena eksterna evaluacija ustanova visokog obrazovanja od strane tima međunarodnih eksperata koje je angažovala nezavisna agencija za institucionalnu evaluaciju visokog obrazovanja Evropska asocijacija univerziteta (EUA) „Program za institucionalnu evaluaciju – IEP“. U skladu sa metodologijom IEP evaluacije, ponovna eksterna evaluacija ustanova tzv. *follow-up evaluacija* sprovedena je 2017/2018. godin. Ovom evaluacijom obuhvaćeno je šest ustanova visokog obrazovanja (Univerzitet Crne Gore, Univerzitet Donja Gorica, Univerzitet Mediteran, Fakultet za državne i evropske studije Podgorica, Fakultet za poslovni menadžment Bar i Fakultet za saobraćaj, komunikacije i logistiku Budva), a početna evaluacija je sprovedena na tri ustanove visokog obrazovanja (Univerzitet Adriatik - Bar, Fakultet za internacionalni menadžment u turizmu i hotelijerstvu - Miločer i Fakultet za crnogorski jezik i književnost - Cetinje) koje nijesu bile obuhvaćene evaluacijom 2013/2014. godine. Rezultati IEP evaluacije su pripremljeni kao set preporuka za ustanove visokog obrazovanja institucionalne i nadležne državne organe.[[6]](#footnote-6) Njihov značaj za dalja opredjeljenja je već naglašen.

Potrebno je naglasiti i važne ocjene visokog obrazovanja koje su dobijene uspostavljanjem *sistema praćenja karijere* visokoškolaca (Tracer Study) u okviru HERIC projekta.[[7]](#footnote-7) Tako je sprovedeno anketiranje studenta koji su diplomirali 2009. i 2013. godine na ustanovama visokog obrazovanja u Crnoj Gori, kako bi se dobila povratna informacija o uspješnosti diplomiranih studenata, njihovim karijerama, zadovoljstvu studijama i drugim oblastima značajnim za rad ustanova i kreiranje obrazovnih politika. Istraživanje je pokazalo da su 3 od 4 diplomirana studenta završili osnovne studije u roku predviđenom pravilima studija, kao i da je dvije trećine diplomaca nastavilo školovanje upisom specijalističkih, magistarskih ili doktorskih studije. Od ukupnog broja anketiranih studenata, 82% je bilo zaposleno nakon diplomiranja 2009. godine, a 66% nakon diplomiranja 2013. godine. Studenti su umjereno zadovoljni organizacijom nastave na studijskom programima koji su završili (prosječne ocjene su od 2,9 do 3,9, na skali od 1 do 5), dok je ocjena zadovoljstva studijskim programom 6,8 (2009) i 6,6 (2013) na skali od 1 do 10.

Plan da se ova studija kontinuirano realizuje svake godine, za dvije generacije diplomiranih visokoškolaca, u proteklom period nije realizovana. Rezultati dobijeni redovnim praćanjem karijere visokoškolaca bi bili od velikog značaja za adekvatno planiranje i razvoj visokog obrazovanja. Treba razmotriti mogućnosti, u pogledu kadrovske, tehničke i institucionalne osposobljenosti, za redovno sprovođenje Studije praćenja svake godine ili svake druge godine sa obuhvatom od dvije generacije studenata.

Unapređenje *naučnoistraživačkog rada* povećanjem baze aktivnih istraživača započeto je dodjelom nacionalnih stipendija za izvrsnost (za master, doktorske i postdoktorske studije) studentima koji studiraju na renomiranim univerzitetima u inostranstvu. Ova aktivnost je, takođe, realizovana kroz HERIC projekat. Tako je, iz sredstava HERIC projekta, nacionalnu stipendiju za izvrsnost za master studije dobilo 49 kandidata, za doktorske studije sedam kandidata i za postdoktorske studije deset kandidata. U okviru istog projekta opredijeljeni su grantovi za opremanje ustanova kroz 7 projekata (3 sa Univerziteta Crne Gore, 2 sa Univerziteta Donja Gorica, 1 sa Univerziteta Mediteran i 1 sa Fakulteta za crnogorski jezik i književnost). Uporedo je dodijeljen značajan broj grantova za unapređenje same naučnoistraživačke djelatnosti.

Treba razmotriti mogućnost nastavka realizacije Programa stipendija za izvrsnost da bi se motivisali mladi talentovani visokoškolci da svoje studije nastave na svjetskim renomiranim ustanovama visokog obrazovanja i tako steknu neprocjenjivo akademsko, stručno, profesionalno i multikulturalno iskustvo, koje po povratku u svoju zemlju ili radom u inostranom okruženju mogu iskoristiti za ekonomski i društveni razvoj svoje zemlje.

Razvoj istraživanja prepoznat je i po povećanom učešću u međunarodnim istraživačkim programima i poboljšanom pristupu EU fondovima. Najznačajniji program je HORIZONT 2020 (HORIZONT Evropa), u kojem Crne Gora već realizuje projekte. Takođe, EUREKA program omogućava finansiranje tržišno orijentisanih razvojnih istraživačkih projekata s ciljem jačanja evropske konkurentnosti kroz podršku preduzetništvu, istraživačkim centrima i univerzitetima. U okviru EUREKA programa u 2019. godini završena je implementacija jednog projekta u oblasti hrane, a implementiraju se tri projekta u oblasti zdravlja, novih materijala, proizvoda i usluga, kao i prirodnih materijala. Realizaciju projekata u periodu od dvije, odnosno tri godine sufinansiralo je Ministarstvo nauke, odnosno Ministarstvo prosvjete. Sufinansirano je 5 istraživačkih projekata u oblastima medicine, ICT-a, vještačke inteligencije i novih materijala.

Vlada Crne Gore i Univerzitet Crne Gore osnovali su Naučno-tehnološki park (NTP CG d. o .o.), kako bi se pokrenule aktivnosti na uspostavljanju modela podrške sistemu rada i organizacije za integraciju inovativnih, naučnih, preduzetničkih i privrednih kapaciteta u Crnoj Gori.

U proteklom periodu sproveden je značajan broj aktivnosti koji se odnosio na unapređenje *internacionalizacije i mobilnosti* studenata i akademskog osoblja što je doprinijelo i većem proju projekata, sporazuma, kao i odlazne i dolazne mobilnosti.

Internacionalizacija je prepoznata kao važno opredjeljenje na svim ustanovama visokog obrazovanja. Za institucionalno jačanje, kao i bolje pozicioniranje na međunarodnim rang listama, Univerzitet Crne Gore je u decembru 2016. godine donio Strategiju internacionalizacije Univerziteta Crne Gore (2016-2020), a kasnije su Univerzitet Crne Gore, Univerzitet Mediteran i Univerzitet Donja Gorica usvojili Strategiju internacionalizacije 2021‒2026. Ova Strategija je izrađena u okviru projekta IESP „Jačanje internacionalizacije na crnogorskim univerzitetima kroz efikasno strateško planiranje“, a koji je trajao od novembra 2019. godine do novembra 2022. godine, finansiran iz ERASMUS+ fonda.

Cilj Strategije je intenziviranje aktivnosti internacionalizacije visokog obrazovanja kroz razvoj infrastrukture u pravcu jačanja međunarodne saradnje i mobilnosti na centralnom nivou i na nivou pojedinih univerzitetskih jedinica. Ujedno će se uspostaviti funkcionalni sistema za koordinaciju aktivnosti univerziteta i pojedinačnih jedinica.

Sistemsku podršku za Erasmus plus programe u visokom obrazovanju (CBHE, Erasmus kreditna mobilnost, promocija Erasmus plus master programa i EU politika i praksi u evropskom prostoru visokog obrazovanja) pruža Erasmus plus kancelarija. U okviru programa izgradnje kapaciteta u visokom obrazovanju (CBHE) do sada je odobreno 50 projekata od kojih univerziteti iz Crne Gore koordinaraju ili su koordinirali 10 projekata. U pozivu za 2015. godinu odobrena su 4 projekata, za 2019. godinu odobreno je 9 projekata, za 2020. godinu odobreno je 8 projekata, a u 2022. godini je odobreno 15 projekata. Preporučuje se dalja snažna opredjeljenost svih ustanova visokog obrazovanja ka jačanju međunarodne saradnje razvojem naučnoistraživačkih, razvojnih i strukturnih projekata, kao i programa mobilnosti studenata i nastavnog osoblja.

Erasmus međunarodna kreditna mobilnost (ICM) predstavlja saradnju ustanova visokog obrazovanja iz Crne Gore sa oko 200 univerziteta iz Evrope. Broj bilateralnih ugovora za kreditnu mobilnost u okviru Erasmus programa je u konstantnom porastu. U konkursu za 2015. godinu potpisano je 49 bilateralnih ugovora, u konkursu za 2019. godinu potpisano je 117 projekata, a u konkursu za 2021. godinu potpisano je 139 bilateralnih ugovora, dok je u konkursu za 2022. potpisano 181 bilateralni ugovor. U okviru ovih programa mobilnosti realizovano je oko 3.200 odlaznih i dolaznih mobilnosti studenata, nastavnog i administrativnog osoblja.

U cilju razvoja Erasmus Mundus zajedničkih master programe (EMJMDs) ustanove visokog obrazovanja iz Crne Gore realizovale su dva projekta razvoja zajedničkih master programa: Studije za Centralnu i Istočnu Evropu, Rusiju i Evroaziju (CEERES <https://www.gla.ac.uk/postgraduate/erasmusmundus/ceeres/associatepartners/>) i Međunarodni master program u oblasti studija jugoistočne Evrope (EUROSUD, <https://www.southeuropeanstudies.eu/our-partners/associate-partners/>). Programi još uvijek nisu akreditovani. Univerzitet Crne Gore za sada nema zajedničke studijske programme i potrebno je osnažiti ovaj segment, time što će se pružiti podrška u finansijskom, institucionalnom i kadrovskom pogledu.

Ministarstvo prosvjete oglašava i administrira veliki broj programa stipendija stranih vlada, bilateralnih stipendija i programa razmjene. Informacije o stipendijama se objavljuju na veb adresi Ministarstva i publikuju u priručniku za mlade Studija o programima mobilnosti i stipendiranja za studente i akademsko osoblje. Na osnovu bilateralnih programa i programa stipendija stranih vlada realizuje se godišnje oko 100 stipendija za studiranje u NR Kini, Italiji, Mađarskoj, Japanu, Ruskoj Federaciji, Francuskoj, Velikoj Britaniji, Slovačkoj, Sloveniji, Hrvatskoj, Grčkoj, Turskoj itd.

U okviru Centralnoevropskog programa univerzitetske razmjene (CEEPUS), koji se realizuje na osnovu multilateralnog sporazuma o univerzitetskoj razmjeni centralno-evropskih zemalja, kvota razmjene od 165 mjeseci se uglavnom ostvaruje u većem obimu od predviđene (120%). Godišnje se odobri oko 150 stipendija za odlaznu i dolaznu mobilnost u okviru ovog Programa. Programi razmjene se, takođe, realizuju u okviru IFMSA programa, Visegrad programa, Go Styria programa, Ugrad programa, DAAD programa, Maria Sklodowska Kiri programa, Fulbrajt programa, za koje studenti samostalno apliciraju ili preko ambasada zemalja koje nude stipendije.

Ministarstvo prosvjete kroz godišnje konkurse sufinansira master i doktorske studije crnogorskim studentima i sufinansira putne trškove za korisnike stipendija stranih vlada i programa mobilnosti. Kroz nacionalni program stipendija za najbolje studente dodjeljuje se godišnje oko 300 stipendija za studente koji studiraju u Crnoj Gori ili inostranstvu.

Za uspješnu internacionalizaciju posebno je značajan položaj ustanova na međunarodnim rang listama. Times Higher Education (THE) je svrstao Univerzitet Crne Gore u kategoriju 1001+ najboljih svjetskih univerziteta za 2020. godinu (između 1001. i 1396. pozicije na rang listi), što je njegovo prvo pojavljivanje među najboljim svjetskim univerzitetima. Times Higher Education rangiranje predstavlja značajno rangiranja univerziteta u svijetu. Dobru poziciju Univerzitet Crne Gore zauzeo je i na Webometriks rangiranju, posebno u kategoriji najvećeg broja citata naučnika (1.694 pozicija na listi).

*Cjeloživotno učenje* ocijenjeno je kao posebno važan elemenat za odgovor na potrebe tržišta rada i smanjenje nezaposlenosti. Dobri rezultati u ovoj oblasti zahtijevaju sinergiju Zavoda za zapošljavanje, organizatora obrazovanja odraslih, karijernih centara, ustanova visokog obrazovanja, Ministarstva prosvjete i Ministarstva ekonomskog razvoja. Posebno je značajno razvijati nove kvalifikacije koje odgovaraju potrebama tržišta rada. Trenutno ima 117 licenciranih organizatora obrazovanja odraslih.

Ustanove visokog obrazovanja imaju mogućnost da realizuju programe cjeloživotnog učenja kao organizatori obrazovanja odraslih, u skladu sa Zakonom o visokom obrazovanju. Programe cjeloživotnog visokog obrazovanja akredituje Agencija za kontrolu i obezbjeđenje kvaliteta visokog obrazovanja. Oblast cjeloživotnog učenja za nivoe obrazovanja V do VII potrebno je bolje zakonski urediti.

Posebnu ulogu u promociji cjeloživotnog učenja treba da imaju centri za karijerno vođenje i savjetovanje na svim nivoima obrazovanja. Karijerni centar Univerziteta Crne Gore uspostavio je saradnju s nizom institucija i organizacija (Zavod za zapošljavanje, Privredna komora, Unija poslodavaca, Biro za ekonomsku saradnju itd.) za aktivnosti podsticaja pristupa tržištu rada i poslodavcima, razvoja preduzetništvu i ličnog razvoja. Takođe, na Univerzitetu Crne Gore osnovana je Frankofona kancelarija za zapošljavanje, sa ciljem da doprinese unapređenju zapošljivosti i profesionalnoj integraciji crnogorskih studenata, kao i razvoju preduzetničke kulture i jačanju profesionalnih kompetencija za 21. vijek.

Kao odgovor na prepoznatu potrebu za unapređenjem karijernog vođenja i savjetovanja, Ministarstvo provjete realizuje Erasmus plus projekat Euroguidance/Europass/EQF, koji svojom komponentom Euroguidance radi na unapređenju prakse karijernog savjetovanja u obrazovanju. U okviru ovog projekta, koji se realizuje od 2018. godine, pripremljeni su korisni priručnici i studije: Karijerno vođenje i savjetovanje u stručnim školama, Korišćenje društvenih mreža u vođenju karijere, Vođenje intervjua sa učenicima, Vodič kroz Europass, Vodič za Europass CV, Vodič za Europass mobilnost i Europass jezički pasoš, Vodič za Europass dodatak sertifikatu, Vodič o pravima iz učeničkog i studentskog standarda, Vodič o priznavanju inostranih obrazovnih isprava, istraživanje i studija Sistem karijernog vođenja i savjetovanja u Crnoj Gori, Strategija za promociju Europass dokumenata, upitnici za različite starosne grupe učenika u štampanoj i elektronskoj verziji. Takođe pripremljena je Studija o modelima studentskog zapošljavanja, razvijena je platforma za studentsko zapošljavanje [www.studentskiposao.edu.me](http://www.studentskiposao.edu.me), radi se na pripremi zakonskog rješenja u oblasti studentskog zapošljavanja u cilju unapređenja studentskog standarda. U okviru Ministarstva realizuju se i Erasmus plus projekti Agenda za obrazovanje odraslih, EPALE, E-twinning, Eurydice, Youth Wiki, koji imaju cilj unapređenje politika i praksi u obrazovanju učenika, studenata i odraslih.

U cilju boljeg karijernog savjetovanja preporučuje se bolje povezivanje svih relevantnih ustanova kako bi svaki pojedinac ostvario svoje pune potencijale u obrazovnom i karijernom putu. Ustanove koje treba aktivno da sarađuju i razvijaju sistem karijernog vođenja i savjetovanja su Ministarstvo prosvjete, Zavod za školstvo, Centar za stručno obrazovanje, Zavod za školstvo, škole, ustanove visokog obrazovanja, Ministarstvo ekonomskog razvoja, Zavod za zapošljavanje, Privredna komora i Unija poslodavaca.

*Finansiranje visokog obrazovanja* značajno je unaprijeđeno. Od studijske 2017/2018. godine, prvi put, besplatne su studije na javnim ustanovama za studente osnovnih studija. Preko 3.500 studenata upisano je u prvu godinu osnovnih studija na Univerzitetu Crne Gore i Fakultetu za crnogorski jezik, po novom modelu studija i bez plaćanja školarine na svim studijskim programima. Master studije po reformisanom modelu studija su besplatne od studijske 2020/2021. godine.

* 1. **Budući izazovi**

U izvještaju su potencirani određeni *izazovi i preporuke za budući razvoj* u oblasti visokog obrazovanja:

* upravljanje ustanovama treba da omogući formulisanje i sprovođenje jasnih strategija na institucionalnom nivou kako bi se postigla odgovarajuća ravnoteža između centralizovanog i decentralizovanog upravljanja, a da svi djelovi ustanova budu odgovorni za rad i rezultate;
* unapređenje praktične nastave i saradnja sa alumni zajednicom, kako bi se obezbijedila svim studentima adekvatna obuka i priprema za tržište rada;
* adekvatno definisanje i usvajanje kriterijuma i uslova za upis na ustanove visokog obrazovanja;
* jasno definisanje ishoda učenja za sve studijske programe, koji se kontinuirano preispituju i evaluiraju;
* kontinuirano unapređenje kvaliteta visokog obrazovanja;
* usklađivanje sistema obezbjeđenja kvaliteta sa evropskim standardima i smjernicama;
* stvaranje zakonskih preduslova kako bi AKOKVO ispunila mjerila i postala punopravna članica međunarodnih asocijacija ENQA i EQAR;
* razvijanje cjeloživotnog učenja, uz praćenje kvaliteta organizacije nastave uključujiući i obezbjeđenje uslova za priznavanja neformalnog i informalnog obrazovanja;
* kontinuirano unapređivanje studentskog standarda;
* dalje afirmisanje internacionalizacije i usklađivanje sa EU preporukama i smjernicama koji su usvojeni u procesu implementacije Bolonjske deklaracije, kao i drugih deklaracija čiji je Crna Gora potpisnik; i
* promovisanje akademskog integriteta, s posebnim osvrtom na pitanje vještačke inteligencije i sajber bezbijednosti.

Za planiranja budućih ciljeva, ovi izazovi, zajedno sa pregledima, analizom i preporukama Strategije i Izvještaja, biće detaljnije prikazani u narednim poglavljima.

**SWOT analiza**

|  |  |  |  |
| --- | --- | --- | --- |
| **Snage** | **Slabosti** | **Mogućnosti** | **Prijetnje** |
| Usklađenost s evropskim dokumentima i politikama | Praktična nastava i dualno obrazovanje | Pristup međunarodnim fondovima | Veće ulaganje u visoko obrazovanje i istraživanje |
| Međunarodna prepoznatljivost kvalifikacija, nivoa obrazovanja i referentnih nivoa okvira kvalifikacija | Usklađenost ishoda učenja sa zahtjevima tržišta rada | Zakonski i institucionalni okvir | Ravnoteža između centralizovanog i decentralizovanog upravljanja ustanovama visokog obrazovanja |
| Veliki broj studijskih programa | Nedovoljan budžet za internacionalizaciju | Primjena evropskih standarda za obezbjeđenje kvaliteta | Vanredne društvene i zdravstvene okolnosti, koje traže novi koncept učenja |
| Kadrovski kapaciteti | Zajednički studijski programi koji vode do *dvojne ili zajedničke diplome* | Servisi za studente razvijanjem karijernog centra | Neizvjesnost u pogledu brzog i adekvatnog zaposlenja visokoškolaca |
| Besplatna školarina | Studijski programi na engleskom jeziku | Bilateralni, multilateralni i univerzitetski program saradnje | Nedostatak privrednih djelatnosti i zanimanja koja odgovaraju novim obrazovnim programima |
| Nadležna tijela za kontrolu i obezbjeđenje kvaliteta | Istraživački doprinos | Povećana konkurentnost zbog većeg broja univerziteta | Neselektivnan pristup visokom obrazovanju  |
| Fleksibilna primjena preporuka, standarda i smjernica u skladu sa nacionalnom politikom | Upisna politika | Prihvatanje novih informacionih i komunikacionih tehnologija | Pravične procedure priznavanja inostranih diploma |
| Sistem integrisanog upravljanja | Nedostatak opreme za napredna istraživanja | Primjeri pozitivne prakse u zemljama EU kao model za praćenje i prilagođavanje sopstvenim uslovima | Usklađivanje sa brzim naučnim i tehnološkim razvojem, bez previda kada je u pitanju korišćenje vještačke inteligencije |

1. **ANALIZA POSTOJEĆEG STANJA**
	1. **EU KONTEKST**
		1. **Strategija Evropa 2020**

Strateško planiranje razvoja Evropske unije (EU) započeto je donošenjem Lisabonske strategije 2000. godine, sa ciljem da EU u narednoj dekadi postane najkonkurentnija i najdinamičnija privreda svijeta, *zasnovana na znanju*, sposobna da ostvari održivi ekonomski rast sa većim brojem i kvalitetnijim radnim mjestima i jačom socijalnom kohezijom*.* Jedan od ključnih ciljeva Strategije ‒ razvoj i unapređenje znanja ‒ podrazumijevalo je veća ulaganja u obrazovanje, stručno usavršavanje, naučna i tehnološka istraživanja i inovacije.

Ograničeni rezultati sprovođenja Lisabonske strategije ubrzo su uslovili da se široko postavljeni ciljevi redefinišu, a nakon ekonomske krize pripremljen je novi strateški okvir razvoja. Sredinom 2010. godine usvojen je dokument *Evropa 2020: strategija za pametni, održivi i inkluzivni rast,* kao sveobuhvatni prikaz najvažnijih elemenata novog programa razvoja. Tri navedene prioritetne oblasti razvoja povezane su sa *pet glavnih ciljeva*, *sedam vodećih inicijativa i deset integrisanih smjernica*. Inoviran je sistem ekonomskog upravljanja, usvojeni su stabilni instrumenti praćenja ostvarivanja strateških ciljeva i jasno su podijeljene nadležnosti. Strategija je relevantna i za zemlje koje žele da postanu članice EU.

Od usvojenih *ciljeva* strategije Evrope 2020, tabela 1 se neposredno odnose na visoko obrazovanje: povećanje procenta BDP koji se izdvaja za istraživanje i razvoj *(IR)* sa 1,9 na 3% i povećanje procenta stanovništva starosti od 30 do 34 godine s diplomom visokog obrazovanja sa 31% na 40%.

Tabela 1. Postavljeni ciljevi EU 2020

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| EU ciljevi zemaljaČlanica | Stopa zaposlenosti, % | Istraživanje i razvoj (IR), % BDB-a | Smanjnje emisije CO2,% u odnosu na 1999. | Obnovljiva energija,% | Energetska efikasnost-smanjenje upotrebe energije, % | Prerano napuštanje škole, % | Stanovništvo sa visokim obrazovanjem u dobi od 30 do 34 godine, % | Smanjnje stanovništva u rizuku od siromaštva (ili društvene isključenosti) |
| **Osnovni cilj na nivou EU** | 75 | **3** | 20  | 20 | 20povećanje energetske efikasnosti (368 Mtoe) | 10 | **40** | 20.000.000(izraženo brojem osoba) |
| **Procijenjeno na nivou EU** | 73,7 – 74 | **2,65 – 2,72** | 20  | 20 | 206,9 Mtoe | 10,30 -10,50 | **31** | - |

Inicijative za pametan, održivi i inkluzivni rast potpuno se oslanjaju na obrazovanje kao uslov za unapređenje znanja i razvoj (*Unija inovacija*; *Mladi u pokretu*; *Agenda za nove vještine i poslove*). Isto važi za *smjernice* (*Optimizacija podrške za IR i inovacije, jačanje trougla znanja i oslobađanje potencijala digitalne ekonomije; Razvijanje kvalifikovane radne snage prema potrebama tržišta rada, unapređenje kvaliteta posla i cjeloživotno učenje; Poboljšanje performansi sistema obrazovanja i obuke na svim nivoima i povećanje učešća u visokom obrazovanju).*

Razvijeni su programi podrške za različite oblasti: *Horizont Evropa* za istraživanje i inovacije; *Erasmus* **+** za obrazovanje, *Connecting Europe Facility* za energetiku, transport, telekomunikacije; *LIFE* za životnu sredinu i klimatske promjene, *COSME* – za jačanje konkurentnosti, *Youth* *Program* za mlade*; Kreativna Evropa* za kulturu, kreativnu industriju i umjetničko stvaralaštvo*; Evropa za građane* za građanske vrijednosti i društvo itd.

U strategiji Evropa 2020 izričito se ističe važnost programa za države kandidate i države susjede: „Strategija Evropa 2020 nije relevantna samo unutar Evropske unije, već nudi značajan potencijal zemljama kandidatima i našim susjedima i pomaže im da ubrzaju svoje reforme. Proširenje prostora na kojem se primjenjuju pravila EU kreiraće nove mogućnosti, kako za EU, tako i za njene susjede”.[[8]](#footnote-8)

Kroz svoja strateška i zakonska akta Crna Gora je prepoznala ciljeve *Strategije Evropa 2020,* posebno one koji se odnose na bolju zapošljivost, rano napuštanje obrazovanja i veći obuhvat visokim obrazovanjem. Izdvojeni izazovi za naredni period potvrđuju opredjeljenje za nastavak unapređenja obrazovanja, upravo da se odgovori potrebama unapređenja znanja, tržišta rada i povećanom zapošljavanju.

* + 1. **Bolonjska deklaracija i Evropski prostor visokog obrazovanja (EHEA)**

***EHEA*** proizlazi iz Bolonjskog procesa, započetog usvajanjem Bolonjske deklaracije (1999). Proces je obimna i kompleksna reforma visokog obrazovanja planirana za stvaranje jedinstvenog prostora visokog obrazovanja, koja treba da prati integraciju unutar Evropske unije.

***Bolonjska deklaracija*** je definisala ciljeve koje je potrebno dostići:

1) Usvajanje lako razumljivih i uporedivih sistema kvalifikacija;

2) Usvajanje sistema baziranog na dva glavna ciklusa studija ‒ dodiplomskom i postdiplomskom;

3) Uvođenje sistema prenosa kredita (ECTS ‒ European Credit Transfer System);

4) Promocija mobilnosti studenata, nastavnika, istraživača i administrativnog osoblja;

5) Promocija evropske saradnje na obezbjeđenju kvaliteta; i

6) Promocija neophodnih evropskih dimenzija u visokom obrazovanju, naročito u pogledu razvoja nastavnih planova i programa, međuinstitucionalne saradnje, planova mobilnosti i zajedničkih studijskih programa, praktične obuke i naučnog istraživanja.

Implementacija Deklaracije u prvoj dekadi rezultirala je formiranjem *Evropskog prostora visokog obrazovanja (EHEA,* 2010) da bi se stvorili uporedivi, kompatibilni i koherentni sistemi visokog obrazovanja u Evropi. EHEA je vrlo široka inicijativa otvorena za sve države na kontinentu.

**Izazovi:**

**Sprovođenje sveobuhvatne reforme na principima Bolonjske deklaracije za kontinuirano unapređenje statusa i kvaliteta visokog obrazovanja.**

**Ostvarivanje intenzivne saradnje između ustanova visokog obrazovanja širom kontinenta kako bi se osnažila međunarodna konkurentnost univerziteta.**

**Jačanje saradnje AKOKVO sa agencijama za obezbjeđenje kvaliteta visokog obrazovanja u okviru EHEA.**

* + 1. **Obezbjeđenje kvaliteta**

Kvalitet visokog obrazovanjai saradnja na obezbjeđenju kvaliteta predstavlja posebno značajnu reformsku oblast u skladu sa Bolonjskom deklaracijom. Usvojena dokumenta adekvatno i jedinstveno regulišu postupke rada i izvještavanja u ovoj oblasti, a formirane organizacije, tijela i registri su nadležni da planiraju, sprovode, provjeravaju i ocjenjuju postupke obezbjeđenja kvaliteta ustanova i sistema visokog obrazovanja. Postignuti rezultati rada i ocjene su javno dostupni, čime se postiže transparentnost za sagledavanje svih aspekata kvaliteta visokog obrazovanja, koji je presudan za oblasti mobilnosti, saradnje i rangiranje ustanova. U skladu sa Zakonom o visokom obrazovanju poslove na obezbjeđenju kvaliteta sprovodi Agencija za kontrolu i obezbjeđenje kvaliteta visokog obrazovanja.

Standardi i smjernice za obezbjeđenje kvaliteta[[9]](#footnote-9) (*Standards and guidelines for quality assurance in the European Higher Education Area*, skraćeno *ESG*) usvojeni su 2005. godine. Od njihovog usvajanja učinjen je znatan napredak u obezbjeđenju kvaliteta i drugim akcijskim linijama Bolonjskog procesa, kao što je razvoj okvira kvalifikacija, priznavanja kvalifikacija i iniciranje primjene ishoda učenja, što je doprinijelo prelasku na *obrazovanje usmjereno na studenta* (student u težištu obrazovnog procesa). U julu 2019. godine u Poznanju je potpisana i Deklaracija o akademskom priznavanju kvalifikacija, u cilju olakšanog priznavanja kvalifikacija i veće mobilnosti među ekonomijama Zapadnog Balkana. Takođe, u novembru 2022. godine lideri zemalja Zapadnog Balkana (Sjeverna Makedonija, Srbija, Kosovo, Bosna i Hercegovina, Crna Gora i Albanija) na samitu u okviru Berlinskog procesa potpisali su sporazume o međusobnom priznavanju kvalifikacija u oblasti visokog obrazovanja, koji se odnosi samo na javne ustanove. Treba razmotriti proširenje Sporazuma i na privatne ustanove visokog obrazovanja, kako bi se obuhvatile sve licencirane ustanove visokog obrazovanja.

Inovirani *evropski standardi i smjernice (*ESG) usvojeni su na Ministarskoj konferenciji u Jerevanu 2015. godine. Inoviranje standarda i smjernica je izvršeno da bi se unaprijedila primjenjivost standarda, bolje definisala područja za korišćenje standarda i da bi se preciznije opisali.

*Ključni cilj ESG* je da unificiraju sistem obezbjeđenja kvaliteta u svim zemaljama ESG ima važnu ulogu u razvoju sistema obezbjeđenja kvaliteta država i ustanova u EHEA, kao i u prekograničnoj saradnji. Ustanove visokog obrazovanja i agencije za obezbjeđenje kvaliteta koriste ESG, kao instrukciju za razvoj *sistema internog i eksternog obezbjeđenja kvalitete*. U skladu sa ESG radi i EQAR (Registar agencija za obezbjeđenje kvaliteta), nadležan za vođenje Registra agencija za obezbjeđenje kvaliteta.

Sve aktivnosti obezbjeđenja kvaliteta zasnivaju se na *odgovornosti* i *poboljšanju* koji zajedno stvaraju povjerenje u rad ustanova visokog obrazovanja. Svaki uspješno organizovan sistem obezbjeđenja kvaliteta pruža informacije kako bi se ustanova i javnost uvjerili u kvalitet rada (*odgovornost*), a koristi savjete i preporuke o tome što se može učiniti da bi se taj rad unaprijedio (*poboljšanje*). Tako su obezbjeđenje kvaliteta i poboljšanje kvaliteta međusobno povezani. Oni podržavaju razvoj *kulture kvaliteta* koju treba da prihvate svi učesnici sistema visokog obrazovanja (studenti, naučno-nastavno osoblje, administracija, rukovodstva i uprave ustanova).

Širenje pristupa visokom obrazovanju prilika je da ustanove iskoriste raznovrsna iskustva onih koji se upisuju na ustanove. Raznovrsnost kod pristupa i rastuća očekivanja od visokog obrazovanja zahtijevaju fundamentalnu promjenu u načinu na koje se ono izvodi: *usmjeravanje nastave i učenja na studente, prihvatanje fleksibilnih puteva učenja i priznavanje kompetencija stečenih neformalnim obrazovanjem*.

**Izazovi:**

**Primjena ESG pruža uslove da se realno ocijenjuju rezultati rada; da ocjene budu transparentne i javno dostupne u cilju sagledavanja i stalnog poboljšanja kvaliteta visokog obrazovanja, kao preduslova za postizanje ciljeva obrazovanja, istraživanja, mobilnosti, saradnje i rangiranja ustanova.**

**Prihvatanjem standarda i smjernica za obezbjeđenje kvaliteta pruža se mogućnost razvoja kredibilnog, međunarodno prepoznatljivog i konkurentnog visokog obrazovanja.**

* + 1. **Lisabonska strategija i Evropski istraživački prostor (ERA)**

*Lisabonska strategija* je već navedena kao početak strategijskog planiranja EU. U kontekstu visokog obrazovanja Strategija je posebno ozvaničila *važnost znanja, istraživanja i inovacija* za podsticanje rasta, zapošljavanja i socijalne kohezije. Osnovna ideja je bila da se ogroman, ali suviše fragmentisan, naučnoistraživački potencijal EU *integriše i koordinira*, sa ciljem maksimalnog korišćenja njegovih kapaciteta i rezultata. Kao rezultat tih težnji stvoren je *Evropski istraživački prostor* (ERA). Akcionim planom je bilo predviđeno povećanje nivoa ulaganja u istraživanja sa 1,9 % BDP u 2001. godini na 3% BDP do 2010. godine.[[10]](#footnote-10)

Konkretne preporuke su date i za povećanje broja istraživača, odnosno povećanje udjela istraživačau ukupnom broju radne snage. Podsticaj je bio nužan zbog evidentnog *zaostajanja broja istraživača* u ukupnoj radnoj snazi, naročito u industriji i *drastičnog smanjenja interesovanja* za bazna istraživanja (matematiku, fiziku) koje nosi rizik od pretjeranog smanjenja ljudskih resursa u ovim oblastima (penzionisanje generacija istraživača bez izgleda za njihovu zamjenu).

* + - 1. **Doktorski program ‒ doktorske škole**

Značaj istraživanja, njihova primjena i organizacija u sistemima visokog obrazovanja predstavljen je u Salzburgškim preporukama od strane EUA (*Salzburg II Recommendations*) s osnovnim principima koji bi trebalo da doprinesu ključnoj ulozi doktorskih programa i istraživanja u Bolonjskom procesu. Preporuke su smjernice za različite prakse, a ne standardi za doktorske škole.

Polazi se od uslova da društvo znanja zahtijeva kreativne i fleksibilne istraživače za veliki broj različitih funkcija i karijera, a *doktorat* se sve više prepoznaje kao ključni dio tog procesa. Iz tog razloga, *reforma doktorskog obrazovanja* ima poseban značaj i za Evropski istraživački prostor i za Evropski prostor visokog obrazovanja.[[11]](#footnote-11) Doktorsko obrazovanje se *zasniva na istraživanjima* zbog čega se bitno razlikuje od prethodnih ciklusa visokog obrazovanja. *Doktorsko obrazovanje je individualno i po definiciji originalno*, zbog čega studentima doktorskih studija treba omogućiti nezavisnost i fleksibilnost za razvoj i usavršavanje. Put napretka pojedinca je jedinstven, kako u istraživačkom pogledu, tako i u pogledu profesionalnog razvoja. Konačno, *doktorsko obrazovanje bi trebalo da razvijaju autonomne i odgovorne institucije*, kojima je potrebna fleksibilna regulativa kako bi stvorile posebne strukture i instrumente.

Preporuke objašnjavaju, tačnije savjetuju, kako urediti značajne segmente (kritičnu masu i kritičnu raznovrsnost, regrutaciju kandidata, upis i status, mentorstvo, ishode...), kao i ukloniti prepreke(kodfinansiranja, autonomije, pravnog okvira, međusektorske saradnje) da bi doktorski programi suštinski bili uspješni.

**Izazovi:**

**Stvaranjem preduslova da se u kontinuitetu razvija istraživanje kao sastavni dio obrazovanja, razvija se istraživački pristup kod mladih, osposobljavaju se istraživači i pruža se podrška rastu i zapošljavanju, zasnovanim na istraživanjima i inovacijama.**

**Definisan okvir i značaj doktorskih programa u institucionalnim i nacionalnim strategijama i razvijene doktorske studije preduslovi su da se odgovori novim izazovima istraživanja koja treba da zadovolje visoke standarde, podstiču razvoj društva, tržišta rada, ustanova i karijere mladih istraživača.**

* + 1. **Mobilnost**

Mobilnost u EHEA (Mobilnost za bolje učenje)definisana je u Strategiji mobilnosti do 2020. godine za Evropski prostor visokog obrazovanja, usvojenoj u Bukureštu (2012)[[12]](#footnote-12), a obuhvata planove i ciljeve mobilnosti, polazeći od promovisanja visokog kvaliteta mobilnosti studenata, istraživača, nastavnog i administrativnog osoblja. Za visok kvalitet mobilnosti obrazovni ciljevi primarno treba da budu usmjereni na jačanje znanja, vještina i kompetencija. Unapređenjem mobilnosti sistemi visokog obrazovanja i ustanove dodatno poboljšavaju svoj rad kroz međusobno poređenje i lični razvoj ljudi u pokretu, a kulturni identitetEvrope se dodatno osnažuje. Mobilnost je značajna kako bi se osigurao kvalitet visokog obrazovanja, a takođe je važan stub za razmjenu i saradnju. U Kominikeu iz Luvena formulisan je cilj mobilnost da u 2020. godini najmanje 20% onih koji završavaju studije u Evropskom prostoru visokog obrazovanja treba da stekne iskustvo u inostranstvu koje je u vezi sa studiranjem ili obukom.

Za promovisanje ciljeva mobilnosti, Strategija i Kominike su izdvojili niz mjera koje treba preduzeti na institucionalnom, nacionalnom i evropskom nivou. One polaze od potreba da se pripreme strategije mobilnosti s potrebnim mjerama praćenja, da se obezbijedi otvorenost i uravnoteženost sistema visokog obrazovanja s uklonjenim preprekama za mobilnost, razvijenim sistemom obezbjeđenja kvaliteta i poboljšanim informisanjem i komunikacijom.

**Izazovi:**

**Mobilnost prilagođena svim učesnicima procesa visokog obrazovanja (studentima, istraživačima u ranoj fazi, nastavnicima i drugom osoblju).**

**Osigurano formalno priznavanje stečenih kredita i kompetencija, dobijenih studiranjem ili stručnom praksom u inostranstvu, kao podsticajne mjere za veće učešće u internacionalizaciji, mobilnosti i obezbijeđenju dobrih radnih uslova za mobilno osoblje.**

**Međunarodno iskustvo koje se može sticati „kod kuće“ razvijanjem virtuelne mobilnosti.**

***Mobilnosti u ERA (mobilnost za istraživače)*** zasniva se na uspostavljanju i razvoju ambijenta koji će značajno afirmisati mobilnost istraživača, a odnosi se na unapređenje zakonodavstva za prijem istraživača, pristup informacijama o zapošljavanju, socijalnu zaštitu i oporezivanje, finansijsku podršku, kao ipraktičnu pomoćkroz mreže centara mobilnosti (nacionalne kontakt tačke, CP).

Posebna pažnja usmjerena je na intersektorsku mobilnost (akademija ‒ industrija). Značaj ovog segmenta mobilnosti je izdvojen sa nizom preporuka (razvoj zajedničkih programa edukacije, priprema istraživača u ranoj fazi razvoja karijere u oba sektora, supervizija, radni odnos,partnerstvo, uklanjanje prepreka, razvijanje mreža, obezbijeđeno finansiranje i aktivno podrška primjeni postojećih i budućih EU inicijativa, shema i instrumenata).

**Izazov:**

**Razvijena intersektorska mobilnost i saradnja ustanova i tržišta rada poželjna je za racionalno povezivanje potreba obrazovanja, istraživanja i razvoja društva. Razvijena saradnja pruža uslove za značajan napredak sa nizom pozitivnih rezultata, kako za ustanove (akademije) tako i za tržišta rada (industriju), posebno za adekvatno i blagovremeno prilagođavanje dinamičnim promjenama u svim oblastima tržišta rada.**

* 1. **USKLAĐENOST VISOKOG OBRAZOVANJA CRNE GORE S PROCESOM EU INTEGRACIJA I KLJUČNIM EU POLITIKAMA**

Crna Gora je usvajanjem Bolonjske deklaracije 2003. godine zaopočela usaglašavanje sa EU politikom i procesima u oblasti visokog obrazovanja. Zakoni i podzakonska akta, u kontinuitetu, usklađuju se sa svim važećim dokumentima za EHEA i ERA prostore. Kontinuitet se odnosi i na izvještavanje (o usvojenim dokumentima, postignutim rezultatima, ocjenama aktuelnog stanja, izazovima ...) kako bi nadležna EU tijela sagledala sve aspekte i potvrdila usaglašenost sa EU dokumentima i planovima, vodeći računa da su u oblasti obrazovanja dokumenti prepoznati kao „soft law“ i da zemlja mora voditi računa o specifičnostima svog sistema. Ocjene realnog stanja sadrže izvještaji Evropske komisije.

U Izvještaju Evropske komisije za 2019. godinu za Poglavlje 26 ‒ Obrazovanje i kultura, konstatovano je da postoji dobar nivo spremnosti Crne Gore u oblasti obrazovanja, da je postignut određeni napredak u pogledu ishoda učenja, inkluzije, kao i da su preduzeti prvi koraci ka poboljšanju upravljanja u sektoru obrazovanja. Uopšteno, ostaju izazovi kada je riječ o daljem sprovođenju reformi uključujući ograničene institucionalne kapacitete za reviziju i praćenje i kada je riječ o izradi izvodljivih srednjoročnih planova koji se temelje na rezultatima. Ishodi učenja, pitanja tranzicije i neusklađenosti vještina, praktična nastava, sistematično praćenje i ocjenjivanaje postignutih rezultata očekivanja su koje treba da budu ispunjena kroz model studija 3+2+3.[[13]](#footnote-13)

Konkretni ciljevi i ostvareni rezultati prikazani u poglavlju 3.2 prate ciljeve i preporuke (standarde, smjernice) izdvojene u poglavlju 4.1. To se odnosi i na izazove izdvojene u ova dva poglavlja koji treba da budu aktuelni za rješavanje u ciklusu za koji se priprema nova strategija. Upravo je usklađivanje ciljeva sa potrebama obrazovanja i istraživanja u narednom periodu već definisano kao osnovno opredjeljenje (stabilizacija i postizanje očekivanih rezultata u susret 20 godina implementacije Bolonjske deklaracije).

Izazovi koji treba rješavati odnose se na sve faze visokog obrazovanja (od planiranja karijere i upisa do zapošljavanja i ispunjenosti očekivanja), nadležne organe i tijela, kao i ostale aktere koji učestvuju u visokom obrazovanju. Zbog toga će se u nastavku prikazati analiza aktuelnog stanja u Crnoj Gori na osnovu koje se mogu definisati ciljevi i aktivnosti, a posebno pratiti i ocjenjivati realizacija planova.

Strateški cilj ovog dokumenta *“*Bolja usklađenost studijskih programa sa potrebama tržišta rada i adekvatna prepoznavanje novih kvalifikacija za savremeno tržište rada” u potpunosti korespondira sa prioritetnim oblastima za unapređenje kroz Instrument za pretpristupnu pomoć IPA II. Predviđeno je da se uspješnom realizacijom planiranih aktivnosti da doprinos socijalnom i ekonomskom rastu Crne Gore smanjenjem jaza između obrazovne ponude i potreba tržišta rada. Predviđene aktivnosti obuhvataju tri prioritetne oblasti i to su:

1. *Jačanje veza između obrazovanja i privrede,* u cilju unapređenja kvaliteta procesa stručnog obrazovanja i relevantnosti obrazovnih ishoda stručnog obrazovanja, kroz razvoj i revidiranje kurikuluma zasnovanih na ishodima učenja i standardima zanimanja, unapređenje kompetencija nastavnika i unapređenje metodologije monitoringa i evaluacije osiguranja kvaliteta.
2. *Cjeloživotno učenje i obrazovanje odraslih,* sa ciljem kreiranja fleksibilnih i višestrukih mogućnosti prekvalifikacije i dokvalifikacije mladih i odraslih, zasnovanih na partnerstvu i strogim principima osiguranja kvaliteta u svijetlu cjeloživotnog učenja.
3. *Modernizacija visokog obrazovanja u cilju ekonomskog razvoja,* u cilju unapređenja kvaliteta i relevantnosti praktičnog obrazovanja i obuke u visokom obrazovanju kako bi se povećala zapošljivost i smanjio jaz u pogledu usklađenosti stečenih vještina i zahtjeva tržišta rada.

Programiranje IPA III projektnih aktivnosti je trenutno u fazi pripreme, ali će u najvećoj mjeri korespondira sa akcijama podprograma IPA III, koji se odnosi na plan implementacije Garancja za mlade, u okviru kojeg se planiraju mjere i aktivnosti za visoko obrazovanje sa fokusom na povezivanje visokog obrazovana i tržišta rada.

Strategija je u potpunosti usklađena sa ciljem *održivog razvoja UN: Kvalitetno obrazovanje*. Budući da je strateški cilj „Sistem obezbjeđenja kvaliteta usklađen sa standardima za obezbjeđenje kvaliteta EHEA i ERA prostora”sve aktivnosti koje su planirane u cilju dostizanja ovog cilja kao krajnji rezultat će imati kvalitetno obrazovanje.

Oblast istraživanja (u poglavlju ‒ EU kontekst) povezana je sa doktorskim studijama, mada treba naglasiti da je kompletna struktura istraživanja, primarno, povezana sa visokim obrazovanjem, budući da se istraživači na ustanovama visokog obrazovanja realizuje i nastavu i istraživanje. Određeni broj EU programa za podršku istraživanju koncipirani su za Zapadni Balkan.

Evropska komisija je pokrenula na Digitalnoj skupštini u Sofiji (2018).*[[14]](#footnote-14)* *Digitalnu agendu i digitalni evropski istraživački prostor za zemlje Zapadnog Balkana.* Cilj agende je da podrži tranziciju regiona u digitalnoj ekonomiji i ostvari digitalnu transformaciju, kao uslov za brži ekonomski rast, veću zaposlenost i bolje usluge. Važni segmenti izdvojeni u Agendi su ulaganja u širokopojasnu povezanost, povećanje sajber sigurnosti, povjerenje i digitalizaciju industrije, jačanje digitalne privrede i društva i podsticanje istraživanja i inovacija. Digitalna agenda treba da omogući uspostavljanje nacionalnih istraživačkih kapaciteta i razvoj najsavremenije e-infrastrukture na Zapadnom Balkanu i integriše ih u digitalni evropski istraživački prostor. Tako će novoj generaciji istraživača i inženjera omogućiti vrhunsku obuku i istovremeno promovisati interdisciplinarnu saradnju širom Evrope.

*Evropski institut za inovacije i tehnologiju (EIT)*je važna institucija u Evropi koja snažno i kontinuirano podržava inovacije i transformiše evropski inovacioni ambijent, povezujući ključne aktere inovacija (startapove, istraživačke centre, univerzitete, mala i srednja preduzeća, inkubatore i akceleratore).**[[15]](#footnote-15)**

Inovacioni model EIT je kreiran da efikasno transformiše evropski inovacioni ambijent na način što rješava tržišne i sistemske nedostatke dovodeći u kontakt sve aktere, bez obzira na discipline i sektore iz oblasti inovacija, da rade zajedno. Zato je EIT razvio Regionalnu inovacionu shemu (RIS) sa ciljem da zemljama manje i srednje razvijenog inovacionog sistema olakša pristup uslugama i programima EIT institucije. Crna Gora je pridružena zemlja EIT RIS-u. Kroz naredni EU program (Horizont za period 2021‒2027) ovaj Institut će imati povećan budžet, a jedan od njegovih fokusa će biti širenje regionalnog uticaja, uključujući zemlje Zapadnog Balkana.

*ERA Chairs*je afirmacija izvrsnosti u istraživačkim institucijama. Projekat pruža mogućnost da se povezuju stvaraoci sa dokazanom istraživačkom izvrsnošću i upravljačkim vještinama na univerzitetima i ostalim istraživačkim institucijama u zemljama koje razvijaju potencijal za izvrsnost u istraživanju. Cilj projekta je da se privuku i održe visokokvalitetni ljudski resursi pod rukovodstvom vrhunskog istraživača („Nosioci ERA stolice“), a istovremeno da se implementiraju strukturne promjene neophodne za postizanje održive izvrsnosti.**[[16]](#footnote-16)**

*EU4TECH PoC WB* je program specijalizovane podrške za 40 projekata baziranih na tehnologijama, sa najboljim izgledima za uspjeh, koji su razvijeni u naučnoistraživačkim ustanovama ili mikro, malim i srednjim preduzećima iz zemalja Zapadnog Balkana, i koji su u stadijumu *provjere koncepta* (Technology Readiness Level 3).[[17]](#footnote-17)

Projekat pruža mogućnost da se radi s ekspertima iz EU ili regiona koji imaju visok nivo ekspertize, kako bi se pomogla, provjerila i zaštitila sopstvena tehnologija, razvio čvrst poslovni model i projekat ponudio tržištu. Za projekat su kvalifikovani timovi sa univerziteta, instituta, malih i srednjih preduzeća ili startapova, iz Albanije, Bosne i Hercegovine, Kosova, Crne Gore, Sjeverne Makedonije i Srbije.

Izrada nove strategije prepoznata je i Programom pristupanja Crne Gore Evropskoj uniji, kroz dalje usaglašavanje sa preporukama u ovoj oblasti, a koje će doprinijeti boljem servisiranju tržišta rada i unapređenju mehanizama za obezbjeđenje kvaliteta u visokom obrazovanju.

* 1. **KONTEKST U CRNOJ GORI**
		1. **Opšti ekonomski pokazatelji**

Crna Gora je država u regionu Zapadnog Balkana s populacijom od oko 620.000 stanovnika, koja je svoju suverenost obnovila 2006. godine. Bruto domaći proizvod (BDP) Crne Gore u 2018. godini iznosio je 4,663 milijardi eura, odnosno 7.495 eura po stanovniku. Realni rast BDP bio je od 1,8% u 2014 do 5,1% u 2018. godini. Nakon pada BDP u 2020. godini od 15,2%, koji je uzrokovan Kovid pandemijom, BDP je imao značajan rast u 2021. godini.

Tabela 2. Izabrani makroekonomski indikatori Crne Gore

|  |  |
| --- | --- |
| **Indikator** | **Godina** |
| **2014.** | **2015.** | **2016.** | **2017.** | **2018.** | **2019.\*** | **2020.** | **2021.** |
| BDP (mil. €) | 3.457,9 | 3.654,5 | 3.954,2 |  4.299,1 | 4.663,1 | 4.817,1 | 4.186,00 | 4.955 |
| Realni rast BDP-a (%) | 1,8 | 3,4 | 2,9 | 4,7 | 5,1 | 3,1 |  -15,30 | 12,4 |
| BDP/pc ( €)  | 5.561 | 5.826 | 6.354 | 6.908 | 7.495 | 7.959 | 6.737 | 8.002 |
| Inflacija | -0,7 | 1,5 | -0,3 | 2,4 | 2,6 | 0,5 | -0,9 | 4,6 |
| Industrijska proizvodnja, (%) | -11,4 | 7,9 | -4,4 | -4,2 | 22,4 | -4,5 | -0,9 | 4,9 |
| Neto priliv SDI (% BDP) | 10,2 | 16,9 | 9,4 | 11,3 | 6,9 | 7,9 | 9,41 | 11,24 |
| *Izvor: Monstat i CBCG* |

Brojni ekonomski i neekonomski činioci su u prethodnom periodu uticali na raspoložive faktore razvoja i stanje nacionalnih resursa, kao i na primjenu i kvalitet realizacije različitih razvojnih koncepata. Poslije perioda tzv. tranzicione recesije (1990-1999), period od početka ovog stoljeća do obnove nezavisnosti karakterisao je postepeni izlazak iz tranzicione recesije (prosječna stopa rasta BDP-a je 2,8). U navedenom periodu značajno se mijenjala i struktura crnogorske ekonomije, što se može vidjeti u Tabeli 3.

Učešće poljoprivrede, a posebno industrije, značajno se smanjilo i u BDV-u i u zaposlenosti, dok je industrija najviše participirala u rastu registrovane nezaposlenosti. Npr. do 2015. godine, industrija je smanjila svoje učešće u BDV-u sa 20,8% (1990) na svega 12,9% (2015). Po strateškom dokumentu „Industrijska politika Crne Gore do 2020. godine” očekivan je njen postepeni oporavak (do 20% u BDP-u), pa se može očekivati njen postepeni rast u strukturi BDV-a u 2030. godine do 22%, uz rast zaposlenosti u ovom sektoru do 13% od ukupne registrovane zaposlenosti.[[18]](#footnote-18)

Tabela 3. Učešće sektora u bruto dodatoj vrijednosti (BDV) i zaposlenosti od 1990. do 2015. godine i projekcije za 2030. godinu

|  |  |  |  |  |  |
| --- | --- | --- | --- | --- | --- |
| **Struktura / djelatnosti** | **1990.** | **2000.** | **2010.** | **2015.** | **2030.\*** |
| **%** **BDV** | **% BDV** | **%****zaposl.** | **%** **BDV** | **% zaposl.** | **%** **BDV** | **%****zaposl.** | **% BDV** | **% zaposl.** |
| **Poljopriveda i šumarstvo** | 12,2 | 12,5 | 2,1 | 9,2 | 1,4 | 9,8 | 1,5 | 6,0 | 2,0 |
| **Industrija** | 20,8 | 19,1 | 25,3 | 14,6 | 15,3 | 12,9 | 11,9 | 22,0 | 13,0 |
| **Građevinarstvo** | 4,0 | 4,3 | 4,8 | 5,9 | 5,0 | 4,6 | 5,3 | 5,0 | 6,0 |
| **Ostale usluge** | 63,0 | 64,1 | 67,8 | 70,3 | 78,3 | 72,7 | 81,3 | 67,0 | 79,0 |
| **Ukupno** (mil. €; hiljada zapos.) | 1.618 | 966 | 140,7 | 2.608 | 161,7 | 2.992 | 175,6 | 100 | 210 |
| **Registrovana nezaposlenost** | 53,700 | 81,100 | 32,026 | 39,991 | 24,000 |
| **Stopa nezaposlenosti** | 24,1 | 36,6 | 16,5 | 18,5 | 9,5 - 10,3 |
| **BDV (eng. GVA- *Gross Value Added*) Bruto dodata vrijednost = BDP + (porezi - subvencije na proizvode)**  |
| *Izvor: Monstat, Unstat (BDV za 1990) i projekcije za 2030. godinu.* |

Projekcije za 2030. godinu ukazuju da će najveći doprinos BDV-u biti od sektora usluga (relativno smanjenje na 67% u BDV, a u zaposlenosti do 79%). S postepenim oporavkom ekonomije, uz prosječnu stopu rasta od 3,5% u periodu nakon 2022. godine, očekuje se i smanjenje registrovane nezaposlenosti, a krajnji cilj bi bio smanjenje stope nezaposlenosti na jednocifren broj do kraja posmatranog perioda (9,5-10,3%). Broj zaposlenih u industriji povećao bi se sa 20.900 u 2015. godini na 27.000 u 2030. godini.18

Planirani rast ekonomske aktivnosti u periodu 2017-2030. godine bazira se na prioritetnim razvojnim projektima u oblasti proizvodnje energije (velike i male hidroelektrane, vjetroelektrane, fotonaponske elektrane, termoelektrana Pljevlja II, programi energetske efikasnosti i sl.), saobraćaja (autoput i ostali projekti), industrije (posebno metalske industrije), turizma (turistički kompleksi i hoteli), kao i u oblasti poljoprivrede.

Dugoročni projekti obuhvaćeni su posebnim studijama i sektorskim strategijama, kao i Nacionalnom strategijom održivog razvoja Crne Gore do 2030. godine i Nacionalnom strategijom klimatskih promjena do 2030. godine. Srednjoročne projekcije date su u *Razvojnim smjernicama Crne Gore*, *Programu ekonomskih reformi*i *Industrijskoj politici* 2019‒2023. *godine*.

Jedna od preporuka koje je Evropska komisija dala za razvoj *Programa ekonomskih reformi za 2021. godinu*, je da se poboljša kvalitet visokog obrazovanja i razvijaju vještine usklađene sa potrebama tržišta rada. Prioritetne mjere u *Programu ekonomskih reformi 2023-2025*, a koje se odnose na obrazovanje su digitalizacija obrazovnog sistema i strategija reforme obrazovanja. U skladu sa navedenim nastaviće se sa a) unapređenjem praktične nastave u visokom obrazovanju i b) daljim unapređenjem mehanizama za obezbjeđenje kvaliteta kroz potpunu usklađenost propisa sa Evropskim standardima i smjernicama za obezbjeđenje kvaliteta u Evropskom prostoru visokog obrazovanja, kako bi se obezbijedila bolja zapošljivost i kvalitetniji kadar.

*Nacionalna strategija održivog razvoja* do 2030. godine navodi da je za unapređenje sistema visokog obrazovanja od presudne važnosti rad na prevazilaženju četiri sistemske slabosti sektora visokog obrazovanja u Crnoj Gori: 1) preveliki broj malih ustanova (napomena: ovaj problem je u velikoj mjeri prevaziđen sinergijom velikog broja fakulteta u univerzitete); 2) previše ustanova koje se fokusiraju na obuku za poslovni menadžment; 3) intenzivnija saradnja Univerzitet Crne Gore, kao najveće i najstarije ustanove visokog obrazovanja kojoj prirodno pripada uloga lidera u toj oblasti, i drugih ustanova visokog obrazovanja, kako bi se kroz bolju saradnju obezbijedio visok kvalitet u cijelom sektoru; 4) nedovoljan razvoj strateških kapaciteta ustanova visokog obrazovanja kako bi mogle da artikulišu i realizuju ciljeve u svim navedenim oblastima. Neke od aktivnosti koje vode otklanjanju ovih nedostataka su već sprovedene, dok će se u narednom periodu nastaviti sa aktivnostima koje vode boljoj usklađenosti sa potrebama tržišta rada, većoj transparentnosti i boljoj saradnji ustanova.

Strategija je usklađena sa jednim od ciljeva *Nacionalne strategije održivog razvoja 2030*: „Obezbjeđivanje inkluzivnog i kvalitetnog obrazovanja i promovisanje mogućnosti cjeloživotnog učenja za sve”, budući da kao jedan od strateških ciljeva postavlja „Sistem obezbjeđenja kvaliteta usklađen sa standardima za obezbjeđenje kvaliteta EHEA i ERA prostora”,a operativni cilj u službi dostizanja ovog strateškog cilja je:Povećanje udjela lica starosti od 25 do 64 godine uključenih u cjeloživotno obrazovanje*.*

Visoko obrazovanje je *Strategijom pametne specijalizacije 2019‒2024. godine*, prepoznato kao jedan od 12 stubova konkurentnosti. Jačanje istraživačke komponente i stvaranje uslova za adekvatnije bavljenje naučnoistraživačkim radom je, kao i do sada, oblast kojoj će i u narednom periodu biti posvećena pažnja uz ključnu ulogu ustanova visokog obrazovanja i akademske zajednice.

* + 1. **Uslovi za visoko obrazovanje**
			1. **Normativni okvir**

Normativni okviraktuelnog visokog obrazovanja započet je usvajanjem Zakona o visokom obrazovanju 2003. godine. Značaj ovog Zakona je poseban jer je predstavljao jasan napor da se visoko obrazovanje približi evropskim sistemima, odnosno da se posebna pažnja posveti evropskoj dimenziji obrazovanja, zasnovanoj na principima Bolonjske deklaracije, ne zapostavljajući nacionalnu tradiciju koja nije protivurječna ovim principima.[[19]](#footnote-19)

Usaglašavanjem Statuta Univerziteta Crne Gore, tada jedine ustanove visokog obrazovanja u Crnoj Gori, sa Zakonom i usvajanjem ostalih podzakonskih akata stvoren je normativni institucionalni okvir i počela je organizacija visokog obrazovanja u Crnoj Gori u skladu s principima Bolonjskog procesa (2004). Članstvo Crne Gore kao samostalne i međunarodno priznate države u tom procesu verifikovano je na Ministarskoj konferenciji u Londonu 2007. godine.

Dalje usaglašavanje s razvojnim potrebama visokog obrazovanja vršeno je Zakonom od 2014. godine i 2017. godine, uključujući i kasnije izmjene i dopune (2019. godine).

Usvojeni su i ostali zakoni:

* Zakon o nacionalnom okviru kvalifikacija;
* Zakon o nacionalnim stručnim kvalifikacijama;
* Zakon o obrazovanju odraslih;
* Zakon o priznavanju inostranih kvalifikacija za obavljanje regulisane profesije;
* Zakon o priznavanju inostranih obrazovnih isprava i izjednačavanju kvalifikacija;
* Deklaracija o priznavanju kvalifikacija u visokom obrazovanju, koja predviđa automatski model priznavanja visokoškolskih kvalifikacija i perioda studija provedenih u inostranstvu[[20]](#footnote-20);
* Zakon o stručnom osposobljavanju lica sa stečenim visokim obrazovanjem;
* Zakon o akademskom integritetu;
* Zakon o naučnoistraživačkoj djelatnosti;

kao i podzakonska akta koji regulišu funkcionisanje visokog obrazovanja (*strategije, uredbe i pravilnici).[[21]](#footnote-21)* Posebno treba naglasiti da je *Agencija za kontrolu i obezbjeđenje kvaliteta visokog obrazovanja* pripremila podzakonska akta koja regulišu postupke akreditacije i reakreditacije studijskih programa i ustanova, uključujući i programe cjeloživotnog učenja.[[22]](#footnote-22)

Zakonski osnov koji uređuje oblast obezbjeđenja kvaliteta čini Zakon o visokom obrazovanju, u skladu sa kojim je prepoznat i usvojen podzakonski akt „Pravilnik o postupku akreditacije studijskih programa, sadržaju i obliku sertifikata o akreditaciji“. Imajući u vidu da reakreditacijski postupak nije detaljno razrađen odredbama Zakona o visokom obrazovanju, AKOKVO je u okviru internih akata donijela Pravila o postupku reakreditacije ustanova visokog obrazovanja, kojima je bliže uredila navedeni postupak. Pored pomenutih Pravila, AKOKVO je u okviru internih akata donijela i Standarde i smjernice za akreditaciju studijskih programa, Standarde i smjernice za reakreditaciju ustanova visokog obrazovanja, Pravila o postupku akreditacije programa cjeloživotnog učenja, Standarde i smjernice za akreditaciju Agencije za obezbjeđenje kvaliteta visokog obrazovanja, Pravila o sadržaju ankete za studente i osnovne odredbe, Poslovnik o radu Komisije za akreditaciju studijskog programa, kao i set pratećih obrazaca i zahtjeva za sprovođenja postupaka akreditacije i reakreditacije.

* + - 1. **Finansiranje**

Budžetsko finansiranje visokog obrazovanja, uporedo s finansiranjem ostalih ciklusa obrazovanja, prikazano je u tabeli 4, kao procenat učešća u BDP.

Treba naglasiti da se od 2018. godine primjenjuje ugovorno budžetsko finansiranje za sve osnovne studije na Univerzitetu Crne Gore, a od 2021. godine primijenjuje se i za master studije. Time je i budžet za finansiranje Univerziteta Crne Gore uvećan od 2017. godine do 2023. udvostručen (17,3 miliona u 2017; 19,3 miliona u 2018; na 20,6 miliona 2020; i 20,6 miliona 2021, 29,1 miliona 2022.godine i 34,3 miliona 2023. godine).

Ilustrativno je da se kompletan iznos opredijeljenih sredstava do 2017. godine koristio za troškove zarada zaposlenih.

U tabeli je prikazano ukupno izdvajanje za visoko obrazovanje, koje obuhvata rad Direktorata za visoko obrazovanje Ministarstva prosvjete, nauke, kulture i sporta, odnosno Ministarstva prosvjete, finansiranje Univerziteta Crne Gore, Fakulteta za crnogorski jezik i književnost i Policijske akademije. Pored izdvajanja, koje je navedeno u tabeli važno je napomenuti da se značajna finansijska sredstva izdvajaju za program stručnog osposobljavanja lica sa stečenim visokim obrazovanjem (7.5 miliona godišnje).

|  |  |  |  |  |  |
| --- | --- | --- | --- | --- | --- |
|  | 2019/Euro  | 2020/Euro | 2021/Euro | 2022/Euro | 2023/Euro |
| Program politika visokog obrazovanja  | 493.395,05  | 559.197,00 | 270.001,00 | 224.029,51 | 227.901,00 |
| UCG | 19.357.229,00  | 20.648.727,00  | 20.648.727,00  | 29.103.382,00 | 34.305.769,24 |
| FCJK | 591.834,40 eura | 629.944,40 eura | 561.646,10 | 575.321,13 | 688.044,15 |
| Policijska akademija | 1.221.653,80 | 1.296.495,80  | 1.171.192,90  | 1.251.711,61 | 1.405.768,72 |
| Program stručnog osposobljavanja | 7.5 mil | 7.5 mil | 7.5 mil | 7.5 mil | 12.17 mil |
| Studentski standard: krediti, stipendije i domovi | cca 5 mil | cca 5 mil | cca 5 mil | 5.81 mil | 8.5 mil |

Uporedni podaci za finansiranje visokog obrazovanja za EU pokazuju da prosječno budžetsko izdvajanje iznosi 1,1% BDP i da varira od 0,53% u Luksemburgu do 1,74% u Austriji (podaci dostupni za 2015). Međutim, sam % BDP ne pruža cjelovit prikaz finansiranja, budući da je u Luksemburgu izdvajanje najveće i iznosi 48.907$ po studentu, a u Austriji izdvajanje je 17.555$. Dodatno, treba naglasiti da finansiranje sadrži ućešešće javnih i privatnih izvora. Ove dvije zemlje su specifične jer se u Luksemburgu 92,4% finansira iz javnih izvora, a u Austriji to iznosi 37,8%.[[23]](#footnote-23)

* + - 1. **Završavanje srednjeg i nastavljanje visokog obrazovanja**

Od 2017. godine maturski i eksterni stručni ispit sastoje se od tri dijela. Svi učenici polažu ispit iz nastavnog predmeta crnogorski - srpski, bosanski i hrvatski jezik i književnost odnosno albanski jezik i književnost, matematika ili strani jezik po izboru učenika, koji se mogu polagati na osnovnom i višem nivou. Kao treći predmet učenici polažu izborni predmet koji treba da bude od značaja za nastavak obrazovanja. Učenici stručnih škola polažu stručnu teoriju koja objedinjuje ključna znanja iz stručne oblasti programa po kome se učenici obrazuju.

Upis učenika gimnazija i stručnih škola u četvorogodišnjem trajanju sada se vrši u skladu sa odgovarajućim pravilnicima o upisu koje donose visokoškolske ustanove. Ovim pravilnicima definisana je vertikalna prohodnost učenika koji su završili pojedine obrazovne programe prema konkretnom studijskom programu. Kriterijum za upis, pored ostalih, je i uspjeh na maturskom odnosno eksternom stručnom ispitu. Uspjeh na maturskom i stručnom ispitu posmatra se zbirno. Pri bodovanju se ne uzima u obzir sam sadržaj maturskog i stručnog ispita niti je vidljiv značaj pojedinih predmeta za nastavak obrazovanja.

* + - 1. **Ustanove visokog obrazovanja**

Ustanove visokog obrazovanjaorganizovane su kao univerziteti i samostalni fakulteti. Postoje četiri univerziteta i tri samostalna fakulteta. Nazivi ustanova, njihov status i godina osnivanja prikazani su u tabeli 6.

Tabela 6. Ustanove visokog obrazovanja akreditovane u Crnoj Gori

|  |
| --- |
| **Univerziteti** |
|  | Naziv ustanove | Sjedište | Status ustanove | Godinaosnivanja |
| 1. | Univerzitet Crne Gore | Podgorica | Državni univerzitet | 1974. |
| 2. | Univerzitet Mediteran | Podgorica | Privatni univerzitet | 2006. |
| 3. | Univerzitet Donja Gorica | Podgorica | Privatni univerzitet | 2010. |
| 4. | Univerzitet Adriatik | Bar | Privatni univerzitet | 2017. |
| **Samostalni fakulteti** |
| 1. | Fakultet za poslovni menadžment | Bar | Samostalni privatni fakultet | 2005. |
| 2. | Fakultet za državne i evropske studije | Podgorica | Samostalni privatni fakultet | 2006. |
| 3. | Fakultet za crnogorski jezik i književnost | Cetinje | Samostalni državni fakultet | 2014. |
| *Izvor: Savjet za visoko obrazovanje* [*www.svo.gov.me*](http://www.svo.gov.me/) |

*Univerzitet Crne Gore* je jedini državni univerzitet i najstarija ustanova visokog obrazovanja u Crnoj Gori. Formiran je objedinjavanjem tadašnjih obrazovnih i naučnoistraživačkih organizacija u Crnoj Gori (1974). U periodu do 2003. godine (donošenja zakona koji je implementirao principe Bolinjske deklaracije) bio je i jedina usnova visokog obrazovanja. Ostala tri univerziteta su privatna. *Univerzitet Adriatik* je osnovan 2017. godine i predstavlja najmlađi univerzitet i ustanovu. Sjedište Adriatika je u Baru, a ostalim univerzitetima sjedište je u Podgorici. Fakulteti su osnivani kao samostalne privatne ustanove, osim Fakulteta za crnogorski jezik i književnost Cetinje, koji je posljednja osnovana državna ustanova.

**Rezime:**

**Visoko obrazovanje u Crnoj Gori organizuje se *na četiri univerziteta i tri samostalna fakulteta (ukupno sedam ustanova)*.**

***Pristupanje (objedinjavanje) samostalnih fakulteta univerzitetima* ima niz afirmativnih efekata u odnosu na samostalne ustanove kod upravljanja, realizacije procesa obrazovanja i istraživanja, kao i prenošenja dobre prakse.**

***U posljednjih pet godina faktički nije bilo osnivanja samostalnih ustanova* koje realizuju nove studijske programe, pa se realno može očekivati da je faza razvoja povećenjem broja ustanova visokog obrazovanja u Crnoj Gori završena.**

* + - 1. **Oblasti studija i broj studenata**

U tabeli 7 prikazani su podaci za oblasti organizovanih studija, o ukupnom broju studenata na ustanovama i organizacionoj strukturi ustanova.

Tabela 7. Oblasti obrazovanja za koje su organizovani studijski programi, ukupan broj organizacionih jedinica i broj studenata na ustanovama u Crnoj Gori

|  |
| --- |
| **Univerziteti** |
|  | Naziv ustanove | Oblasti obrazovanja (broj i naziv)prema ISCED klasifikaciji od 2011.) | Broj organiz. jedinica | Broj studenata\* |
| 1. | Univerzitet Crne Gore | **01** Obrazovanje**2** Umjetnost i humanističke nauke**3** Društvene nauke, poslovanje i pravo**4** Prirodne nauke**5** Inženjerstvo, proizvodnja i konstrukcije**6** Poljoprivreda**7** Zdravstvo i socijalna zaštita**8** Usluge | 18 fakulteta1 akademija3 instituta | 18.000 |
| 2. | Univerzitet Mediteran | **2** Umjetnost i humanističke nauke**3** Društvene nauke, poslovanje i pravo**4** Prirodne nauke**8** Usluge | 6 fakulteta | 1.000 |
| 3. | Univerzitet Donja Gorica | **2** Umjetnost i humanističke nauke**3** Društvene nauke, poslovanje i pravo **4** Prirodne nauke**5** Inženjerstvo, proizvodnja i konstrukcije**6** Poljoprivreda**8** Usluge | 12 fakulteta1 centar | 2.600 |
| 4. | Univerzitet Adriatik | **3** Društvene nauke, poslovanje i pravo**8** Usluge | 8 fakulteta | 1.700 |
| **Samostalni fakulteti** |
| 1. | Fakultet za poslovni menadžment | **3** Društvene nauke, poslovanje i pravo | 1 fakultet | 450 |
| 2. | Fakultet za državne i evropske studije | **3** Društvene nauke, poslovanje i pravo | 1 fakultet | 210 |
| 3. | Fakultet za crnogorski jezik i književnost | **2** Umjetnost i humanističke nauke | 1 fakultet | 115 |
|  ***UKUPAN BROJ STUDENATA: oko* 24.100** |

Rezultati u tabeli 7 pokazuju da je Univerzitet Crne Gore najveća ustanova sa studijama organizovanim iz svih oblasti (sistematizovanih u ISCED klasifikaciji), fakultetima i akademijom kao organizacionim cjelinama koji realizuju nastavu i istraživanje i tri instituta za namjenska istraživanja. Na Univerzitetu studira oko 18.000 studenata, što predstavlja 75% ukupnog broja studenata u Crnoj Gori.

Univerzitet Donja Gorica je drugi po veličini sa 2.600 studenata na programima iz šest oblasti obrazovanja. Organizovan je sa 12 fakulteta i jednim centrom.

Na Univerzitetu Mediteran studira 1.000 studenata na programima iz četiri oblasti obrazovanja. Slično je na Univerzitetu Adriatik sa 1.700 (oko 6%) studenata na programima iz dvije oblasti ISCED klasifikacije.

Na samostalnim fakultetima studira oko 3% ukupnog broja studenata na programima iz oblasti društvenih nauka, poslovanja i prava i humanističkih nauka.

**Rezime:**

***Oko 50 fakulteta* realizuju nastavu i istraživanje kao organizacione cjeline univerziteta ili samostalne ustanove. Organizacija Univerziteta Crne Gore rezultat je razvoja iz perioda kada su fakulteti imali drugačiji status, a organizacija ostalih univerziteta slijedila je ovaj koncept****.**

**Ukupan broj studenata na ustanovama u Crnoj Gori je oko 24.000. U odnosu na ukupnu populaciju stanovništva Crne Gore (oko 622.000) *broj studenata je iznad 4%*, od čega je više od 3% na Univerzitetu Crne Gore. Budući da jedan broj studenata odlazi na studije u inostranstvo (u zemlje regiona i UE), *ukupan broj studenata može dostići 4,5%.***

**S obzirom na kretanja pokazatelja broja mladih i stanovnika nije realno očekivati se da *ovakvi odnosi izmijene u periodu* za koji se donosi Strategija.**

* + - 1. **Studijski programi i ciklusi studija**

Pregled studijskih programi po oblastima obrazovanja i ciklusima studija za koje se organizuje nastava na ustanovama u Crnoj Gori prikazan je u tabeli 8. Podaci pokazuju da su studijski programi akreditovani za sve oblasti obrazovanja (po ISCED klasifikaciji)*,* a kod obrazovnih grana *nedostaje veterina*.

*Drugi ciklus (master studije)* organizuju se za sve oblasti gdje su organizovane osnovne studije.

*Treći ciklus studija* na Univerzitetu Crne Gore ogranizovan je za sve naučne discipline. Na ostalim univerzitetima treći ciklus studija je organizovan za društvene nauke, poslovnu administraciju i pravo.

Tabela 8. Pregled pripadnosti studijskih programa oblastima i ciklusima

|  |  |  |
| --- | --- | --- |
| Oblasti obrazovanja (broj i naziv) prema ISCED klasifikaciji (2011) | Uže oblasti | Studijski programipo ciklusima studija |
| I | II | III |
| **Univerzitet Crne Gore** |
| 01 Obrazovanja2 Umjetnost i humanističke nauke3 Društvene nauke, poslovanje i pravo4 Prirodne nauke5 Inženjerstvo, proizvodnja i konstrukcije6 Poljoprivreda7 Zdravstvo i socijalna zaštita8 Usluge | Obrazovanje učitelja | + | + |  |
| UmjetnostHumanističke nauke | + | + |  |
| + | + | + |
| Društvene i biheviorističke naukeNovinarstvo i informacijePoslovna administracijaPravo | + | + | + |
| + | + | + |
| + | + | + |
| + | + | + |
| BiologijaFizičke naukeMatematika i statistikaKompjuterske nauke | + | + | + |
| + | + | + |
| + | + | + |
| + | + | + |
| InženjerstvoProizvodnja i obrada | + | + | + |
| + | + | + |
| PoljoprivredaVeterina | + | + | + |
|  |  |  |
| ZdravstvoSocijalne usluge | + | + | + |
| + | + | + |
| Lične uslugeUsluge prevozaZaštita životne sredineLična zaštita | + | + | + |
| + | + |  |
| + | + | + |
| + | + | + |
| **UNIVERZITET MEDITERAN** |
| **2** Umjetnost i humanističke nauke**3** Društvene nauke, poslovanje i pravo**4** Prirodne nauke**8** Usluge | UmjetnostHumanističke nauke | + |  |  |
| + | + |  |
| Društvene i biheviorističke naukePoslovna administracijaPravo | + | + | + |
| + | + | + |
| + | + | + |
| Kompjuterske nauke | + | ? |  |
| Lične usluge | + | + | + |
| **UNIVERZITET DONJA GORICA** |
| **2** Umjetnost i humanističke nauke**3** Društvene nauke, poslovanje i pravo**4** Prirodne nauke**5** Inženjerstvo, proizvodnja i konstrukcije**6** Poljoprivreda**8** Usluge | UmjetnostHumanističke nauke | + | + | + |
| + | + | + |
| Društvene i biheviorističke naukePoslovna administracijaPravo | + | + | + |
| + | + | + |
| + | + | + |
| Matematika | + |  |  |
| Kompjuterske InženjerstvoProizvodnja i obrada | + |  | + |
| + |  |  |
| Poljoprivreda | + | + |  |
| Lične usluge | + | + |  |
| **UNIVERZITET ADRIATIK** |
| **3** Društvene nauke, poslovanje i pravo**8** Usluge | Društvene i biheviorističke naukePoslovna administracija | + | + |  |
| + | + | + |
| Lične usluge | + | + |  |
| **Fakultet za poslovni menadžment** |
| **3** Društvene nauke, poslovanje i pravo | Poslovna administracija | + | + |  |
| **Fakultet za državne i evropske studije** |
| **3** Društvene nauke, poslovanje i pravo | Pravo | + | + |  |
| **Fakultet za crnogorski jezik i književnost** |
| **2** Umjetnost i humanističke nauke | Humanističke nauke | + | + |  |

* + - 1. **Tržište rada i zapošljavanje poslije završenih studija**

Broj nezaposlenih s visokim obrazovanjem u periodu od 2016. do 2022. godine prikazan je u tabelama 9 i 10, a učešće u ukupnom broju nezaposlenih u tabeli 11. Podaci u tabeli 9 pokazuju nezaposlene po oblastima djelatnosti i nivoima kvalifikacija obrazovanja u skladu s Nacionalnim okvirom kvalifikacija, a podaci u tabeli 10 se odnose na nezaposlenost po nivoima i opštinama u Crnoj Gori.[[24]](#footnote-24)

Za 2016. godinu prikazana je kompletna lista djelatnosti po EU klasifikaciji. Visoko obrazovanje se primarno odnosi (99,9%) na *djelatnosti 2 (stručnjaci i umjetnici), 3 (stručni saradnici i tehničari) i 4 (saradnici za administrativne poslove)* EU klasifikacije. Zbog takve pripadnosti visokog obrazovanja za 2017, 2018. i 2019. godinu prikazani su samo podaci za djelatnosti 1, 2, 3, 4.

Najveći broj nazaposlenih pripada VII1 podnivou obrazovanja, i kreće se od 57 do 64% (podnivo VII1 180+60 ECTS, 240 ECTS, 360 ECTS i 360 ECTS kredita), zatim slijede nezaposleni sa VI nivoom obrazovanja od 32 do 40% (bečelori 3 godine 180 ECTS kredita) i VII2 podnivoom obrazovanja od 3 do 4% (masteri i magistri).

Za opštine (tabela 10) prikazana je ukupna nazaposlenost i podaci koliko je od ukupnog broja nezaposlenih žena s visokim obrazovanjem. Opštine s najvećim brojem stanovnika (Podgorica, Nikšić, Bijelo Polje i Berane) imaju i najveći broj nezaposlenih.

Tabela 9. Broj nezaposlenih s visokim obrazovanjem u 2016, 2017, 2018, 2019, 2020, 2021. i 2022. godini

|  |  |  |
| --- | --- | --- |
| **EU klasifikacija djelatnosti** | **Nivo kvalifikacije obrazovanja[[25]](#footnote-25)** | **Ukupno** |
| **2016. godina** | **VI** | **VII-1** | **VII-2** | **VIII** |
| 0. Vojna zanimanja | 0 | 3 | 0 | 0 | 3 |
| 1. Rukovodioci (direktori), funkcioneri i zakonodavci | 0 | 6 | 2 | 0 | 8 |
| 2. Stručnjaci i umjetnici | 3.684 | 7.126 | 497 | 6 | 11.313 |
| 3. Stručni saradnici i tehničari | 21 | 29 | 0 | 0 | 50 |
| 4. Službenici za administrativne poslove | 0 | 1 | 0 | 0 | 1 |
| 5. Zanimanja u uslugama i trgovini | 0 | 0 | 0 | 0 | 0 |
| 6. Zanimanja u poljoprivredi, šumarstvu i ribarstvu  | 0 | 0 | 0 | 0 | 0 |
| 7. Zanatska i srodna zanimanja | 0 | 0 | 0 | 0 | 0 |
| 8. Rukovaoci postrojenjima i mašinama, monteri i vozači | 0 | 0 | 0 | 0 | 0 |
| 9. Jednostavna zanimanja | 0 | 0 | 0 | 0 | 0 |
| **Ukupno**  | **3.705** | **7.165** | **499** | **6** | **11.375** |
| **2017. godina** |
| 0. Vojna zanimanja | 0 | 1 | 0 | 0 | 1 |
| 1. Rukovodioci (direktori), funkcioneri i zakonodavci | 0 | 4 | 1 | 0 | 5 |
| 2. Stručnjaci i umjetnici | 2.927 | 5.961 | 384 | 14 | 9.286 |
| 3. Stručni saradnici i tehničari | 12 | 18 | 0 | 0 | 30 |
| 4. Službenici za administrativne poslove | 0 | 1 | 0 | 0 | 1 |
| **Ukupno**  | **2.939** | **5.985** | **385** | **14** | **9.323** |
| **2018. godina** |
| 0. Vojna zanimanja | 0 | 4 | 0 | 0 | 4 |
| 1. Rukovodioci (direktori), funkcioneri i zakonodavci | 0 | 3 | 2 | 0 | 5 |
| 2. Stručnjaci i umjetnici | 2907 | 4894 | 326 | 15 | 8142 |
| 3. Stručni saradnici i tehničari | 12 | 15 | 1 | 0 | 28 |
| **Ukupno** | **2.919** | **4.916** | **330** | **15** | **8.180** |
| **2019. godina** |
| 0. Vojna zanimanja | 0 | 2 | 0 | 0 | 2 |
| 1. Rukovodioci (direktori), funkcioneri i zakonodavci | 0 | 2 | 0 | 0 | 2 |
| 2. Stručnjaci i umjetnici | 2.891 | 4.086 | 235 | 17 | 7.229 |
| 3. Stručni saradnici i tehničari | 17 | 11 | 1 | 0 | 29 |
| **Ukupno**  | **2.908** | **4.101** | **236** | **17** | **7.262** |
| **2020. godina** |
| 0. Vojna zanimanja | 0 | 5 | 0 | 0 | 5 |
| 1. Rukovodioci (direktori), funkcioneri i zakonodavci | 0 | 5 | 0 | 0 | 5 |
| 2. Stručnjaci i umjetnici | 3238 | 5538 | 432 | 28 | 9236 |
| 3. Stručni saradnici i tehničari | 15 | 22 | 1 | 0 | 38 |
| 4. Službenici za administrativne poslove | 0 | 1 | 0 | 0 | 1 |
| 5. Zanimanja u uslugama i trgovini | 0 | 0 | 0 | 0 | 0 |
| 6. Zanimanja u poljoprivredi, šumarstvu i ribarstvu  | 0 | 0 | 0 | 0 | 0 |
| 7. Zanatska i srodna zanimanja | 0 | 0 | 0 | 0 | 0 |
| 8. Rukovaoci postrojenjima i mašinama, monteri i vozači | 0 | 0 | 0 | 0 | 0 |
| 9. Jednostavna zanimanja | 0 | 3 | 1 | 0 | 4 |
| **Ukupno** | **3253** | **5574** | **434** | **28** | **9289** |
| **2021. godina** |
| 0. Vojna zanimanja | 0 | 6 | 0 | 0 | 6 |
| 1. Rukovodioci (direktori), funkcioneri i zakonodavci | 0 | 6 | 0 | 0 | 6 |
| 2. Stručnjaci i umjetnici | 3470 | 5623 | 437 | 21 | 9551 |
| 3. Stručni saradnici i tehničari | 16 | 23 | 1 | 0 | 40 |
| 4. Službenici za administrativne poslove | 0 | 1 | 0 | 0 | 1 |
| 5. Zanimanja u uslugama i trgovini | 0 | 0 | 0 | 0 | 0 |
| 6. Zanimanja u poljoprivredi, šumarstvu i ribarstvu  | 0 | 0 | 0 | 0 | 0 |
| 7. Zanatska i srodna zanimanja | 0 | 0 | 0 | 0 | 0 |
| 8. Rukovaoci postrojenjima i mašinama, monteri i vozači | 0 | 0 | 0 | 0 | 0 |
| 9. Jednostavna zanimanja | 0 | 2 | 1 | 0 | 3 |
| **Ukupno** | **3486** | **5661** | **439** | **21** | **9607** |
| **2022. godina** |
| 0. Vojna zanimanja | 0 | 4 | 0 | 0 | 4 |
| 1. Rukovodioci (direktori), funkcioneri i zakonodavci | 0 | 6 | 0 | 0 | 6 |
| 2. Stručnjaci i umjetnici | 3235 | 4240 | 353 | 18 | 7846 |
| 3. Stručni saradnici i tehničari | 24 | 19 | 1 | 0 | 44 |
| 4. Službenici za administrativne poslove | 0 | 1 | 0 | 0 | 1 |
| 5. Zanimanja u uslugama i trgovini | 0 | 0 | 0 | 0 | 0 |
| 6. Zanimanja u poljoprivredi, šumarstvu i ribarstvu  | 0 | 0 | 0 | 0 | 0 |
| 7. Zanatska i srodna zanimanja | 0 | 0 | 0 | 0 | 0 |
| 8. Rukovaoci postrojenjima i mašinama, monteri i vozači | 0 | 0 | 0 | 0 | 0 |
| 9. Jednostavna zanimanja | 0 | 1 | 1 | 0 | 2 |
| **Ukupno** | **3259** | **4271** | **355** | **18** | **7903** |
| ***Izvor: Zavod za zapošljavanje Crne Gore*** |

Tabela 10. Broj nezaposlenih s visokim obrazovanjem po opštinama za period 2016-2022.

|  |  |  |  |  |  |  |  |
| --- | --- | --- | --- | --- | --- | --- | --- |
| Opština | 2016. | 2017. | 2018. | 2019. | 2020. | 2021. | 2022. |
| VI+VII+VIII | VI+VII+VIII | VI+VII+VIII | VI+VII+VIII | VI+VII+VIII | VI+VII+VIII | VI+VII+VIII |
| Ukupno  | Žene | Ukupno  | Žene | Ukupno | Žene | Ukupno | Žene | Ukupno | Žene | Ukupno | Žene | Ukupno | Žene |
| Andrijevica | 82 | 36 | 75 | 37 | 60 | 32 | 50 | 28 | 855 | 464 | 957 | 512 | 853 | 414 |
| Bar | 595 | 322 | 521 | 311 | 439 | 237 | 460 | 320 | 4754 | 2653 | 5225 | 2943 | 4469 | 2392 |
| Budva | 327 | 209 | 265 | 179 | 243 | 150 | 196 | 135 | 1047 | 671 | 1100 | 719 | 900 | 601 |
| Bijelo Polje | 818 | 417 | 699 | 398 | 624 | 372 | 593 | 365 | 4012 | 2397 | 4934 | 3059 | 4114 | 2337 |
| Berane | 728 | 478 | 624 | 423 | 561 | 384 | 426 | 227 | 2462 | 1575 | 2610 | 1720 | 1852 | 1206 |
| Cetinje | 344 | 230 | 291 | 192 | 234 | 143 | 227 | 141 | 1381 | 756 | 1557 | 858 | 1358 | 716 |
| Danilovgrad | 218 | 139 | 180 | 117 | 145 | 93 | 138 | 88 | 1160 | 707 | 1377 | 870 | 950 | 586 |
| Golubovci | - | - | - | - | 87 | 55 | 90 | 55 | 809 | 494 | 1010 | 643 | 716 | 438 |
| Gusinje | - | - | - | - | 67 | 22 | 56 | 26 | 651 | 354 | 749 | 420 | 686 | 364 |
| Herceg Novi | 513 | 342 | 350 | 226 | 269 | 175 | 215 | 148 | 1095 | 689 | 927 | 563 | 608 | 386 |
| Kolašin | 133 | 70 | 99 | 62 | 103 | 62 | 83 | 49 | 911 | 483 | 998 | 536 | 843 | 403 |
| Kotor | 299 | 210 | 238 | 173 | 228 | 165 | 179 | 125 | 510 | 292 | 485 | 296 | 324 | 187 |
| Mojkovac | 164 | 99 | 96 | 60 | 85 | 52 | 81 | 38 | 857 | 504 | 1170 | 675 | 964 | 517 |
| Nikšić | 1.535 | 994 | 1.429 | 952 | 1.256 | 834 | 1.117 | 720 | 4571 | 2851 | 6352 | 3869 | 4948 | 2888 |
| Podgorica | 3.592 | 2.190 | 2.754 | 1.776 | 2.120 | 1.353 | 1.950 | 1268 | 8988 | 5468 | 11112 | 6997 | 8306 | 5191 |
| Plav | 216 | 100 | 214 | 99 | 148 | 67 | 141 | 54 | 1892 | 1048 | 2148 | 1169 | 1981 | 998 |
| Petnjica | - | - | - | - | 22 | 14 | 21 | 13 | 1098 | 618 | 1207 | 694 | 1034 | 550 |
| Pljevlja | 522 | 283 | 408 | 241 | 358 | 212 | 310 | 183 | 2580 | 1541 | 3003 | 1864 | 2459 | 1512 |
| Plužine | 43 | 19 | 27 | 17 | 28 | 15 | 25 | 17 | 250 | 122 | 283 | 140 | 244 | 111 |
| Rožaje | 476 | 246 | 405 | 215 | 380 | 165 | 324 | 147 | 3911 | 2120 | 5513 | 3222 | 5203 | 2888 |
| Šavnik | 38 | 21 | 28 | 15 | 24 | 14 | 12 | 8 | 81 | 39 | 125 | 58 | 91 | 32 |
| Tivat | 229 | 156 | 198 | 143 | 175 | 126 | 112 | 76 | 720 | 408 | 769 | 452 | 392 | 252 |
| Tuzi | - | - | - | - | 136 | 92 | 92 | 56 | 894 | 506 | 1266 | 797 | 987 | 582 |
| Ulcinj | 446 | 228 | 376 | 217 | 354 | 211 | 331 | 212 | 1627 | 964 | 1956 | 1194 | 1624 | 969 |
| Žabljak | 57 | 29 | 43 | 21 | 34 | 17 | 33 | 23 | 147 | 88 | 172 | 103 | 163 | 85 |
| CRNA GORA | 11.375 | 6.818 | 9.323 | 5.874 | 8.180 | 5.062 | 7.262 | 4.522 | 47263 | 27812 | 57005 | 34373 | 46069 | 26605 |
| *Izvor: Zavod za zapošljavanje Crne Gore**Napomena: Podaci za 2020. i 2021. godinu se neće razmatrati zbog uticaja pandemije na opšti ekonomski trend i ti podaci ne mogu biti realni pokazatelji na kojima treba temeljiti razvojne politike.* |  |  |  |  |  |  |

Učešće broja nezaposlenih s visokim obrazovanjem u ukupnom broju nezaposlenih dostiglo je skoro 1/5 u 2016. godini. Nakon toga se smanjilo, ali je još izrazito visoko (iznad 18% u 2018). Intenzivno povećanje broja koji završavaju visoko obrazovanje je povoljno sa stanovišta dostizanja učešća od 40% sa visokim obrazovanjem, ali je očigledno da tržište rada to ne može apsorbovati.

*Uporedni podaci za zemlje OECD-a* pokazuju da se udio odraslih sa tercijarnim obrazovanjem u ovim zemljama skoro udvostručio u posljednje dvije decenije.[[26]](#footnote-26) Tržište rada ne može apsorbovati tako rastuću ponudu pa se broj nezaposlenih sa tercijarnim obrazovanjem povećava duži niz godina. Ono je najveće u Grčkoj i iznosilo je 13,7% (u 2018). Visoka nezaposlenost je u Italiji (10%), kao i Španiji (8,4%), što je znatno iznad prosjeka za zemlje OECD, koji iznosi 3,9%.

**Inicijativa:**

**Analiza nezaposlenosti poslije stečenog visokog obrazovanja važan je i kompleksan problem. Analiza zahtijeva da se uzime u obzir ponuda studijskih programa (ishode učenja i stečene kompetencije) i potražnja (potrebe tržišta rada). Dodatno, ovaj problem može da se usložava zbog izmjene modela visokog obrazovanja koji će izazvati istovremeno prisustvo bečelora po prethodnom i novom modelu, specijalista po prethodnom modelu i mastera po prethodnom i novom modelu. Očekuje se da selekcija na tržištu rada adekvatno prepozna svih pet diploma. Pri tome treba imati u vidu tradicionalnu praksu da je sve to „pokrivala diploma sa završenim četvorogodišnjim studijama”. Uticaj nezaposlenosti može se reflektovati i na zainteresovanost srednjoškolaca za upis na studije.**

* + - 1. **Ponuda slobodnih radnih mjesta**

Pregled broja slobodnih radnih mjesta u periodu 2016-2019. godine po oblastima djelatnostima i nivoima kvalifikacije obrazovanja prikazan je u tabeli 11.

Tabela 11. Pregled broja slobodnih radnih mjesta po oblastima djelatnosti i nivoima kvalifikacija visokog obrazovanja za 2016, 2017, 2018, 2019, 2020, 2021. i 2022. godinu

|  |  |  |
| --- | --- | --- |
| **2016. godina** | **Nivo kvalifikacije obrazovanja** | **Ukupno** |
| **Djelatnost** | **VI** | **VII-1** | **VII-2** | **VIII** |
| A.Poljoprivreda, šumarstvo i ribarstvo | 0 | 23 | 0 | 0 | 23 |
| B.Rudarstvo | 1 | 14 | 0 | 0 | 15 |
| C.Prerađivačka industrija | 6 | 111 | 0 | 0 | 117 |
| D.Snabdijevanje električnom energijom, gasom, parom i klimatizacija | 0 | 28 | 0 | 0 | 28 |
| E.Snabdijevanje vodom; upravljanje otpadnim vodama, kontrolisanje procesa uklanjanja otpada i slične aktivnosti | 1 | 37 | 0 | 0 | 38 |
| F.Građevinarstvo | 11 | 230 | 2 | 0 | 243 |
| G.Trgovina na veliko i trgovina na malo; popravka motornih vozila i motocikala | 29 | 246 | 5 | 0 | 280 |
| H.Saobraćaj i skladištenje | 14 | 87 | 0 | 0 | 101 |
| I.Usluge smještaja i ishrane | 11 | 88 | 0 | 0 | 99 |
| J.Informisanje i komunikacije | 17 | 130 | 0 | 0 | 147 |
| K.Finansijske djelatnosti i djelatnost osiguranja | 27 | 174 | 3 | 0 | 204 |
| L.Poslovanje nekretninama | 2 | 79 | 2 | 0 | 83 |
| M.Stručne, naučne, inovacione i tehničke djelatnosti | 22 | 302 | 8 | 1 | 333 |
| N.Administrativne i pomoćne uslužne djelatnosti | 44 | 312 | 7 | 4 | 367 |
| O.Državna uprava i odbrana; Obavezno socijalno osiguranje | 12 | 957 | 4 | 0 | 973 |
| P.Obrazovanje | 10 | 1.763 | 30 | 92 | 1.895 |
| Q. Zdravstvena i socijalna zaštita | 17 | 381 | 41 | 1 | 440 |
| R.Umjetnost, zabava i rekreacija | 8 | 95 | 14 | 0 | 117 |
| S.Ostale uslužne djelatnosti | 19 | 87 | 1 | 0 | 107 |
| **Ukupno**  | **251** | **5.144** | **117** | **98** | **5.610** |
| **2017. godina** | **Nivo kvalifikacije obrazovanja** | **Ukupno** |
| **Djelatnost** | **VI** | **VII-1** | **VII-2** | **VIII** |
| A.Poljoprivreda, šumarstvo i ribarstvo | 1 | 18 | 0 | 0 | 19 |
| B.Rudarstvo | 1 | 25 | 0 | 0 | 26 |
| C.Prerađivačka industrija | 2 | 93 | 1 | 0 | 96 |
| D.Snabdijevanje električnom energijom, gasom, parom i klimatizacija | 0 | 29 | 0 | 0 | 29 |
| E.Snabdijevanje vodom; upravljanje otpadnim vodama, kontrolisanje procesa uklanjanja otpada i slične aktivnosti | 1 | 81 | 0 | 0 | 82 |
| F.Građevinarstvo | 7 | 172 | 2 | 0 | 181 |
| G.Trgovina na veliko i trgovina na malo; popravka motornih vozila i motocikala | 35 | 216 | 2 | 0 | 253 |
| H.Saobraćaj i skladištenje | 11 | 90 | 2 | 0 | 103 |
| I.Usluge smještaja i ishrane | 6 | 79 | 1 | 0 | 86 |
| J.Informisanje i komunikacije | 23 | 138 | 5 | 0 | 166 |
| K.Finansijske djelatnosti i djelatnost osiguranja | 16 | 182 | 4 | 0 | 202 |
| L.Poslovanje nekretninama | 1 | 76 | 3 | 0 | 80 |
| M.Stručne, naučne, inovacione i tehničke djelatnosti | 22 | 253 | 5 | 2 | 282 |
| N.Administrativne i pomoćne uslužne djelatnosti | 44 | 320 | 15 | 0 | 379 |
| O.Državna uprava i odbrana; Obavezno socijalno osiguranje | 15 | 1.062 | 0 | 1 | 1.078 |
| P.Obrazovanje | 22 | 2.112 | 44 | 96 | 2.274 |
| Q. Zdravstvena i socijalna zaštita | 24 | 391 | 38 | 0 | 453 |
| R.Umjetnost, zabava i rekreacija | 5 | 134 | 12 | 0 | 151 |
| S.Ostale uslužne djelatnosti | 9 | 78 | 0 | 0 | 87 |
| U.Djelatnost eksteritorijalnih organizacija i tijela | 0 | 1 | 0 | 0 | 1 |
| **Ukupno**  | **245** | **5.550** | **134** | **99** | **6.028** |
| **2018. godina** | **Nivo kvalifikacije obrazovanja** | **Ukupno** |
| **Djelatnost** | **VI** | **VII-1** | **VII-2** | **VIII** |
| A.Poljoprivreda, šumarstvo i ribarstvo | 0 | 7 | 0 | 0 | 7 |
| B.Rudarstvo | 0 | 19 | 0 | 0 | 19 |
| C.Prerađivačka industrija | 4 | 60 | 1 | 0 | 65 |
| D.Snabdijevanje električnom energijom, gasom, parom i klimatizacija | 0 | 12 | 0 | 0 | 12 |
| E.Snabdijevanje vodom; upravljanje otpadnim vodama, kontrolisanje procesa uklanjanja otpada i slične aktivnosti | 1 | 28 | 0 | 0 | 29 |
| F.Građevinarstvo | 12 | 186 | 4 | 0 | 202 |
| G.Trgovina na veliko i trgovina na malo; popravka motornih vozila i motocikala | 21 | 181 | 1 | 0 | 203 |
| H.Saobraćaj i skladištenje | 4 | 73 | 0 | 0 | 77 |
| I.Usluge smještaja i ishrane | 23 | 117 | 1 | 0 | 141 |
| J.Informisanje i komunikacije | 37 | 94 | 0 | 0 | 131 |
| K.Finansijske djelatnosti i djelatnost osiguranja | 21 | 207 | 1 | 0 | 229 |
| L.Poslovanje nekretninama | 3 | 78 | 4 | 1 | 86 |
| M.Stručne, naučne, inovacione i tehničke djelatnosti | 12 | 259 | 3 | 1 | 275 |
| N.Administrativne i pomoćne uslužne djelatnosti | 37 | 188 | 4 | 0 | 229 |
| O.Državna uprava i odbrana; Obavezno socijalno osiguranje | 8 | 597 | 1 | 0 | 606 |
| P.Obrazovanje | 24 | 2.693 | 27 | 89 | 2.833 |
| Q. Zdravstvena i socijalna zaštita | 35 | 426 | 30 | 0 | 491 |
| R.Umjetnost, zabava i rekreacija | 3 | 67 | 6 | 0 | 76 |
| S.Ostale uslužne djelatnosti | 13 | 109 | 0 | 0 | 122 |
| **Ukupno**  | **258** | **5.401** | **83** | **91** | **5.833** |
| **2019. godina** | **Nivo kvalifikacije obrazovanja** | **Ukupno** |
| **Djelatnost** | **VI** | **VII-1** | **VII-2** | **VIII** |
| A.Poljoprivreda, šumarstvo i ribarstvo | 0 | 7 | 0 | 0 | 7 |
| B.Rudarstvo | 0 | 6 | 0 | 0 | 6 |
| C.Prerađivačka industrija | 4 | 27 | 0 | 0 | 31 |
| D.Snabdijevanje električnom energijom, gasom, parom i klimatizacija | 0 | 11 | 0 | 0 | 11 |
| E.Snabdijevanje vodom; upravljanje otpadnim vodama, kontrolisanje procesa uklanjanja otpada i slične aktivnosti | 3 | 38 | 0 | 0 | 41 |
| F.Građevinarstvo | 15 | 183 | 4 | 0 | 202 |
| G.Trgovina na veliko i trgovina na malo; popravka motornih vozila i motocikala | 23 | 194 | 0 | 0 | 217 |
| H.Saobraćaj i skladištenje | 11 | 65 | 1 | 0 | 77 |
| I.Usluge smještaja i ishrane | 16 | 75 | 0 | 0 | 91 |
| J.Informisanje i komunikacije | 22 | 94 | 5 | 0 | 121 |
| K.Finansijske djelatnosti i djelatnost osiguranja | 16 | 176 | 1 | 0 | 193 |
| L.Poslovanje nekretninama | 2 | 42 | 1 | 0 | 45 |
| M.Stručne, naučne, inovacione i tehničke djelatnosti | 21 | 251 | 5 | 0 | 277 |
| N.Administrativne i pomoćne uslužne djelatnosti | 11 | 157 | 0 | 0 | 168 |
| O.Državna uprava i odbrana; Obavezno socijalno osiguranje | 7 | 880 | 2 | 0 | 889 |
| P.Obrazovanje | 20 | 2.872 | 22 | 75 | 2.989 |
| Q. Zdravstvena i socijalna zaštita | 21 | 329 | 63 | 0 | 413 |
| R.Umjetnost, zabava i rekreacija | 4 | 79 | 1 | 0 | 84 |
| S.Ostale uslužne djelatnosti | 19 | 70 | 3 | 0 | 92 |
| U.Djelatnost eksteritorijalnih organizacija i tijela | 0 | 1 | 0 | 0 | 1 |
| **Ukupno**  | **215** | **5.557** | **108** | **75** | **5.955** |
| **2020. godina** | **Nivo kvalifikacije obrazovanja** | **Ukupno** |
| **Djelatnost** | **VI** | **VII-1** | **VII-2** | **VIII** |
| A.Poljoprivreda, šumarstvo i ribarstvo | 0 | 3 | 0 | 0 | 3 |
| B.Rudarstvo | 0 | 2 | 0 | 0 | 2 |
| C.Prerađivačka industrija | 6 | 24 | 0 | 0 | 30 |
| D.Snabdijevanje električnom energijom, gasom, parom i klimatizacija | 0 | 11 | 0 | 0 | 11 |
| E.Snabdijevanje vodom; upravljanje otpadnim vodama, kontrolisanje procesa uklanjanja otpada i slične aktivnosti | 1 | 76 | 0 | 0 | 77 |
| F.Građevinarstvo | 9 | 183 | 4 | 0 | 196 |
| G.Trgovina na veliko i trgovina na malo; popravka motornih vozila i motocikala | 27 | 124 | 4 | 0 | 155 |
| H.Saobraćaj i skladištenje | 10 | 55 | 0 | 0 | 65 |
| I.Usluge smještaja i ishrane | 3 | 75 | 0 | 0 | 78 |
| J.Informisanje i komunikacije | 32 | 148 | 6 | 1 | 187 |
| K.Finansijske djelatnosti i djelatnost osiguranja | 12 | 134 | 4 | 0 | 150 |
| L.Poslovanje nekretninama | 2 | 38 | 0 | 0 | 40 |
| M.Stručne, naučne, inovacione i tehničke djelatnosti | 16 | 167 | 4 | 1 | 188 |
| N.Administrativne i pomoćne uslužne djelatnosti | 9 | 149 | 1 | 0 | 159 |
| O.Državna uprava i odbrana; Obavezno socijalno osiguranje | 13 | 1055 | 6 | 0 | 1074 |
| P.Obrazovanje | 23 | 3100 | 33 | 90 | 3246 |
| Q.Zdravstvena i socijalna zaštita | 20 | 471 | 44 | 2 | 537 |
| R.Umjetnost, zabava i rekreacija | 0 | 122 | 0 | 0 | 122 |
| S.Ostale uslužne djelatnosti | 6 | 35 | 0 | 0 | 41 |
| T.Djelatnost domaćinstva kao poslodavca; Djelatnost domaćinstava koja proizvode robu i usluge za sopstvene potrebe | 0 | 0 | 0 | 0 | 0 |
| **Ukupno** | **189** | **5.972** | **106** | **94** | **6.361** |
| **2021. godina** | **Nivo kvalifikacije obrazovanja** | **Ukupno** |
| **Djelatnost** | **VI** | **VII-1** | **VII-2** | **VIII** |
| A.Poljoprivreda, šumarstvo i ribarstvo | 0 | 6 | 0 | 0 | 6 |
| B.Rudarstvo | 0 | 4 | 0 | 0 | 4 |
| C.Prerađivačka industrija | 3 | 43 | 0 | 0 | 46 |
| D.Snabdijevanje električnom energijom, gasom, parom i klimatizacija | 1 | 25 | 0 | 0 | 26 |
| E.Snabdijevanje vodom; upravljanje otpadnim vodama, kontrolisanje procesa uklanjanja otpada i slične aktivnosti | 5 | 67 | 0 | 0 | 72 |
| F.Građevinarstvo | 4 | 153 | 1 | 0 | 158 |
| G.Trgovina na veliko i trgovina na malo; popravka motornih vozila i motocikala | 27 | 171 | 1 | 0 | 199 |
| H.Saobraćaj i skladištenje | 3 | 162 | 1 | 0 | 166 |
| I.Usluge smještaja i ishrane | 4 | 72 | 1 | 0 | 77 |
| J.Informisanje i komunikacije | 25 | 145 | 6 | 0 | 176 |
| K.Finansijske djelatnosti i djelatnost osiguranja | 11 | 155 | 2 | 0 | 168 |
| L.Poslovanje nekretninama | 1 | 23 | 0 | 0 | 24 |
| M.Stručne, naučne, inovacione i tehničke djelatnosti | 16 | 221 | 8 | 2 | 247 |
| N.Administrativne i pomoćne uslužne djelatnosti | 12 | 184 | 5 | 0 | 201 |
| O.Državna uprava i odbrana; Obavezno socijalno osiguranje | 8 | 521 | 0 | 0 | 529 |
| P.Obrazovanje | 30 | 2417 | 28 | 99 | 2574 |
| Q.Zdravstvena i socijalna zaštita | 41 | 670 | 115 | 0 | 826 |
| R.Umjetnost,zabava i rekreacija | 2 | 87 | 0 | 0 | 89 |
| S.Ostale uslužne djelatnosti | 11 | 47 | 7 | 1 | 66 |
| T.Djelatnost domaćinstva kao poslodavca; Djelatnost domaćinstava koja proizvode robu i usluge za sopstvene potrebe | 0 | 0 | 0 | 0 | 0 |
| **Ukupno** | **204** | **5.173** | **175** | **102** | **5.654** |
| **2022. godina** | **Nivo kvalifikacije obrazovanja** | **Ukupno** |
| **Djelatnost** | **VI** | **VII-1** | **VII-2** | **VIII** |
| A.Poljoprivreda, šumarstvo i ribarstvo | 0 | 8 | 0 | 0 | 8 |
| B.Rudarstvo | 0 | 0 | 0 | 0 | 0 |
| C.Prerađivačka industrija | 1 | 36 | 1 | 0 | 38 |
| D.Snabdijevanje električnom energijom, gasom, parom i klimatizacija | 1 | 71 | 0 | 0 | 72 |
| E.Snabdijevanje vodom; upravljanje otpadnim vodama, kontrolisanje procesa uklanjanja otpada i slične aktivnosti | 1 | 59 | 1 | 0 | 61 |
| F.Građevinarstvo | 5 | 156 | 0 | 0 | 161 |
| G.Trgovina na veliko i trgovina na malo; popravka motornih vozila i motocikala | 16 | 175 | 0 | 0 | 191 |
| H.Saobraćaj i skladištenje | 2 | 122 | 1 | 0 | 125 |
| I.Usluge smještaja i ishrane | 1 | 83 | 0 | 0 | 84 |
| J.Informisanje i komunikacije | 41 | 219 | 3 | 0 | 263 |
| K.Finansijske djelatnosti i djelatnost osiguranja | 16 | 152 | 2 | 0 | 170 |
| L.Poslovanje nekretninama | 3 | 18 | 0 | 0 | 21 |
| M.Stručne, naučne, inovacione i tehničke djelatnosti | 22 | 236 | 6 | 2 | 266 |
| N.Administrativne i pomoćne uslužne djelatnosti | 7 | 236 | 3 | 1 | 247 |
| O.Državna uprava i odbrana; Obavezno socijalno osiguranje | 10 | 1003 | 1 | 0 | 1014 |
| P.Obrazovanje | 92 | 4269 | 19 | 94 | 4474 |
| Q.Zdravstvena i socijalna zaštita | 47 | 460 | 157 | 0 | 664 |
| R.Umjetnost,zabava i rekreacija | 2 | 99 | 1 | 0 | 102 |
| S.Ostale uslužne djelatnosti | 6 | 102 | 2 | 0 | 110 |
| T.Djelatnost domaćinstva kao poslodavca; Djelatnost domaćinstava koja proizvode robu i usluge za sopstvene potrebe | 0 | 0 | 0 | 0 | 0 |
| **Ukupno** | **273** | **7.504** | **197** | **97** | **8.071** |
| ***Izvor: Zavod za zapošljavanje Crne Gore*** |

Očekivano, najznačajnija potreba za novim zapošljavanjem (75% ukupnih potreba) je kod djelatnosti *obrazovanja (P)*, a zatim slijede: *O (državna uprava i odbrana; obavezno sociljalno osiguranje), Q (administrativne i pomoćne djelatnosti), N (administrativne i pomoćne uslužne djelatnosti) i M (stručne, naučne, inovacione i tehničke djelatnosti).* Obrazovanje je pojedinačno najznačajniji resurs za novo zapošljavanje, dostiže skoro 50% ukupnih potreba i pokazuje trend značajnog povećanja potreba po godinama (200-500 novih radnih mjesta za izvještajni period). Za državnu upravu i odbranu, kao drugu djelatnost po brojnosti, potreba u posljednjoj godini je smanjena (sa 17% na 15% ukupnih potreba). Pojedinačno, sve ostale djelatnosti su ispod 10% ukupnih potreba.

*Ilustrativna je dominantna potreba za VII-1* podnivoom obrazovanja (do 93%) u posmatranom izvještajnom periodu. Potreba za VI nivoom obrazovanja je 3-4,5% ukupnih potreba, a za VII-2 podnivoom 1-2%.

*Broj prijavljenih slobodnih radnih mjesta za VII-1* podnivo kvalfikacija je u posljednjoj godini posmatranog perioda bio znatno veći od broja nezaposlenih (5.557 u odnosu na 4.101), dok je kod VI nivoa učešće slobodnih radnih mjesta ispod 10% od broja nezaposlenih (216 u odnosu na 2.908). Ovakva raspodjela ponude i potražnje treba da bude jasan signal za model studija po važećem Zakonu o visokom obrazovanju i položaj nivoa/podnivoa kvalifikacija na tržištu rada.

**Očekivanja:**

**Efikasna realizacija navedene Inicijative mogla bi da poveže potrebe i ponudu radnih mjesta i ubrzano obezbijedi pozitivne efekte kod zapošljavanja poslije završetka studija, dobro usaglašenom obrazovnom politikom sa dugoročnom politikom zapošljavanja.**

* + - 1. **Model studija**

Zakon o visokom obrazovanju (2017) uveo je model 3+2+3, osim za studije regulisanih profesije koje mogu trajati duže od tri godine. Studije se realizuju kao osnovne, master i doktorske studije. Univerzitet Crne Gore je 2017. godine svoje programe akreditovao po novom modelu studija, dok su ostale ustanove visokog obrazovanja, u skladu sa Zakonom, obavezne da primijene ovaj model studija najkasnije do studijske 2020/2021. godine. Tako će ustanove visokog obrazovanja u Crnoj Gori izvoditi studije u skladu s modelom u EHEA za studijske programe akademskih i primijenjenih studija.

*Akademske studije* osposobljavaju studente za sticanje i primjenu znanja iz oblasti naučnih, umjetničkih i stručnih oblasti. *Primijenjene studije* osposobljavaju studente za brzo uključivanje u radni proces.

U modelu (3+2+3) *akademskih studija* ciklusi se odnose na:

* *Osnovne studije,* koje traju 3 godine, imaju obim 180 ECTS kredita, a završetkom se stiče akademski naziv *bečelor* (uz naznaku naučne/umjetničke oblasti).
* *Master studije,* koje traju 2 godine, imaju obim 120 ECTS kredita, a njihovim završetkom stiče se akademski naziv *master* (uz naznaku naučne/umjetničke oblasti).
* *Integrisane studije,* koje traju 5, odnosno 6 godina, imaju obim 300, odnosno 360 ECTS kredita, a njihovim završetkom stiče se akademski naziv *master* (uz naznaku naučne oblasti).
* *Doktorske studije,* koje traju 3 godine, imaju obim 180 ECTS kredita, a njihovim završetkom stiče se akademski naziv *doktor* (uz naznaku naučne/umjetničke oblasti).

Za *primijenjene studije* usvojeni model je (3+2), a odnosi na osnovne studije, master studije i integrisane studije, čije je trajanje i obim kao kod akademskih studija, ali se u nazivu diplome naglašava da se odnosi na primijenjene studije.

Zakon o visokom obrazovanju predviđa i sticanje duplih ili zajedničkih diploma, završetkom studijskog programa na dvije ustanove visokog obrazovanja. Prema zakonu, zajedničku diplomu izdaju najmanje dvije ili više ustanova visokog obrazovanja, koje realizuju studijski program za sticanje zajedničke diplome.

Na licenciranim ustanovama u Crnoj Gori izvodi se *ukupno 285 studijskih programa (271 akademskih i 14 primijenjenih studijskih programa)*.

**Rezime:**

**Primjenom modela 3+2+3 sistem visokog obrazovanja u Crnoj Gori je usaglašen sa važećim modelom definisanim Bolonjskim procesom i uspostavljenim u EHEA.**

* + 1. **Ocjene rezultata visokog obrazovanja**
			1. **Studijski programi**

Prethodna Strategija razvoja visokog obrazovanjaizdvojila je dva cilja, povezana sa studijskim programima:

* Unapređenje kvaliteta visokog obrazovanja i stvaranje konkurentnog kadra.
* Usklađivanje obrazovanja sa potrebama tržišta rada.

Realizacijom prvog cilja usvojen je model studiranja (3+2+3), koji je usaglašen sa modelom u EHEA i predstavlja racionalnu shemu ciklusa za postizanje kompetencija visoko obrazovanog kadra. U skladu sa ciljevima Strategije, uz izabrani model studija, u Zakonu su predviđeni moduli, izborni predmeti, jezici, IT discipline, kao važni sadržaji potrebni za optimizaciju studijskih programa. Stvoreni su i preduslovi da se rezultati mogu efikasno provjeriti i dopuniti na osnovu istraživanja tržišta rada anketiranjem svršenih studenata, udruženja poslodavaca, privrednih subjekata i preduzetnika o primjenjivosti stečenih znanja, vještina i kompetencija koje su neophodne tržištu rada.[[27]](#footnote-27)

Ustanove treba da dizajniraju studijske programe (prilagode njegovu strukturu), na način da najbolje odgovore kako preferencama i skolonostima pojedinca, tako i zahtjevima tržišta rada. U prethodnoj Strategiji naglašene su i dodatne smjernice za definisanje strukture studijskih programa (kadrovska struktura, prostorni kapaciteti i oprema, odnos broja studenata i profesora, kompetentnost nastavnika za izvođenje nastave i mentorstva...) neophodne za postizanje evropskog okvira organizacije, realizacije i održivosti studijskog programa.

Konačno, treba da budu definisani *ishodi učenja* kao suštinska osnova prepoznatljivosti kvaliteta nastavnih disciplina i studijskog programa. Upravo dobro definisani ishodi učenje treba da obezbijede kompetencije visokoškolcima koje mogu odgovoriti na savremene potrebe i očekivanja. Ishode učenja treba stalno preispitivati, optimizovati i poboljšavati na bazi savremenih trendova obrazovanja i tržišta rada. Neophodno je sprovoditi i stalno usaglašavati ishode učenja poređenjem sa referentnim univerzitetima kako bi se postigla bolja prepoznatljivost i povećala konkurentnost.

***Studijski programi osnovnih studija***

Dosadašnja organizacija osnovnih studija nije imala jasne pokazatelje objedinjene cjeline visokog obarazovanja koja treba da obezbijedi odgovarajući stutus studentima nakon diplomiranja. Od početka studija stvoreno je nepovjerenje da trogodišnji ciklus može obezbijediti odgovarajuće kompetencije za potrebe tržišta rada. Prethodno četvorogodišnje obrazovanja i njegovo poistovjećivanje sa četvorogodišnjim studijama u novom modelu (*specijalisti*) potisnuli su osnovne studije u drugi plan. Jedna godina za specijalističke studije bila je prihvatljiva i za ponudu i potražnju, a finansiranje iz budžeta pružalo je mogućnost studentima za njihovo nesmetano završavanje.

U periodu do usvajanja Zakona iz 2017. godine nije normativno bio prepoznat značaj ishoda učenja tako da oni nijesu bili sastavni dio kurikuluma studijskih programa. U novom Zakonu, ishodi učenja su naglašeni kao obavezan sadržaj programa (provjere, ispitivanja, ocjenjivanja).[[28]](#footnote-28) Polazna faza njihove implementacije, posebno za studijski program, urađena je nesistematično, tako da je postupak za njihovo definisanje po nivoima[[29]](#footnote-29), poštujući taksonomiju[[30]](#footnote-30) bio pojednostavljivan kako po suštini, tako i po značaju.

To je naglašeno i u Izvještaju o evaluaciji iz 2018. godine konstatacijom da su ishodi učenja u nekim ustanovama implementirani, *ali Komisiji IEP-a nije bilo uvijek jasno* koliko dobro i u kojoj mjeri je to učinjeno.Pored toga, ponuda većine studijskih programa je i dalje veoma preskriptivna, pružajući studentima malo mogućnosti za izbor između različitih modula. Treba ipak napomenuti da je Univerzitet Crne Gore ostvario značajan napredak u pristupu ishodima učenja, što je rezultiralo i *konsolidacijom* ponude studijskih programa sa 270 na 160.

Kako je uspostavljen novi *nacionalni kvalifikacioni okvir*, ostvaren je značajan rezultat u boljoj usaglašenosti crnogorskog sistema s ostatkom EHEA. Prema Izvještaju o implementaciji Bolonjskog procesa iz 2018. godine, Crna Gora je među zemljama koje su u potpunosti razvile svoj nacionalni kvalifikacioni okvir, uključujući i javnu samosertifikaciju (Korak 11). Ovo je veoma pozitivan korak, u skladu s preporukama iz 2014. godine.

**Rezime:**

**U kompletnom periodu implementacija principa Bolonjske deklaracije, osnovne studije su smatrane kao faza koja primarno pruža mogućnost nastavka obrazovanja i završetak postdiplomskih specijalističkih studija. Polazeći od značaja studijskih programa osnovnih studija, potrebno je da se njihova struktura dizajnira u skladu s značajem i potrebnim kompetencijama budućih diplomiranih studenata.**

**Uspostavljeni Nacionalni okvir kvalifikacija, na osnovu adakvatno definisanih ishoda učenja studijskih programa, pružiće mogućnost da se dodatno konsoliduje izrazita diverzifikacija ponude studijskih programa.**

**Uporedo, neophodno je rješavati zapošljavanje i status bečelora, kao jedan od aktuelnih problema izdvojenih u Inicijativi kod analize nezaposlenosti, čime se može doprinijeti daljoj konsolidaciji broja studijskih programa.**

**Studijski programi master studija – okvir za studije**

Aktuelni model visokog obrazovanja za master studije u trajanju dvije godine zahtijeva da se programski elementi ovog ciklusa kreiraju tako da on suštinski predstavlja *centralni dio visokog obrazovanja* za pripremu kreativnog, inovativnog i istraživački osposobljenog visokoobrazovanog kadra u skladu sa potrebama razvoja društva. Da bi se ispunila ovakva očekivanja, master studije treba *da se realizuju u ambijentu i po kurikulumima* za napredna znanja i sa jasnim usmjeravanjem na istraživanja u oblasti kojoj program pripada, a *broj studijskih programa* treba da bude takav da pokrije sve značajne razvojne pravce crnogorskog društva.

Usmjeravanja na kreativan i inovativan rad treba da *stvara bazu (ljudske resurse)* za razvoj i istraživanje u oblastima djelatnosti kojoj pripada studijski program. Samim tim, potrebno je *unaprijediti povezivanje s tržištem rada* za rješavanje njihovih razvojnih i istraživačkih zadataka. *Dodatno*, u odnosu na aktuelno stanje obrazovanja i istraživanja na master studijama, neophodno je njihovo *povezivanje sa ustanovama iz EHEA i ERA prostora* koje imaju slične studijske programe i zainteresovane su za zajedničke studije i istraživanja u oblasti kojoj pripada studijski program.

*Selekcija i upis kandidata* na studije vrši se preko prijemnog ispita. Uz ovaj princip selekcije poželjno je koristiti preporuke nastavnika iz prethodnog ciklusa obrazovanja s izdvajanjem posebnih sposobnosti kandidata koje su nastavnici uočili u njegovom radu na osnovnim studijama. *Napredne i talentovane studente* treba posebno izdvojiti i nagrađivati po principima koji se primjenjuju za izbor i razvoj talenata. Preduslov za uspješno studiranje, napredovanje i postizanje dobrih rezultata je *uloga mentora*, koju treba implementirati i afirmisati od početka studija za svakog kandidata. Potrebno vrijeme za ovakvo angažovanje nastavnika treba adekvatno valorizovati u ukupnom optrećenju nastavom i istraživanjima.

*Očekivani benefiti u radu i razvoju oblasti za crnogorsko društvo* potpuno bi se ostvarili povezivanjem ovih studija s tržištem rada na već navedenim principima akademija - industrija. U Srednjoročnom programu ‒ Prioritet 3*izdvojen je cilj* da se obezbijede bolji uslovi za obrazovanje, naučnoistraživačku i inovativnu djelatnost i *ključna obaveza* – da se uvede aktivno obavljanje naučnoistraživačke i inovativne djelatnosti na visokoobrazovnim ustanovama i afirmacija naučna profesije.

**Rezime:**

**Kao i kod osnovnih studija, uporedo sa redizajniranjem studijskih programa, neohodno jerješavati zapošljavanje i status mastera, kao jednog od aktuelnih problema izdvojenih u analizi nezaposlenosti.**

* + - 1. **Upis na studije**

*Pristup visokom obrazovanju* upisom na osnovne studije, po Zakonu o visokom obrazovanju, vrši se nakon završetka srednje škole (IV-1 podnivo NOK-a) i položenog eksternog maturskog, odnosno stučnog ispita. Izuzeto od ovog pravila, na stručno-umjetničkim studijskim programima mogu se upisati kandidati bez završene srednje škole ukoliko polože prijemni ispit. Dakle, kriterijumi za upis odnose se na uspjeh tokom srednje škole i na eksternom ispitu, a za pojedine studijske programe i uspjeh na prijemnom ispitu radi provjere posebnih sklonosti (primarno za umjetnost). Time su obezbijeđeni najvažniji uslovi za konkurentski pristup visokom obrazovanju.

*Za lica sa invaliditetom* sprovodi se princip afirmativne akcije, a za studijske programe umjetnosti talentima je omogućen upis bez završene srednje škole.

Kako se i *strani studenti* upisuju pod istim uslovima kao studenti iz Crne Gore, može se konstatovati da je zakonski okvir obezbijedio širok pristup visokom obrazovanju.

*Ograničenja kod upisa* vezana su za odgovarajuće srednje škole. Prohodnost škola za studije reguliše se pravilnikom o upisu koji usvaja Ministarstvo prosvjete.

*Upis na master studije* vrši se na konkurentskoj osnovi u skladu s rezultatima postignutim na osnovnim akademskim ili primijenjenim studijama i prijemnom ispitu.

*Upis na doktorske studije* vrši se na konkurentskoj osnovi, u skladu s rezultatima postignutim u prethodnom univerzitetskom obrazovanju.

U poglavlju o zapošljavanju naglašeno je da analiza realnih efekata visokog procenta upisa na studijske programa poslije završetka srednjih stručnih škola može da pruži relevantne podatke o programima srednih stručnih škola, stanju na tržištu rada, kao i uslovima pristupa visokom obrazovanju*.* Naime, dugogodišnja praksa pokazuje da je uspjeh studenata na prvoj godini posebno problematičan. Imajući u vidu da je početak studija preloman period u navikama i odnosu mladih prema obavezama, njihov uspjeh na prvoj godini često je ispod očekivanja. Kako pristup na studije po postojećim kriterijumima *pruža široke mogućnosti za upis*, veliki broj studenata ima poteškoće da postigne očekivane rezultate. Iz tog razloga, studenti se zadržavaju na prvoj godini ili prenose ispite sa prve godine tokom ostalih godina studija. To stvara pritisak na ustanove zbog ograničenog broja studenata, broja rokova, a kod nastavnika utiče na kriterijume polaganja ispita.

**Rezime:**

**Podaci o ovim problemima i njihova analiza usmjeravaju na adekvatno kreiranje upisne politike. Rješavanjem problema „prve studijske godine”, stvorili bi se bolji uslovi studiranja, bolja organizacija nastave, polaganje ispita po visoko postavljenim kriterijumima i napredovanje tokom studija, koji su uobičajni u EHEA.**

* + - 1. **Nastava i učenje**

Eksterna evaluacija ustanova visokog obrazovanja od strane komisije IEP-a (2014. i 2018) posebno je izdvojila nastavu i učenje kao značajne pokazatelje savremenog koncepta organizacije studija i kvaliteta visokog obrazovanja. Konstatovano je da dinamika inovativnih izmjena u oblasti nastave i učenja dominantno proizilazi iz primjene sistemskih reformi na inicijativu Vlade (redizajniranje nastavnih planova i programa i obaveze da ishodi učenja budu identifikovani za svaki studijski program i nastavni predmet i usklađeni sa strategijama za procjenu).

**Rezime:**

**Zbog naglašenog značaja nastave i učenja neophodno je:**

**‒ Da studenti i šira javnost razumiju pristup u čijem fokusu su ishodi učenja. Razumijevanje bi se moglo promovisati uključivanjem studenata u komisije za nastavni plan i program i zahtjevom da se za svaki plan oni izdvoje, kao i da ih svaki profesor objasni studentima.**

**‒ Da ustanove uložu napore i da promovišu primjere dobre i inovativne prakse u oblasti učenja usmjerenog na studente[[31]](#footnote-31) (npr. interaktivno učenje, upotreba studija slučaja, učenje zasnovano na problemima itd.).**

**‒ Da ustanove dozvole individualno usmjeravanje studenata povećanjem broja izbornih predmeta.**

**- Da ustanove unapređuju digitalizaciju nastave, blended pristup, uz poštovanje principa akademskog integriteta.**

* + - 1. **Praktična nastava**

Zakon o visokom obrazovanju propisuje da studijski programi uključe najmanje 25% praktične nastave koja se realizuje van ustanove visokog obrazovanja. Ovo je naglašeno i u prethodnoj Strategiji i Akcionim planom.

Prioritet koji se daje praktičnoj nastavi primjetan je u mnogim ustanovama, naglašeno je u izvještaju IEP-a. Međutim, postoje velike razlike između disciplina pri čemu se pojedini programi susrijeću s teškoćama u pronalaženju stažiranja za sve studente. U materijalu koji je dostavljen IEP-u naizgled ne postoji definicija izraza „praktična nastava”, iako implicitno djeluje da se odnosi na iskustva koja se stiču u neuniverzitetskim kontekstima.Praktičnu nastavu ne treba ograničavati na stažiranje, već je treba smatrati širim konceptom. Moglo bi se razmotriti da se u definiciju praktične nastave uključi praktični rad povezan s društvenom i građanskom misijom ustanova, pri čemu se treba jasno odrediti u pogledu ove mogućnosti prilikom akreditovanja programa.

Planirani fond i status praktične nastave zahtijevaju da se studijski program poveže s pripadajućom djelatnošću da bi se rješavanjem odgovarajućih praktičnih zadataka ispunio predviđeni uslov. Kako bi svaki studijski program mogao ispuniti ovakav uslov, neophodne su dodatne smjernice. Pristup koji je jasno definisan i jednostavno se sprovodi sadrži pregled zadataka (vježbi koji se završavaju u laboratoriji, radionici, oglednom imanju, birou, poslovnim prostorima...) ili vrijeme (broj radnih dana) koje treba provesti kod poslodavca učestvujući u rješavanju praktičnih zadataka. Ukoliko zahtjev želi da se kvantifikuje procentom nastave, onda bi instrukcije slijedile definicije povezane s kompetencijama koje treba da se postignu praktitičnim radom.[[32]](#footnote-32)

Polazeći od definicija, za praktičnu nastavu bi se mogao izdvojiti nastavni sadržaj koji doprinosi obrazovanju kroz praktični rad i sadrži postupak provjere, a može se odnositi na:

* Praktično rješavanje pripremljenih zadataka (vježbi) u laboratorijama, radionicama, na oglednim imanjima, poslovnim prostorijama i sl, uz dostavljanje i odbranu pripremljenih izvještaja (praktična nastavu odgovara fondu časova koji je predviđen nastavnim planom).
* Obilazak kompanija/organizacija zajedno s nastavnikom za praćenja radnog procesa i rješavanje pripremljenih zadataka, uz dostavljanje i odbranu pripremljenih izvještaja o zadacima (praktična nastava odgovara fondu časova provedenim u kompaniji/organizaciji).
* Samostalni boravak studenta u kompanijama/organizacijama predstavlja praktičnu nastavu ako student radi na konkretnim zadacima koji su nastavnici mentori pripremili iz oblasti studijskog programa, uz pomoć i kontrolu mentora, dostavljanje i odbranu izvještaja o zadacima (fond časova ovakve praktične nastave odgovara broju časova provedenih u izvršenju zadataka); i predavanja stručnjaka iz prakse.

**Planiranje praktične nastave** po studijskim godinama (koordinisane aktivnosti i ujednačena metodologija koje ustanove visokog obrazovanja sprovode za primjenu praktične nastave) može da slijedi sljedeće preporuke:

* Praktična nastave *u prostorijama ustanove visokog obrazovanja* planira se kao sastavni dio nastavnog plana na osnovu akademskog kalendara za studijsku godinu.
* *Posjete studenata kompanijama/organizacijama uz prisustvo nastavnika*, takođe se može planirati i usvajati kao dio nastavnog plana za studijsku godinu. *Boravak studenata u kompanijama/organizacijama* planira se na osnovu pripremljenih zadataka iz usvojenog nastavnog programa i dogovora s kompanijama/organizacijama oko detalja plana (vrijeme, broj studenata u timu i ukupno, mentori i sl.).
* Praktična nastava koja predstavlja rješavanje zadataka *koji nijesu striktno vezani za poslovni prostor kompanije/organizacije* može se izvršavati i u prostorijama ustanove visokog obrazovanja (ako postoji problem brojnosti studenata koji kompanija/organizacija može da primi). Mentori bi, u tom slučaju, radili sa studentima u prostorijama ustanove visokog obrazovanja na zadacima koji su identični zadacima koji se rješavaju u kompaniji/organizaciji. Nastavnici i saradnici bi obezbijedili da svi uslovi na ustanovi odgovaraju uslovima rada u kompaniji/organizaciji (ovakva praksa je već u programima ustanova).
* Predavanja stručnjaka iz prakse.

Ustanova bi sklapala *ugovore o sponzorstvu* sa svim kompanijama/organizacijama koje učestvuju u realizaciji praktične nastave. Firme-sponzori bi se prikazivale na sajtu ustanove i u svim izvještajima koje ustanova priprema i publikuje. Ugovori o praktičnoj nastavi mogu biti sastavni dio postojećih širih ugovora o saradnji.

**Rezime:**

**Pored navedenih preporuka, za planiranje praktične nastave može se imati u vidu da je:**

**- Za predmet koji ima 30 časova u toku semestra potrebno 8 sati praktične nastave ili jedan radni dan.**

**- Za predmet koji ima 60 časova u toku semestra potrebno je 16 sati ili dva radna dana.**

**- Za sve predmete u jednom semestru s nedjeljnim fondom od 30 sati neophodno je 8 sati nedjeljno praktične nastave ili jedan radni dan.**

**Ukupno za semestar potrebno je 15 radnih dana praktične nastave. Broj praktičnih zadataka treba da odgovara ovom raspoloživom vremenu za njihovo završavanje. Praktičnu nastavu van ustanove najbolje je organizovati na kraju planiranih termina za držanje nastave (npr. 13, 14. i 15. nedjelja akademskog kalendara), premda ustanove mogu da je organizuju i u drugom periodu koji je najpogodniji za organizaciju.**

* + - 1. **Inovacije u pristupima učenju**

Evropsko visoko obrazovanje prolazi kroz period inovacija uz nove tehnologije i pristupe učenju. Ustanove visokog obrazovanja veliku pažnju posvećuju inovativnim metodama učenja, digitalnoj nastavi, kombinovanom učenju i učenju zasnovanom na projektu.[[33]](#footnote-33) U Pariskom kominikeu iz 2018. godine s Ministarske konferencije o Bolonjskom procesu[[34]](#footnote-34) pitanje inovatovnih metoda nastave je istaknuto kao značajno.Cijelo poglavlje je posvećeno „Inovativnosti u učenju i nastavi”, obavezujući se na istraživanje i razmjenu dobre prakse, s posebnim fokusom na interdisciplinarno učenje, učenje zasnovano na istraživanju, učenje zasnovano na radu i naglašenoj važnosti digitalizacije.

U Crnoj Gori je u više izvještaja o institucionalnoj evaluaciji prepoznata svijest o značaju inovacija. Sve ustanove visokog obrazovanja u Crnoj Gori bi trebalo da modernizuju programske sadržaje i povećaju efikasnost obrazovnog procesa. Za podsticaj visokoškolskim ustanovama da transformišu svoj pristup obrazovanju, posebno da ga usmjere primarno na studente, Ministarstvo prosvete zajedno sa Agencijom za kontrolu i obazbjeđenje kvaliteta treba da kreira uslove koji će jasno dopuniti tradicionalne nastavne metoda učenja sa interaktivnim, kolaborativnim i iskustvenim pristupom obrazovnim sadržajima. Prvi korak ka tom cilju bila bi infrastrukturna podrška za nastavu i učenje u svim visokoškolskim ustanovama, u cilju izučavanja, razvijanja i podržavanja pedagoških inovacija koje bi olakšavale aktivne i interaktivne metode učenja (učenje zasnovano na postavljanju i rješavanju problema, simulacije, igranje uloga, peer učenje, vještačka inteligencija za samostalno učenje itd.). Centri bi, organizovanjem radionica, obučavali i afirmisali razvoj inovativnih pedagoških pristupa među nastavnim osobljem.

Važno je jačati veze ustanova visokog obrazovanja i glavnih ekonomskih aktera na tržištu rada. Univerziteti mogu koristiti veliki broj mehanizama, kao što su: stažiranje studenata, uključivanje studenata i nastavnog osoblja u rad kompanije, kao i uključivanje stručnjaka iz industrije kao gostujućih predavača. Uključivanje obuke u redovne nastavne programe može pomoći da se studenti približe proizvodnom sektoru. Konačno, ustanove mogu razmotriti uspostavljanje programa učenja koji kombinuju periode učenja na fakultetu i redovne prakse u firmi (dualno visoko obrazovanje).

Ministarstvo prosjvete može uspostaviti sistem praćenja tržište rada, u prikupljanja i analiziranja rezultate zapošljavanja svih diplomiranih studenata. Ovo bi potencijalnim studentima, rukovodstvu i poslodavcima omogućilo relevantne informacije o tržištu rada i trendova ponudi i potražnji. Uspostavljanjem takvog sistema praćenja i analize, Crna Gora bi slijedila primjer mnogih zemalja članica Organizacije za ekonomsku saradnju i razvoj (OECD) koje imaju opservatoriju za zapošljavanje na nacionalnm nivou (Opservatorija za zapošljavanje Evropske unije, Biro za statistiku rada u SAD-u, Opservatorija AlmaLaurea u Italiji), ili opservatorije za lokalni nivo (Opservatorija za učenje i veštine u Valesu, OREF u Francuskoj, Informacioni sistem za obrazovanje i zapošljavanje na Floridi...).

Posljednjih godina pojavile su se inovativne prakse u kreiranju i upotrebi univerzitetskiog obrazovanje. Jedna od inovativnih praksi je obrazovni model zasnovan na kompetencijama, za razliku od tradicionalnog modela zasnovanog na sadržaju. Druga, pokrenuta sve većim oslanjanjem na vrednovanje zasnovano na kompetencijama, je odstupanje od sumativnih evaluacija prema formativnom modelu procjene.

Napredni tehnološki alati, poput vještačke inteligencije i platforme za socijalno učenje, omogućavaju studentima da dobiju neposredne povratne informacije iz formativnog ocenjivanja koje sprovodi instruktor. Glavni oblici platformi za socijalno učenje koji podržavaju upotrebu formativnog ocjenjivanja su sistemi odziva učenika, online sistem za recenziju studenata i online sistem povratnih informacija o timskom radu.

Brzi razvoj e-učenja iziskuje ciljane politike i tehničke intervencije kako bi se crnogorskim visokoškolskim ustanovama visokog obrazovanja omogućilo da na najbolji način iskoriste nove digitalne mogućnosti za modernizaciju studijskih programa. Takođe, treba razmisliti o uspostavljanju platforme za identifikovanje dobre prakse u priznavanju digitalnih sertifikata stečenih na online kursevima prestižnih inostranih ustanova visokog obrazovnih i njihovoj integraciji u diplome koje nude crnogorski univerziteti.

Uvođenje inovativnih praksi nastave i učenja koje promovišu interaktivno i kolaborativno učenje takođe zahtijeva i preoblikovanje fizičke infrastrukture i okruženja univerziteta. Od učionice u kojoj profesor ne predaje, već vodi i olakšava samo učenje, do studija i učionica na otvorenom prostoru dizajniranih da podrže timski rad novim sadržajima za učenje.

**Rezime:**

**Preporuke za sagledavanje statusa inovacija:**

**‒ Potrebno je pripremiti plan za uvođenja inovativnih metoda za nastavu i učenje, prenošenjem ideja iz najbolje evropske prakse.**

**‒ E-učenje postoji u nekim ustanovama, ali korišćenje digitalnih platformi u procesu nastave i učenja je veoma neujednačeno ili ne postoji. Nadležni organi treba da pruže podršku ustanovama kroz koordinaciju i ulaganja u odgovarajuću infrastrukturu za e-učenje i inovativne metode nastave i učenja.**

**‒ Nadležni organi treba da pruže podrške ustanovama kroz koordinaciju i finansijska ulaganja u infrastrukturu za e-učenje i inovativne metode nastave i učenja.**

* + 1. **Visoko obrazovanje mladih sa invaliditetom**

U ostvarivanju misije visokog obrazovanja naglašena je potreba da je ono otvoreno i dostupno za sve, na osnovu stabilnog finansiranjai uspostavljenih profesionalnih servisa. Sagledana je potreba podsticanja kod upisa na studije uz obezbjeđivanje potrebnih uslova. Za lica sa invaliditetom sprovodi se princip afirmativne akcije ‒ Individualni tranzicioni plan 3 (ITP-3) koji se odnosi na prelaz učenika sa smetnjama u razvoju iz srednje škole na fakultet. Urađen i odštampan Vodič za prilagođavanje učenja i učešća studentima. Za dobijanje licence predviđeno je da ustanove obezbijede pristup i boravak lica sa invaliditetom.[[35]](#footnote-35) Od 2014. godine, mladi sa invaliditetom imaju besplatno školovanje na svim ustanovama visokog obrazovanja u Crnoj Gori. U okviru projekta siNCHE (Tempus) koji su realizovali UCG, UDG i Univerzitet Mediteran obezbijeđena je značajna oprema koja olakšava prilagođavanje potrebama osoba sa invaliditetom i svi zaposleni su završili obuku (administracija, nastavnici, saradnici). Više o projektu: Podrška i inkluzija studenata sa invaliditetom u institucije visokog obrazovnja u Crnoj Gori - SINC@HE http://sinche.uom.gr/

**Da bi u svim ciklusima visoko obrazovanje bilo pravično, inkluzivno, kvalitetno i dostupno studentima s invaliditetom, kod realizacije planiranih budućih ciljeva razvoja visokog obrazovanja potrebno je da se obezbijede pretpostavke (uslovi, pomagala, pristupačnost, kompetencije kadra) da s jednakim šansama ostvaruju svoje mogućnosti u skladu sa UNCRPD.[[36]](#footnote-36)**

* + 1. **Obezbjeđenje kvaliteta (QA)**

Obezbjeđenje kvaliteta visokog obrazovanja, u skladu sa Evropskim standardima i smjernicama za obezbjeđenje kvaliteta (ESG), podijeljeno je na tri dijela:

* Interno (unutrašnje) obezbjeđenje kvaliteta;
* Eksterno (spoljašnje) obezbjeđenje kvaliteta;
* Obezbjeđenje kvaliteta od strane Agencije za obezbjeđenje kvaliteta u visokom obrazovanju (unutrašnje obezbjeđenje kvaliteta).

Agencije koje se prijavljuju za upis u EQAR prolaze eksterno ocjenjivanje prema kriterijumima ESG-a. Takođe, i ENQA se oslanja na usklađenost sa ESG-em prilikom donošenja odluke o uključenju agencija za obezbjeđenje kvaliteta u punopravno članstvo. Time se osigurava da se agencije za obezbjeđenje kvaliteta u okiru EHEA-i pridržavaju istog skupa načela, a procesi i postupci se oblikuju u skladu s namjenama i zahtjevima koje pred njih postavlja kontekst.

Međutim, treba imati u vidu da su ta tri dijela suštinski međusobno povezana, zajedno čine osnov okvira evropskog obezbjeđenja kvaliteta.

Preporuke o prihvatanju Evropskih standarda i smjernica Crna Gora je realizovala potpisivanjem Jerevanske deklaracije na Ministarskoj konferenciji 2015. godine. Obaveza je prenešena i u Zakon o visokom obrazovanju (2017) odredbom da se o*bezbjeđenje kvaliteta visokog obrazovanja u Crnoj Gori vrši u skladu sa ESG* i *osnivanjem Agencije za kontrolu i obezbjeđenje kvaliteta visokog obrazovanja.*

* + - 1. ***Agencija za kontrolu i obezbjeđenje kvaliteta***

Agencija za kontrolu i obezbjeđenje kvaliteta(skraćeno AKOKVO) osnovana je u novembru 2017. godine. Opredjeljenje za dosljednu primjena ESG potvrđuje *misija Agencije:* Potpuna primjena Evropskih standarda i smjernica kroz definisanje jasnih procedura za sprovođenje postupaka akreditacije studijskih programa i reakreditacije ustanova visokog obrazovanja i donošenje nezavisnih i objektivnih odluka, kao preduslova za članstvo u evropskim strukturama u oblasti obezbjeđenja kvaliteta.

AKOKVO je u periodu od septembra 2018. do kraja 2022. svoj rad usmjerila na:

*Pripremu podzakonskih akata* (pravilnike, standarde, smjernice, poslovnike), kao i na doprinos izradi nacta novog Zakona o visokom obrazovanju. U nastavku je lista podzakonskih akata:

* Pravilnik o postupku akreditacije studijskih programa, sadržaju i obliku sertifikata o akreditaciji,
* Pravila o postupku reakreditacije ustanova visokog obrazovanja,
* Standardi i smjernice za akreditaciju studijskih programa,
* Standardi i smjernice za reakreditaciju ustanova visokog obrazovanja,
* Pravila o postupku akreditacije programa cjeloživotnog učenja,
* Standardi i smjernice za akreditaciju Agencije za obezbjeđenje kvaliteta visokog obrazovanja,
* Pravila o sadržaju ankete za studente i osnovne odredbe,
* Poslovnik o radu Komisije za akreditaciju studijskog programa,
* Set pratećih obrazaca i zahtjeva za sprovođenja postupaka akreditacije i reakreditacije,
* Inoviranje baze domaćih i međunarodnih eksperata.

*Eksternu evaluaciju* studijskih programa i ustanova visokog obrazovanja u skladu sa Zakonom o visokom obrazovanju (akreditovano je 279 studijskih programa na četiri univerziteta i tri samostalna fakulteta i 11 reakreditacija ustanova visokog obrazovanja i 4 programa cjeloživotnog učenja); i

*Jačanje kapaciteta kroz međunarodnu saradnju, potpisivanje sporazuma o saradnji sa agencijama članicama EHEA, kao i kroz projekte, obuku zaposlenih i vidljivost* (veb stranicu na kojoj su prikazane sve informacije i dokumenta za potrebe učesnika u obezbjeđenju kvaliteta visokog obrazovanja).

**Rezime:**

**Za dalju reformu visokog obrazovanja sistem obezbjeđenja kvaliteta treba u potpunosti usaglasiti sa ESG kroz:**

**-Usklađenost nacionalnog zakonodavstva sa načelima ESG-a kako bi AKOKVO postala punopravna članica međunarodne asocijacije ENQA, i ispunila uslove za registraciju u EQAR.**

**‒ *Primjenu ESG, Dio 1* ‒ uključivanje šireg skupa aktera i proširivanja nadležnosti, kako bi pored nastave, QA obuhvatilo istraživanje, saradnju, infrastrukturu i ljudske resurse. Uspostavljanje boljih institucionalnih mehanizama za praćenje i kontrolu (personalizacija zaduženja za obezbjeđenje kvaliteta, organizaciju procesa, osoblja i studenata za praćenje i izvještavanje), tako da se QA i kultura kvaliteta ugrade u institucionalno planiranje i unapređenje. *Poboljšanje dobijanja povratnih informacija od studenata* kroz inovirani upitnik za nastavu s ocjenjivanjem ambijenta za učenje (npr. biblioteka, funkcije studentske i drugih službi za podršku itd.) primjenu alternativnih modela za prikupljanje povratnih informacija (npr. studentske fokus grupe, uspostavljanje mehanizama informisanja o korišćenju dobijenih rezultata praćenja diplomiranih studenata).**

**‒ *Prepoznatljivu usklađenost obezbjeđenja kvaliteta sa ESG ‒ Dio 2 i 3*, kako bi Agencija postala punopravni partner u EHEA, sarađivala sa drugim evropskim agencijama, postala član Evropske asocijacije za obezbjeđenje kvaliteta u visokom obrazovanju (ENQA) i uključila sa u EQAR registar kroz odgovarajući proces kontrole.**

* + - 1. **Organizacija, upravljanje i kultura kvaliteta[[37]](#footnote-37)**

Model upravljanjau sistemu visokog obrazovanja *definisan je u kao najvažnija oblast reforme*, kako sa aspekta kulture, tako i u formalnom smislu24. Naime, utvrđeno je da decentralizovani model upravljanja u crnogorskim ustanovama predstavlja nedostatak strateškog kapaciteta i ne stvara uslove za ispunjenje misije ustanova.

Sprovođenje načela „autonomija sa odgovornošću” kako bi ustanove preuzele odgovornost za svoje strateško planiranje.

Za ustanove je preporučeno da profesionalizuju i institucionalizuju svoju upravljačku strukturu kroz:

* Izgradnju strateških kapaciteta za sprovođenje utvrđivanih jasnih ciljeva, rokova i odgovornosti na profesionalan način; i
* Stvaranje organizacione kulture koja je povezana sa misijom ustanove.

U Izvještaju za 2018. godinu, naglašeno je da u Strategiji visokog obrazovanja nije razmatrano pitanje upravljanja, jer se ovo pitanje smatra dijelom autonomije ustanova.

**Rezime:**

**Model upravljanja baziran na ravnoteži između centralnog rukovođenja kako bi se na efikasan način ispunili ciljevi, i nezavisnosti organizacionih jedinica s druge strane je od strateške važnosti za efikasan sistem visokog obrazovanja.**

**S druge strane, njegovanje kulture kvaliteta u okviru redovnog funkcionisanja ustanova će doprinijeti kontinuitetu efikasne prakse, i to ne samo u momentima periodične evaluacije već u svakodnevnim aktivnostima.**

* + - 1. **Nastavno osoblje**

Uloga nastavnika je ključna u stvaranju visokokvalitetnog studentskog iskustva, sticanju znanja, kompetencija i vještina. U skladu sa ESG ustanove moraju obezbijediti kompetentnost svojih nastavnika, primjenjivati pravedne i transparentne procese njihovog zapošljavanja i usavršavanja.

*Ustanove* su najodgovornije za kvalitet rada svojih nastavnika, kao i za stvaranje odgovarajućeg ambijenta za njihov efikasan rad. To zahtijeva:

* Uspostavljene jasne, transparentne i pravedne procese zapošljavanja i radne uslove u kojima se prepoznaje važnost nastavnog rada.
* Podsticaj za profesionalni razvoj nastavnog osoblja.
* Podsticaj za naučni rad i povezivanje obrazovanja i nauke.
* Podsticaj za inovacije u nastavnim metodama i korišćenje novih tehnologija.
* Bolje definisane procedure za izbor nastavnog osoblja u akademska zvanja, uz kontinuirano ažuriranje liste časopisa za objavljivanje naučnih radova.

Treba naglasiti da su se ustanove u proteklom periodu intenzivno razvijale povećavajući broj studijskih programa za sve cikluse studija. Zajedno sa zakonskim uslovima za studijske programe (broj modula, izbornih predmeta…) konstantno se povećavao broj predmeta na kojima nastavnici izvode nastavu. Imajući u vidu postojeću zahtjevnu organizaciju nastave, konsultacija, praćenje rada studenata tokom nastave, kao i obaveznu administraciju za izvještavanje o rezultatima i napredovanju studenata, u brojnim slučajevima, nastavno osoblja je ukupno radno vrijeme zauzeto nastavnim obavezama i može imati poteškoće uispunjavanju očekivanih zadataka u pogledu ličnog usavršavanja, istraživanja ili društveno odgovornog aranžmana.

AKOKVO je u okviru projekta “Bolje akademske kvalifikacije kroz obezbjeđenje kvaliteta”, koji je trajao u periodu od juna 2020.godine do novembra 2022. godine izradila Analizu o kompetencijama nastavnika na ustanovama visokog obrazovanja u Crnoj Gori. Kao rezultat ove Analize proistekao je razvoj nove profesionalne kvalifikacije sa ciljem unaprjeđenja kompetencija nastavnika na ustanovama visokog obrazovanja. Navedena kvalifikacija će se steći pohađanjem istoimenog programa cjeloživotnog učenja, koji će tokom 2023. godine biti akreditovan od strane AKOKVO.

**Rezime:**

**Sagledavajući navedenu obavezu ustanova da obezbijede odgovarajući ambijent, a u isto vrijeme očigledan problem opterećenja nastavnog osoblja, neophodno je pridržavati se propisane norme obaveznog opterećenja u nastavi, tako da nastavnici i saradnici mogu uspješno završavati i ostale obaveze koje se od njih očekuju (istraživanje, inovativan rad, mentorsto, lično usavršavanje...).**

**Razmotriti uvođenje obaveze pohađanja programa cjeloživotnog učenja za unapređenje nastavničkih kompetencija kako bi se na taj način obezbijedio kvalitetan nastavni kadar.**

* + - 1. **Akademski integritet i akademsko ponašanje[[38]](#footnote-38)**

Oblast djelatnosti visokog obrazovanja, rukovođenje i upravljanje ustanovama u riziku su od mogućeg narušavanja integriteta i zahtijevaju pažnju u cilju prevencije toga, kako u svakodnevnom radu tako i u planiranju razvoja. Akademski integritet se zasniva na načelima čestitosti, objektivnosti, otvorenosti, slobode u nastavi i istraživanju i odgovornosti prema akademskoj zajednici i društvu.[[39]](#footnote-39) Načela zahtijevaju *konkretizovan plan* ponašanja kako bi se povjereni poslovi obavljali transparentno, u skladu sa propisima i etičkim principima.

*Plan integriteta* sadrži identifikaciju rizičnih oblasti odnosno rizičnih procesa i radnih mjesta, pregled mjera koje već postoje, kao i predlaganje mjera koje te rizike treba da umanje ili otklone. Detaljnom analizom i *godišnjim izvještajima* za realizaciju planova integriteta stvaraju se uslovi da se rizici na vrijeme prepoznaju i otklone na način da ne izazovu štetu po ugled i poslovanje.

*Menadžer integriteta* odgovoran je za stalno praćenje i periodične kontrole rizika, ažuriranje mjera i aktivnosti koje se odnose na sprovođenje pravila etičkog kodeksa, sprečavanje korupcije, sukoba interesa i drugih oblika pristrasnog postupanja.

*Svi zaposleni* treba da su upoznati s planom i obavezama menadžera integriteta u pojavama ili radnjama za koju, na osnovu razumnog uvjerenja, procjenjuju da predstavlja mogućnost za nastanak ili razvoj korupcije, sukoba interesa, drugih oblika nezakonitog ili neetičnog postupanja. Zaposleni su dužni da menadžeru integriteta, na njegov zahtjev, dostave sve potrebne podatke i informacije od značaja za sprovođenje plana integriteta. Monitoring rizičnih grupa poslova i procesa, kao i sprovođenje konkretnih mjera, karakteristični su za svaku oblast rizika, koje se po metodologiji[[40]](#footnote-40) grupišu u *opšte oblasti* (Rukovođenje i upravljanje; Kadrovska politika, etično i profesionalno ponašanje zaposlenih, Planiranje i upravljanje finansijama, Čuvanje i bezbjednost podataka i dokumenata) i *posebne oblasti* (primarno se u visokom obrazovanju mogu usmjeriti na *studentske prevare* i *plagiranje autorizovanih radova*).

*Studenti* kao članovi akademske zajednica nijesu dovoljno efikasno onemogućeni u eventualnom korišćenju različitih vrsta prevara u nastavi, individualnom radu, provjeravama i ocjenjivanju.

*Plagiranje radova* predstavlja rizik u radu za sve sisteme i ustanove visokog obrazovanja. U cilju unapređenja akademskog integriteta, u prethodnom periodu pripremljena je Studija izvodljivosti za uvođenje adekvatnog sistema za prevenciju plagijarizma u Crnoj Gori, definisane aktivnosti za implementaciju predloženog modela, usvojen je posebni zakon u oblasti akademskog integriteta, nabavljen i osposobljen softver za detekciju plagijarizma (iThenticate) sa pristupom najpoznatijim svjetskim bazama podataka otvorenog i zatvorenog tipa. Budući da se sve više koristi vještačka inteligencija, potrebno je naći adekvatno rješenje za ovaj izazov savremenog trenutka.

Zakon o akademskom integritetu, Etički komitet (koji je formiran u skladu sa zakonom) i operativni softver zaokružuju infrastrukture za očuvanje, unapređenje, i promociju akademskog integriteta, prevenciju i zaštitu od njegovog kršenja.

Akokvo u 2023. godini bila organizator okruglog stola na temu „Akademski integritet – uslov bez kojega se ne može“. Kvalitet visokog obrazovanja ne može da postoji bez čestitog, objektivnog, otvorenog, odgovornog ponašanja cijele akademske zajednice uz poštovanje slobode u nastavi i istraživanju, uključujući akademsko osoblje, studenate, ali i spoljne programa u postupcima akreditacije studijskih programa i reakreditacije ustanova visokog obrazovanja. Inicijative poput ove mogu da imaju pozitivne efekte kada je riječ o jačanju akademskog integriteta i podizanju svijesti o važnosti ove teme za društvo.

**Rezime:**

**Potpuna primjena potrebnih mjera za zaštitu od narušavanja akademskog integriteta treba da bude stalno u fokusu akademske zajednice. Budući da je formirana infrastruktura, potrebno je nastaviti sa:**

**- obavezom da plan integriteta bude sastavni dio izbornih procedura za sve funkcije na ustanovama (potpisivanjem izjave o poznavanju i poštovanju);**

**- stvaranjem ambijenta u kojem će prevencija studentskih prevara biti stalno potencirana; i**

**- transparentnim mjerama da se svi autorizovani radovi provjeravaju na plagijat, a zloupotrebe javno objavljuju i sankcionišu.**

* + 1. **Istraživanje i doktorske studije**
			1. ***Izvodi iz evoluacionih izvještaja IEP-a***

*U evaluacionim izvještajima* IEP-a jenaglašen nizak nivo istraživanja u Crnoj Gori, uglavnom zbog nedostatka institucionalnih kapaciteta za definisanje prioriteta, identifikovanja segmenata izvrsnosti i nedovoljnog ukupnog nacionalnog ulaganja.

*Na institucionalnom nivou,*Univerzitet Crne Gore je i dalje jedina ustanova u zemlji sa značajnom istraživačkom djelatnošću. Ostala tri univerziteta, Univerzitet Donja Gorica, Univerzitet Mediteran i Univerzitet Adriatik, značajno su unaprijedili istraživačke kapacitete i rade na razvoju doktorskog obrazovanja.

Istraživanje u Crnoj Gori moglo bi se u cjelini ojačati *udruživanjem resursa različitih ustanova* u cilju zajedničkog korišćenja postojeće infrastrukture i kapaciteta. *Međuinstitucionalna saradnja* takođe bi obezbijedila više mogućnosti za doktorande kroz zajedničke programe. Nadležni državni organi mogli bi podsticati takvu saradnju, na primjer kroz posebne sheme finansiranja.

Na svim univerzitetima*, doktorsko obrazovanje* ima ključnu ulogu u diskusijama o izgradnji istraživačkih kapaciteta. Izgradnja kapaciteta je neophodna da bi postojalo istraživačko okruženje u kojem doktorandi mogu da uče. Istovremeno, neophodno je povećati njihov broj. Ova dva međusobno povezana aspekta treba razmatrati zajedno kroz institucionalnu strategiju. Još jedan izazov za doktorandeje izdvajanje dovoljno vremena za istraživanje*,* usljed velikog nastavnog opterećenja.

Generalno gledano, za razvoj istraživanja u Crnoj Gori napravljen je pozitivan, ali početni napredak, što može biti podsticaj za bolje strateško planiranje i realizaciju izgradnje istraživačkih kapaciteta u Crnoj Gori.

**Preporuke:**

**Osigurati stabilno javno finansiranje, uz značajan doprinos iz međunarodnih projekata.**

**Nastaviti s inicijativama za obezbjeđivanje pristupa bazama, između ostalog kroz strategiju otvorenog pristupa.**

**Kreirati podsticaje za saradnju i razmjenu infrastrukture i ekspertize unutar i između ustanova.**

**Preporuke za ustanove visokog obrazovanja:**

**Preći na formiranje jasnih istraživačkih strategija i njihovu implementaciju kroz SMART mjere.**

**Nastaviti razvoj doktorskog obrazovanja, na primjer kroz stvaranje institucionalnih doktorskih škola.**

* + - 1. **Strategija naučnoistraživačke djelatnosti – planirani ciljevi[[41]](#footnote-41)**

*Razvoj ljudskih resursa i istraživačkih kapaciteta*

Ljudski resursi i istraživački kapaciteti su od presudnog značaja za uspješnu implementaciju politike naučnoistraživačkog razvoja. Crna Gora ima razvijenu akademsku zajednicu, ali nedovoljan kontinuitet naučnoistraživačkog rada naročito kada je riječ o komercijalno orijentisanim istraživanjima. Zato je ovaj cilj planiran da *afirmiše istraživačku profesiju* i stvori kritičnu masu koja je sposobna da se integriše u internacionalne, inovativne i komercijalne istraživačke tokove.

*Unapređenje međunarodne saradnje i umrežavanja*

Razvijanje međunarodne saradnje u cilju poboljšanja kvaliteta naučnoistraživačkog rada, razvoja i konkurentnosti ostvareno je pristupom EU fondovima sa značajnim finansijskim sredstvima. Takođe je obezbijeđen je pristup nizu programa (poput COST-a) koji pružaju mogućnost umrežavanja i partnerstava. Ipak, činjenica je da se šanse za unapređenje domaćih naučnoistraživačkih kapaciteta ovim putem zanemarljivo koriste.

*Jačanje sinergije nauke i ekonomije*

Za podršku praktičnoj primjenjivosti istraživanja uspostavljena su specijalizovane naučne infrastrukture (Inovaciono-preduzetnički centar ,,Tehnopolis” – Nikšić i Centar izvrsnosti FOOD hub na UDG), a obezbijeđena je i finansijska podrška u vidu grantova za istraživačke projekte (npr. PRODE, SUST-MARINA, KATUN i dr.). Komercijalnim oživljavanjem rezultata istraživanja se daje smisao daljeg investiranja u ovaj sektor, njegovu dugoročnu održivost, ali i vidan pozitivni uticaj na kvalitet života građana i konkurentnost privrede.

* + - 1. **Prioriteti srednjoročnog programa**

Nauka i istraživanje u *Srednjoročnom programu* izdvojeni su u *Prioreitetu 3 -* Crna Gora kao država koja podstiče razvoj nauke, obrazovanja i kulture za bolji ekonomski razvoj:

* *Cilj* da se omoguće bolji uslovi za obrazovanje, naučnoistraživačku i inovativnu djelatnost sadrži *ključnu obavezu* uvođenja aktivnog bavljenja naučnoistraživačkom djelatnošću na ustanovama visokog obrazovanja i afirmaciju naučne profesije.
* *Cilj* da se obezbijedi više zapošljavanje mladih doktoranada i doktora nauka predviđa *ključnu obavezu*.
* *Cilj* da se uspostavi nova krupna naučnoistraživačka infrastruktura u regionu Jugostočne Evrope i nastavi razvoj relevantne inovativne infrastrukture predviđa *ključne mjere*:
	+ Osnivanje Međunarodnog instituta za održive tehnologije na prostoru Jugoistočne Evrope i obuku mladih istraživača za rad u Institutu.
	+ Uspostavljanje Naučno-tehnološkog parka (NTP) uz obezbjeđenje prostora za 50 malih i srednjih preduzeća (MSP) iz oblasti visokih tehnologija uz učešće inostranih kompanija.
	+ Stvaranje povoljnog ambijena za razvoj start-up firmi.
		- 1. **Izvještaj o realizaciji Strategije o rezultatima u oblasti naučnoistraživačkog rada[[42]](#footnote-42)**

U usvojenom Izvještaju je naglašeno da su zacrtane mjere i aktivnosti iz prethodne Strategije realizovane. Kratak pregled ostvarenih rezultata:

* U cilju unapređenja naučnoistraživačkog rada i unapređenja kvaliteta ljudskih resursa iz sredstava HERIC projekta, realizovani su konkursi za dodjelu nacionalnih stipendija za izvrsnost, za magistarske i doktorske studije.
* Podržani su projekti za poboljšanje neophodnih infrastrukturnih uslova (laboratorije i biblioteke), profesionalni razvoj nastavnog kadra i unapređenje naučnoistraživačke komponente obrazovnog procesa i dodijeljen je značajan broj grantova za unapređenje naučnoistraživačke djelatnosti ustanova.
* U okviru EUREKA programa realizovano je više projekata iz oblasti hrane, zdravlja, novih materijala, proizvoda i usluga, kao i prirodnih materijala.
* Nekadašnje Ministarstvo nauke je podržalo pet projekta u oblastima medicine, ICT-a, vještačke inteligencije, novih materijala. Vlada Crne Gore i Univerzitet Crne Gore osnovali su Naučno-tehnološki park ‒ NTP CG d. o. o. Osnivanjem pravnog lica stvoreni su uslovi da se pokrenu aktivnosti koje će omogućiti integraciju inovativnih, naučnih, preduzetničkih i privrednih kapaciteta u Crnoj Gori.
* Od posebnog značaja za jačanje ljudskih kapaciteta su i stipendije za studente doktorskih studija.

**Rezime:**

**Kontinuirani napredak istraživanja zahtijeva stabilnu finasijsku podršku, u dijelu:**

**‒ Naučnoistraživačkog rada u prioritetnim oblastima razvoja nauke u Crnoj Gori primjenom prihvatljivih modela****;**

**‒ Modernizacije i integracije naučnoistraživačkih kapaciteta ustanova visokog obrazovanja za rad u prioritenim oblastima razvoja nauke u Crnoj Gori;**

**‒ Razvoja inovativne djelatnosti kroz uspostavljene kapaciteta i prihvatljive modele;**

**‒ Razvoja i usavršavanja mladih istraživača i doktoranada.**

**Od ustanova se očekuje da:**

**‒ Usvoje strategije naučnoistraživačkog rada, usaglase prioritete i konstituišu kompetentne istraživačke timove za rad na izdvojenim zadacima;**

**‒ Izvrše preraspodjelu obaveza u nastavi kako bi nastavno osoblje, a naročito mladi istraživači i doktorandi mogli da se aktivno posvete istraživačkim zadacima;**

**‒ Osposobe i usavrše svoje kapacitete za podršku aktivnom bavljenju istraživačkim radom;**

**‒ Formiraju kompetentne istraživačke timove povezivanjem istraživača unutar ustanove i sa drugim ustanovama iz Crne Gore i ERA prostora.**

* + - 1. **Doktorske studije[[43]](#footnote-43)**

Doktorske studije objedinjavaju obrazovanje i istraživanje, pa je važno predstaviti okvir koji će adekvatno objediniti ova dva segmenta*.*

Evropski i međunarodni standardi, principi i smjernice (uključujući Salzburške preporuke) koncipiraju inovativni okvir doktorskog obrazovanja, koji zahtijeva:

* *Dosljednu izvrsnost* u kvalitetu istraživanja za postdiplomsko obrazovanje i doktorske studije;
* *Nužnu podršku ustanovama* visokog obrazovanja da sarađuju razmjenjujući dobru praksu i rezultate;
* *Stvaranje uslova za zaposlenost doktoranada* u širokom spektru sektora djelatnosti osiguravajući im status zaposlenih sa punim radnim vremenom;
* *Podršku međunarodnoj saradnji na doktorskim studijama* radi primjene dobre prakse, kao i neophodne uporedivosti i verifikacije postignutih rezultata.

Okvir za doktorsko obrazovanje treba da inspiriše i obaveže ključne aktere u obrazovanju i istraživanju na standarde u pružanju doktorskog obrazovanja i istraživanja, prihvatanjem sljedećih principa:

1. *Doktorsko obrazovanje* je sistematsko bavljenje problemima na graničnom području postojećeg znanja i pomjeranje ove granice sistematskim istraživanjima. Tako se povećava obim i dubina znanja studenata i razvija njihova stručnost u istraživačkoj metodologiji koja je primjenjiva na šire istraživačke probleme.
2. *Uspješno završavanje istraživanja* obuhvata rad prepoznatljivog i nesporno verifikovanog kvaliteta. Svaki doktorat je jedinstven, a doktorsko obrazovanje podržava studente u okviru pojedinih disciplina, interdisciplinarnih ili multidisciplinarnih oblasti.
3. *Istraživačko okruženje* za doktorsko obrazovanje je sa visokim stepenom akademskog kvaliteta i infrastrukture, kritičnom masom međunarodno priznatog istraživačkog rada koji studentima omogućava interakciju sa vršnjacima koji se bave tom oblašću na nacionalnom i međunarodnom nivou.
4. *Pri prijavljivanju i upisu* na doktorske studija uzimaju se u obzir pripremljenost kandidata, kompetentan i pristupačan nadzor i resursi potrebni za sprovođenje istraživanja;
5. *Kompletno doktorsko obrazovanje* treba da podržavaju i kontrolišu strukture sastavljene od kompetentnih supervizora, primjenom transparentnih kriterijuma za procese ispitivanja, ocjenjivanja i sticanje deklarisanih ishoda;
6. *Uspostavljen i stabilno osposobljen* sistem obezbjeđenja kvaliteta treba da je implementiran u sve faze doktorskog obrazovanja.

**Rezime:**

**Sagledavajući značaj doktorskog obrazovanja neophodno je da:**

**‒ Nadležni organi, ustanove i akademska zajednica obezbijede uslove za organizaciju doktorskog obrazovanja, kako bi rezultati dostigli očekivanu izvrsnost i dali puni doprinos postavljenim nacionalnim razvojnim ciljevima.**

**‒ Prioritetne oblasti doktorskog obrazovanja treba da su povezane s prioritnim oblastima istraživanja kako bi se postigli sinergijski efekti obrazovanja, istraživanja i kadrovskog jačanja za razvojne zadatke.**

**‒ Doktorsko obrazovanje treba da bude podsticajno za istraživačke timove da razvijaju saradnju između ustanova u zemlji i inostranstvu. Uslovi saradnje i internacionalizacije treba da budu postavljeni kao prioriteti jer su sastavni dio principa ovog obrazovanja.**

* + 1. **Djelatnosti visokog obrazovanja povezene sa društvenim aktivnostima**

„*Oblast služenja društvu*”, u izvještaju IEP-a, fokusirana je na vezu između obrazovanja, tržišta rada i građanskog društva, a odnosi se na nesmetano pružanje usluga učenja na daljinu i cjeloživotnog učenja, dijaloga zainteresovanih strana u oblasti nastave i kreiranja nastavnih planova i programa, pomoć za transfer tehnologija, aktivno učešće u građanskom društvu za organizovanje javnih događaja i razmatranja aktuelnih tema, kao i sve ostale društvene obaveze u koje visoko obrazovanje može adekvatno da participira. Sve ove djelatosti treba da se realizuju u skladu s principima akademske etike i integriteta.

Većina izvještaja o institucionalnoj evaluaciji ukazuje na nizak nivo aktivnosti u pogledu cjeloživotnog učenja, što ne odgovara potencijalu ustanova visokog obrazovanja. AKOKVO je od svog osnivanja akreditovala 4 programa cjeloživotnog učenja i u toku je akreditacija 4 nova programa.

Da bi se ovakvo stanja počelo sistematski poboljšavati, Komisija IEP-a je predložila sljedeće mjere za odgovorne državne organe:

* Osigurati da se pitanje prikupljanja podataka o zapošljavanju diplomaca sistematski razmatra sa ustanovama visokog obrazovanja i poslodavcima.
* Priznavati društvene i građanske aktivnosti kao „praktičnu nastavu”;
* Uključivati se u sistematski dijalog sa drugim zainteresovanim stranama;
* Razviti viziju uloge ustanova visokog obrazovanja u oblasti inovacija.
* Razvijati ponudu cjeloživotnog učenja.

U periodu poslije skrininga IEP-a, značajan napredak u oblasti saradnje predstavlja *Naučno-tehnološki park (NTP) Crne Gore*, kao integralni dio univerzitetskog kampusa Tehničkih fakulteta, koji je zvanično počeo sa radom 2019. godine. NTP pruža podršku razvoju start-up firmi i inovativnih kompanija, kao i ubrzanom razvoju već postojećih, pogotovo visokotehnoloških firmi. Podrška različitim primijenjenim naučnim istraživanja ima cilj da se na osnovu tih istraživanja kreiraju nove start-up firme, naročito u saradnji s istraživačima sa UCG, ali i svih ostalih univerziteta iz Crne Gore. Želi se pružiti prilika svakom pojedincu da svoje kreativne ideje, znanja i istraživanja plasiraju na tržište.

Kroz ***S3 Strategiju pametne specijalizacije*** definisana su četiri strateška prioriteta u kojima Crna Gora u narednom periodu želi da se specijalizuje, a to su: *održiva poljoprivreda i lanac vrijednosti hrane, energija i održiva životna sredina, održivi i zdravstveni turizam i ICT kao horizontalna nit koja povezuje sve ove sektore*.

Pregledi u oblasti nastave, učešća u pripremi plana i programa, saradnje i istraživanja obrađeni su u prethodim poglavljima, zato će se u nastavku ova oblast dopuniti cjeloživotnim učenjem, koje je, još uvijek, bez očiglednih rezultata.

* + - 1. **Cjeloživotno učenje (CŽU)**

CŽU je usmjereno na podizanje opšteg nivoa obrazovanosti svih građana, njihovu aktivnu uključenost za osposobljavanje i snalaženje u promjenljivom radnom i društvenom okruženju; pružanje boljih mogućnosti zaposlenja; i lični, društveni, privredni i kulturni razvoj. CŽU se prepoznaje i kao veoma važan faktor za aktivno društvo jer pokreće inovacije, produktivnost i konkurentnost i doprinosi motivaciji i zadovoljstvu radnika. Obrazovanje odraslih kroz ovaj model učenja pruža mogućnost da se realizuju ambicije za usavršavanjem i završavaju prilagođeni kursevi obuke.

Kompetencije potrebne svakom pojedincu, koje se mogu ponuditi kroz programe CŽU obuhvataju široku lepezu oblasti visokog obrazovanja, a odnose se na: komunikaciju na maternjem jeziku i/ili stranim jezicima, matematičke kompetencije, kompetencije u oblasti prirodnih nauka, inženjerstva i tehnologije, digitalne kompetencije, kompetencije učenja i poučavanja, kompetencije za organizaciju sopstvenog i tuđeg vremena, za prikupljanje, analizu i vrednovanje informacija, socijalne i građanske kompetencije, kompetencije za inicijativnost, preduzetništvo i menadžment, kompetencije za njegovanje kulture i nacionalnog identiteta, kreativno i umjetničko izražavanje. Evolucija radnih mjesta u digitalnom dobu ima ogromne implikacije u smislu generičkih kompetencija koje diplomci treba da posjeduju, što je otkriveno metaanalizom vještina XXI vijeka, a koju je sproveo Svjetski ekonomski forum (SEF, 2015). Na osnovu temeljnih pismenosti koje bilo koja osoba 21. vijeka treba da stekne tokom svog osnovnog i srednjeg obrazovanja, poput pismenosti i računanja, naučne pismenosti, pismenosti u oblasti informaciono-komunikacionih tehnologija, finansijske pismenosti, kulturne i građanske pismenosti, visokoškolci moraju savladati složene kompetencije da bi mogli efikasno doprinositi rješavanju današnjih izazova. Četiri ključne složene kompetencije su (i) kritičko razmišljanje i vještine rješavanja problema, (ii) kreativnost, (iii) komunikacija i (iv) saradnja.

Konkretno, manji naglasak se stavlja na pamćenje bezbrojnih činjenica i osnovnih podataka, a veći na izgradnju metodoloških znanja i analitičkih vještina ‒ vještina potrebnih za razmišljanje i autonomno analiziranja podataka. Danas u mnogim naučnim disciplinama elementi činjeničnog znanja koji se uči u prvoj godini studija mogu zastarjeti prije diplomiranja. Proces učenja sada treba sve više da se zasniva na sposobnostima pristupa znanju i primjeni znanja u rešavanju problema. Učenje za učenje, učenje transformacije informacija u nova znanja i učenje prevođenja novog znanja u primjenu postaju važnije od pamćenja određenih informacija. U ovoj novoj paradigmi prednost se daje analitičkim vještinama, to jest sposobnosti traženja i pronalaženja informacija, sagledavanja problema, formulisanja probnih hipoteza, organizaciji i procjeni dokaza i rješavanju problema.

Pored toga, sposobnost pojedinaca da postanu uspješni profesionalci i aktivni građani u svom okruženju koje se brzo mijenja određena je njihovim karakternim osobinama, koje se takođe nazivaju i društveno-emocionalne veštine, a najčešće su nazivane „mekim vještinama”. To uključuje (i) radoznalost, (ii) inicijativu, (iii) upornost, (iv) prilagodljivost, (v) liderstvo i (vi) društvenu i kulturnu svijest.

Programi CŽU su pravo rješenje za *praćenja razvoja i brojna inovativna dostignuća* koja nije moguće uključiti u postojeće kurikulume studijskih programa zbog različitih objektivnih ograničenja. Programi CŽU su uglavnom samofinansirajući, ali je to racionalno rješenje za tržište rada i studente kojima su programi usavršavanja neophodni. Nastavnicima bi to bila dobra linija za predstavljanje svoje oblasti ekspertize, povezivanje sa tržištem rada i lično usavršavanje u inovativnim i razvojnim zadacima. Podsticajnim mjerama i dobrim zakonskim rješenjima brzo se može stvoriti adekvatna klima za generisanje brojnih ideja i kontinuiranu realiziciju razvojnih planova ustanova.

Pristup cjeloživotnom učenju naglašava primat učenika. Ustanove visokog obrazovanja moraće da se organizuju kako bi se prilagodile potrebama učenja i obuke raznovrsne kategorije studenata: studenti koji su zaposleni, apsolventi, studenti koji uče od kuće, strani studenti, vanredni studenti i tako dalje. Pojavljuju se novi obrasci potražnje u kojima polaznici paralelno ili uzastopno pohađaju nekoliko institucija ili programa, čime preuzimaju inicijativu za definisanje sopstvenih profila vještina na tržištu rada.

Ova aktivnost je veoma važna, ali je neopravdano bila zapostavljena na svim ustanovama visokog obrazovanja Crne Gore.Ograničeni rezultati su konstatovani i u Izvještaju o realizaciji prethodne Strategije. Budući da je Agencija za kontrolu i obezbjeđenje kvaliteta usvojila pravilnik i smjernice za akreditaciju CŽU programa, obezbijeđeni su uslovi da se ova oblast realizuje i razvija adekvatno potrebama razvoja pojedinaca i društva. Agencija je od svog osnivanja akreditovala 4 programa cjeloživotnog učenja i očekuje se da će u narednom periodu broj pristiglih zahtjeva biti veći kako bi se išlo u korak sa EU agendom i afirmisali navedeni programi.

Konačno, mogućnosti cjeloživotnog učenja moraju se podržati odgovarajućim finansiranjem i iz javnih i iz privatnih izvora. Studija Svjetske banke još iz 2003. godine o cjeloživotnom učenju predložila je da javni i privatni sektor zajedno rade na finansiranju cjeloživotnog učenja. Preporučila je da vladina intervencija izvan osnovnih vještina i znanja bude usmjerena na polaznike iz grupa sa niskim prihodima ili socijalno isključene i polaznike sa visokim preprekama u učenju.

Međunarodno iskustvo pokazuje da su kreatori politika razmotrili širok spektar mogućnosti finansiranja u podršci cjeloživotnom učenju, uključujući subvencije, hipotekarne zajmove, ugovore o ljudskom kapitalu, takse, sheme za otplatu uslovnog dohotka.

**Rezime:**

**Da bi CŽU programi dostigli poželjni stepen razvijenosti nephodno je da:**

**‒ Ustanove afirmišu i u kontinuitetu razvijaju programe za potrebe pojedinaca, tržišta rada i društva, kao racionalizovan obrazovni sistem koji prati dinamične društveno-ekonomske promjene i savremeni razvoj svih djelatnosti.**

**‒ Organizacija ovakvih programa treba da integriše savremene IT oblike nastave i učenja i time da obezbijedi lakši pristup nastavnim sadržajima (mogućnost učenja i savladavanja sadržaja u najpovoljnijim terminima).**

* + 1. **Finansiranje**

Visoko obrazovanje zahtijeva da se adekvatno finansiraju aktivnosti nastave i učenja, obezbijede dovoljni i lako dostupni resursi za učenje i podršku studentima, adekvatno rješava status nastavnika, saradnika i administracije i niz ostalih uslova neophodnih za postizanje postavljenih ciljeva i očekivanih rezultata.

Javne ustanove se finansiraju iz budžeta Crne Gore, kao i iz vlastitih sredstava (školarina i drugih naknada koje plaćaju studenti, intelektualnih i drugih usluga, donacija, poklona i zavještanja, projekata itd.).

Privatne ustanove se finansiraju iz sopstvenih sredstava, ali se mogu finansirati iz budžeta pod uslovom da organizuju studijske programe od javnog interesa koji se ne organizuju na javnoj ustanovi u Crnoj Gori.

* + - 1. **Uspostavljanje održivog modela finansiranja**

Javna ustanova, u skladu sa Zakonom o visokom obrazovanju, stiče sredstva iz Budžeta Crne Gore na osnovu normativa i standarda za finansiranje javnih ustanova, uzimajući u obzir broj studenata utvrđen licencom, cijenu koštanja studenta za određeni studijski program i ocjenu kvaliteta rada ustanove.

Ugovor o finansiranju između Vlade i Univerziteta Crne Gore potpisan je 2019. godine na period od tri godine. Ugovor se odnosi na tri studijske godine, koje su obuhvaćene sa 4 fiskalne godine (od 2019 do 2022) i ima četiri aneksa s indikatorima uspješnosti:

* Aneks 1 – Kvalitet rada ustanove i upisna politika.
* Aneks 2 – Obezbjeđenje kvaliteta.
* Aneks 3 – Informisanje javnosti o radu ustanove.
* Aneks 4 – Unapređenje kvaliteta postojećih studijskih programa, utvrđivanje potrebe nastavka studijskih programa, odnosno ukidanja pojedinih neodrživih studijskih programa.

**Rezime:**

**Finansiranje predstavlja ključnu polugu za kvalitet i rad ustanova. Postavljeni cilj ugovornog modela je da se unaprijedi položaj Univerziteta Crne Gore u međunarodnim okvirima i pruži kvalitetnije obrazovanje studentima, a zajedno sa dodatnim fondovima da se unaprijedi cjelokupni položaj visokog obrazovanja i standard crnogorskih studenata.**

**Ugovorni model finansiranja zasniva se na jasnim ulaznim i izlaznim parametrima, karakteristikama rada, komponentama koje se odnose na kvalitet i cijenu koštanja studenta.**

**Uvažiti mogućnost finansiranja studenata na privatnim ustanovama visokog obrazovanja, koji su upisani na programe od javnog interesa, a koji se ne realizuju na Univerzitetu Crne Gore.**

* + 1. **Internacionalizacija**

Internacionalizacija visokog obrazovanja je jedan od principa Bolonjskog procesa i strateški prioritet Evropskog prostora visokog obrazovanja. Mobilnost studenata i akademskog osoblja, uspostavljeni sporazumi između ustanova visokog obrazovanja, zajedničke studije i diplome, međunarodni projekti i drugi oblici saradnje su neki od postupaka internacionalizacije, koji doprinose unapređenju kvaliteta i daju veće mogućnosti za mlade na globalnom tržištu rada.

U okviru IESP projekta koji je finansiran iz ERASMUS+ fonda, a čiji je koordinator bio Univerzitet Crne Gore, pripremljene su smjernice za izradu Nacionalne strategije internacionalizacije. Projekat IESP je trajao u periodu od novembra 2019. godine do novembra 2022. godine.

Internacionalizacija je prepoznata kao prioritet svih ustanova visokog obrazovanja u dužem vremenskom periodu, ali su pokazatelji za sve nevedene postupke još ograničeni. Ovo je konstatovano i u prethodnoj Strategiji4. Zato je ocijenjeno da je neophodno dodatno angažovanje ustanova, podrška nadležnih resora, bolja sveobuhvatna promocija mogućnosti povezivanja i saradanje. Neposredni ciljevi su predvidjeli:

* Povećanje dolazne i odlazne mobilnosti studenata i akademskog osoblja.
* Promocija crnogorskih ustanova u Evropskom prostoru visokog obrazovanja.
* Jačanje Nacionalne kancelarije za promociju mobilnosti i međunarodnu saradnju ustanova visokog obrazovanja.

Pregled aktivnosti i postignutignutih rezultata u oblastima internacionalizacije i mobilnosti dat je u Završnom izvještaju o realizaciji Strategije, a rezime ostvarenog napretka izdvojen je u poglavlju 3.2.

**Rezime:**

**Značaj internacionalizacije i pozitivni efekti koji se postižu njenim razvojem zahtijevaju da se u narednom periodu internacionalizacija dodatno pospiješi aktivnim učešćem svih koji učestvuju u visokom obrazovanju. Koristeći nesporne mogućnosti koje se nude u ovoj oblasti i nesumnjivo višestruke pozitivne efekte od svih realizovanih oblika internacionalnog povezivanja, potrebno je kreirati uslove da internacionalizacija bude važan selekcioni kriterijumom kod ocjene rezultata rada svih učesnika u visokom obrazovanju. Kao izazov i cilj u narednom periodu ostaje rad na osnivanju nacionalne agencije za programe EU, što je predviđeno i Zakonom o visokom obrazovanju.**

* + 1. **Karijerno savjetovanje**

Strategija cjeloživotne karijerne orijentacije u Crnoj Gori (2011-2015) sadržala je prvi opšti okvir za razvoj cjeloživotnog karijernog savjetovanja i informisanja. Sveukupni cilj bio je da se pripremi sistemski pristup karijernom savjetovanju, u skladu sa preporukama iz dokumenata, donešenih od strane nadležnih organa i tijela Evropske unije. Sistemsko uređenje karijernog savjetovanja važno je zbog toga što je ova oblast direktno povezana s politikama obrazovanja, zapošljavanja, ekonomskog i socijalnog razvoja. Strategija cjeloživotne karijerne orijentacije u Crnoj Gori (2016-2020) koja predstavlja nastavak mjera i aktivnosti definisanih u prethodnoj Strategiji (2011-2015), temelji se na već dostignutom nivou razvoja karijernog savjetovanja i na potrebi da se dalje unapređuje sistem karijernog savjetovanja kroz definisanje prioriteta, mjera i aktivnosti za njihovo ostvarivanje. Program karijernog vođenja i savjetovanja 2023-2025, koji je u pripremi definiše dalje prioritete, mjere i aktivnosti. Unapređenje karijernog savjetovanja u visokom obrazovanju se postavlja kao jedan od ciljeva i Strategije razvoja visokog obrazovanja u Crnoj Gori 2023-2027.

Karijerni savjetnici u obrazovanju:

* Savjetuju učenike i studente u donošenju kompleksnih odluka u izboru daljeg obrazovanja, stručnog usavršavanja i zanimanja, u skladu sa njihovim talentima, sklonostima i interesovanjima.
* Pružaju neophodne informacije o najadekvatnijim profilima zanimanja, tržištu rada, načinima usavršavanja i zapošljavanju.

Fokus u karijernom savjetovanju je povezivanje oblasti obrazovanja i karijere, nastavak ili promjena u obrazovnom putu ili karijeri, napredovanje u karijeri i druga pitanja koja se odnose na širi pojam karijere.

U oblasti zapošljavanja i tržišta rada, karijerno savjetovanje se realizuje unutar Zavoda za zapošljavanje kroz rad Centara za informisanje i profesionalno savjetovanje (CIPS). U ovim centrima mogu se dobiti informacije o mogućnostima zapošljavanja, stanju na tržištu rada, informacije o obrazovanim programima, zanimanjima, učeničkim i studentskim domovima, mogućnostima obrazovanja i stipendiranja.

U obrazovanju karijerno savjetovanje je organizovano kroz rad školskih karijernih timova u osnovnim i srednjim školama i kroz rad univerzitetskih karijernih centara.Za unapređenje karijernog savjetovanja pripremiljeno je niz veoma korisnih publikacija.

**Preporuke:**

**Karijerno savjetovanje u visokom obrazovanju usmjeriti na:**

**‒ Uspostavljanje funkcionalnog sistema kroz izgradnju kapaciteta univerzitetskih karijernih centara.**

**‒ Obuku za karijerne savjetnike.**

**‒ Umrežavanje ključnih aktera na svim nivoima.**

**‒ Razvoj i realizaciju programa karijernog savjetovanja (koristeći: treninge, mentorstvo, savjetovanje, razvijanje standarda, saradnju sa tržištem rada itd.).**

**‒ Obezbjeđenje kvaliteta realizacije programa karijernog savjetovanja.**

1. **CILJEVI**

|  |
| --- |
| **STRATEŠKI CILJ 1[[44]](#footnote-44)****BOLJA USKLAĐENOST STUDIJSKIH PROGRAMA SA potrebama tržišta rada I ADEKVATNA PREPOZNATLJIVOST NOVIH KVALIFIKACIJA** |
| **Operativni ciljevi** | **Aktivnosti** | **Nadležnost** | **Indikator** |
| **OPERATIVNI CILJ 1****REFORMA STUDIJSKIH PROGRAMA OSNOVNIH I MASTER STUDIJA S POSEBNIM FOKUSOM NA ISHODE UČENJA[[45]](#footnote-45)** | * 1. Analiza studijskih programa
	2. Analiza i redefinisanje ishoda učenja
	3. Priprema standarda i smejrnicaza akreditaciju studijskih programa u cilju unapređenja metoda nastave i učenja
	4. Priprema novih kurikuluma u cilju inovacije studijskih programa
	5. Akreditacija/reakreditacijastudijskih programa irazvijanje kvalifikacija
 | MP, UVO, AKOKVO, Privredna komora, Savjet za kvalifikacije   | Izvještaji o studijskim programima za koje je završena analiza na osnovu: ispitivanja studenata i nastavnika o realizaciji obrazovnog procesa i nastavnim metodama i ocjena i sugestija dobijenih anketiranjem poslodavaca.Redefinisani i precizirani ishodi učenja.Broj inoviranih studijskih programa. Akreditovani studijski programza koje je razvijena nova kvalifikacija.  |
|   |
| **OPERATIVNI CILJ 2****BOLJA PREPOZNATLJIVOST NOVIH KVALIFIKACIJA NIVOA BEČELOR i master** | **2.1.** Radni sastanci sa poslodavcima o potrebi prilagođavanja pravilnika o unutrašnjoj organizaciji i sistematizaciji radnih mjesta za zapošljavanje visokoškolaca nivoa obrazovanja bečelor i master. **2.2**. Izmjene akata o unutrašnjoj organizaciji i sistematizaciji radnih mjesta | UVO,MP, ZZZ,Privredna komora,Poslodavci (javni i privatni sektor)  | Izvještaji i preporuke sa sastanaka.Broj ustanova, odnosno kompanija koje suu potpunostiprilagodile pravilnik o unutrašnjoj organizaciji i sistematizaciji radnih mjestaza zapošljavanje visokoškolaca nivoa obrazovanja bačelor i master. |
| **OPERATIVNI CILJ 3****ADEKVATNA POVEZANOST I PROHODNOST IZMEĐU SREDNJEG I VISOKOG OBRAZOVANJA** | **3.1.** Priprema i usvajanje inoviranog Pravilnika o upisu sa jasno definisanim kriterijumima **3.2.** Unapređenje servisa za savjetovanje i podršku u planiranju karijere u srednjoškolskom i visokom obrazovanju  | MP, UVO | Usvojen inoviran pravilnik o upisuna osnovne studije sa kriterijumima koji obezbjeđuju konkurentnost na osnovu postignutog uspjeha i završenog srednjeg obrazovanja, uz afirmaciju specifičnosti važnih za studijski program. Usvojeni pravilnici za master i doktorske studije sa kriterijumima koji obezbjeđuju konkurentnost na osnovu postignutog uspjeha i rezultata u inovativnom radu i istraživanju.Formirani i osposobljenikarijerni centri na svim ustanovama visokog obrazovanja i veća uloga karijernih savjetnika u srednjim školama. |
| **OPERATIVNI CILJ 4****ODRŽIVO I ADEKVATNO FINANSIRANJE JAVNIH USTANOVA I STUDENTSKIH DOMOVA** | **4.1.** Analiza broja studenata upisanih na osnovne i master studije**4.2** Analiza potreba za poboljšanje uslova u studentskim domovima**4.3.** Utvrđivanje cijene koštanja studenta | MP, UVO | Izvještaj o broju i strukturi upisanih studenata za svaku godinu. Urađena analiza potreba za poboljšanje uslova u studentskim domovima.Utvrđena cijena koštanja studenta za svaki studijski program.  |
| **OPERATIVNI CILJ 5****dalji razvoj i obaveznost PRAKTIČNE NASTAVE**  | * 1. Osigurano izvođenje praktične nastave tokom studija
 | UVO, AKOKVO, MP | Usvojen standard i smjerniceza akreditaciju studijskih programa sa planom praktične nastave kao sastavnog dijela kurikuluma. Na predmetima, grupi predmeta, modulima i oblastima treba izdvojiti sadržaje - tematske jedinice koje će se realizovati kroz praktičnu nastavu i definisati ishode koji će se postići. Tematske jedinice sa zadacima treba dopuniti opisom u kojem radnom ambijentu se mogu završiti sa potrebnim vremenom angažovanja.Realizacijapraktične nastave u skladu sa standardom i smjernicama.Povećan broj ugovora sa poslodavcima za realizaciju praktične nastave. |
| **OPERATIVNI CILJ 6****POVEĆANJE UDJELA LICA starosti OD 25 DO 64 godine uključenih u cjeloživotno učenje u visokom obrazovanju** | **6.1.** Kontinuirano praćenje i kontrola kvaliteta programa CŽU  **6.2.** Razvoj servisa za podršku za kontinuirano usavršavanje zainteresovanih pojedinaca i grupa | UVO, AKOKVO, MP, CSO  | Registar akreditovanih i licenciranih organizatora obrazovanja odraslih u visokom obrazovanju i programa cjeloživotnog učenja u visokom obrazovanju.Analiza potrebnih CŽU u visokom obrazovanju u skladu sa potrebama tržišta rada. |

|  |
| --- |
| **STRATEŠKI CILJ 2****sistem obezbjeđenja kvaliteta USKLAĐEN SA STANDARDIMA ZA OBEZBJEĐENJE KVALITETA EHEA I ERA PROSTORA** |
| **Operativni ciljevi** | **Aktivnosti** | **Nadležnost** | **Indikator** |
| **OPERATIVNI CILJ 7****UNAPRIJEĐENA organizacijA RADA I upravljanjA na ustanovama u skladu sa evropskom praksom** | **7.1.** Evaluacija Agencije od strane ENQA na osnovu izvještaja o samoevaluaciji i posjete eksperata ENQA-e**7.2.** Izvođenje nastave, istraživanja, inovativni rad i lično usavršavanje u skladu sa evropskim preporukama**7.3.**Formiranje Rektorske konferencijekao forme dogovaranja između ustanova visokog obrazovanja, razmjene dobre prakse i unapređenja rezultata ukupnog sistema visokog obrazovanja | AKOKVO, ENQA, Rektorski kolegijum ustanova  | Sproveden audit od strane ENQA-e s izvještajem o stanju i pravcima za unapređenje sistema obezbjeđenja kvaliteta visokog obrazovanja, u momentu kada se ispune uslovi za to, kako s aspekta legislative tako sa aspekta unutrašnjeg uređenja AKOKVO.*(U 2021. godinie je objavljen dokument: usklađenost crnogorskog sistema obezbjeđenja kvaliteta visokog obrazovanja sa evropskim standardima – audit od strane RCC-a).*Usvojena akta kojima će se obezbijediti transparentnost u radu, kao i obaveze koje se odnose na nastavu, istraživanje i usavršavanje.Formirana rektorska konferencija.  |
| **OPERATIVNI CILJ 8****IMPLEMENTACIJA NAČELA AKADEMSKOG INTEGRITETA MEĐU AKADEMSKOM ZAJEDNICOM I STUDENTIMA**  | **8.1.** Pripremaadekvatnih materijaleza prevenciju studentskih prevara **8.2.** Usvajanje dokumenta za prevenciju neakademskog ponašanja usklađenog sa dobrom evropskom praksom, zakonima i aktima ustanova visokog obrazovanja **8.3.** Obuka članoviakademske zajednice, razvijanje svijesti za postupke provjere i prevencije | UVO,Etički komitet | Usvojeniplanovi integriteta ustanova.Razvijene procedureda senastava, individualni rad, provjere znanja i ocjenjivanje realizuju u ambijentu koji sprečava i sankcioniše korišćenje različitih vrsta prevara.Usvojena dokumenta za prevenciju. Pripremljenebrošure, održana predavanja i seminari zastvaranjeadekvatne klime za prevenciju.Obavezni online kursevi za akademski integritet. |
| **OPERATIVNI CILJ 9****OSTVARIVANJE JEDNAKOSTI, DOSTUPNOSTI, PRAVIČNOSTI INKLUZIVNOG I KVALITETNOG VISOKOG OBRAZOVANJA ZA STUDENTE S INVALIDITETOM** | **9.1** Sprovođenje tranzicione procedure i obuke za inkluzivne kompetencije nastavnog i stručnog kadra**9.2** Upotreba pristupačnog formata, didaktičkih i komunikacijskih sredstava**9.3** Arhitektonsko prilagođavanje pristupačnosti ustanova visokog obrazovanja**9.4** Organizovanje usluga akademske podrške | UVO, AKOKVO, MP, Zavod za školstvo | Broj prilagođenih ustanova visokog obrazovanja, broj i vrsta pristupačnih formata, broj obuka, broj upisanih studenata, broj asistenata u nastavi na visokom obrazovanju.  |

|  |  |  |  |
| --- | --- | --- | --- |
| **Operativni ciljevi** | **Aktivnosti** | **Nadležnost** | **Indikator** |
| **STRATEŠKI CILJ 3****JAČANJE ULOGE USTANOVA VISOKOG OBRAZOVANJA NA MEĐUNARODNOM PLANU** |
| **OPERATIVNI CILJ 10****POVEĆANJE BROJA ZAJEDNIČKIH STUDIJSKIH PROGRAMA I PROJEKATA I POBOLJŠANJE PROCEDURA ZA MOBILNOST** | **10.1** Identifikovanje programa za zajedničke studije na svim nivoima**10. 2** Dalji napredakumeđunarodnoj saradnja u oblasti visokog obrazovanja, kroz zajedničke istraživački, razvojne i strukturne projekte  **10. 3** Bolji uslovi za fizičku i virtelnu razmjenu studenata i nastavnog osoblja**10.4.** Povećan fond literature na engleskom jeziku | UVO, MP | Akreditovan jedan novi zajednički studijski program na svim ustanovama visokog obrazovanja.Uvećan brojzajedničkih istraživačkih programa i projekata.Olakšane procedure za mobilnost i priznavanje stečenih kredita, inoviranjem pravilnika na ustanovama visokog obrazovanja.Poboljšan bibliotečki fond u pogledu stručne literature na engleskom jeziku za 20%. |
| **OPERATIVNI CILJ 11****PROCEDURE ZA PRIZNAVANJE INOSTRANIH OBRAZOVNIH ISPPRAVA ILI DIJELA OBRAZOVANJA** | **11.1** Revidiranje i unapređenje postojeće legislative za priznavanje inostranih obrazovnih isprava u visokom obrazovanju**11.2** Revidiranje i unapređenje postojeće legislative koja uređuje priznavanje dijela visokog obrazovanja**11.3** Razvoj Europass digitalnih uvjerenja | MP, UVO, Privredna komora, ZZZ, AKOKVO | Revidirana ligislativa koja uređuje priznavanje inostranih obrazovnih isprava.Revidirana legislativa koja uređuje priznavanje dijela obrazovanja.Razvijen sistem Europass digitalnih uvjerenja.  |

1. **AKCIONI PLAN S PROCJENOM TROŠKOVA**

|  |  |
| --- | --- |
| **STRATEŠKI CILJ 1** | *BOLJA USKLAĐENOST STUDIJSKIH PROGRAMA SA potrebama tržišta rada I ADEKVATNA PREPOZNATLJIVOST NOVIH KVALIFIKACIJA* |
| **OPERATIVNI CILJ 1** | *REFORMA STUDIJSKIH PROGRAMA OSNOVNIH I MASTER STUDIJA S POSEBNIM FOKUSOM NA ISHODE UČENJA* |
| **Indikator učinka**  | **Početna vrijednost** | **Ciljna vrijednost na polovini sprovođenja strateškog dokumenta** | **Ciljna vrijednost na kraju sprovođenja strateškog dokumenta** |
| Bolja percepcija poslodavaca o visokom obrazovanju | / | Indeks percepcije o visokom obrazovanju 50 | Indeks percepcije o visokom obrazovanju 70 |
| Smanjen broj nezaposlenih visokoškolaca za 7% |  | za 5% | za 7% |

|  |  |  |  |  |  |  |
| --- | --- | --- | --- | --- | --- | --- |
| **Aktivnost koja utiče na realizaciju Operativnog cilja 1** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovođenje aktivnosti** | **Izvor finansiranja** |
| **1.1** Analiza studijskih programa  | Analiza internih i eksternih povratnih informacija | UVO,MP,AKOKVO | Oktobar 2023. | Decembar 2024. | 10.000€ | Budžet/ustanova |
| **1.2** Analiza i refedefinisanje ishoda učenja. | Analizirani i redefinisani ishodi učenja svih kvalifikacija na UCG | UCG, MP | Maj 2023. | Decembar 2024. |   30.000€ | EU Projekat |
| **1.3** Priprema novih kurikulumau cilju inovacije studijskih programa  | Pripremljena minimum četiri nova kurikuluma  | UVO,Privredna komora | Septembar 2023. |  April 2024. | 10.000€ | Budžet/ustanove visokog obrazovanjaBudžet |
| **1.4** Akreditacija i reakreditacija programa i razvijanje novih kvalifikacija | Akreditovani studijski programi. | UVO, AKOKVO, Savjet za kvalifikacije | Septembar 2024. | April 2025. | 10.000€ | AKOKVO |
| **OPERATIVNI CILJ 2** | *BOLJA PREPOZNATLJIVOST NOVIH KVALIFIKACIJA BEČELORA I MASTERA* |
| **Indikator učinka**  | **Početna vrijednost** | **Ciljna vrijednost na polovini sprovođenja strateškog dokumenta** | **Ciljna vrijednost na kraju sprovođenja strateškog dokumenta** |
| Povećan broj oglašenih mjesta za bečelor kvalifikacije | / | 10% | 15% |

|  |  |  |  |  |  |  |
| --- | --- | --- | --- | --- | --- | --- |
| **Aktivnost koja utiče na realizaciju Operativnog cilja 2** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovođenje aktivnosti** | **Izvor finansiranja** |
| **2.1** Sveobuhvatna inicijativa za poslodavce da prilagode pravilnike o sistematizaciji za zapošljavanje kvalifikacija bačelora i master  | Javnost obaviještena o neophodnosti prilagođavanja svojih akata o sistematizaciji Javnost  | MPUZKZZZPrivredna komora | Septembar 2023. | Decembar 2024. | / | / |
| **2.2** Inicijativa za izmjenu akata o unutrašnjoj organizaciji i sistematizaciji radnih mjesta  | 10 ustanova odnosno kompanija koje su prilagodile svoja akta o sistematizaciji | MPUZKZZZPrivredna komora | Septembar 2023. | Decembar 2024. | / | / |
| **OPERATIVNI CILJ 3** | *adekvatna povezanost i prohodnost između srednjeg i visokog obrazovanja* |
| **Indikator učinka** | **Početna vrijednost** | **Ciljna vrijednost na polovini sprovođenja strateškog dokumenta** | **Ciljna vrijednost na kraju sprovođenja strateškog dokumenta** |
| Unaprijeđeno karijerno savjetovanje u cilju povećanja procenta zapošljavanja učenika srednjih stručnih škola | / | 5% | 10% |

|  |  |  |  |  |  |  |
| --- | --- | --- | --- | --- | --- | --- |
| **Aktivnost koja utiče na realizaciju Operativnog cilja 3** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovođenje aktivnosti** | **Izvor finansiranja** |
| **3.1** Priprema i usvajanje pravilnika o upisu za sve nivoe visokog obrazovanja  | Usvojen pravilnik za upis na osnovne/master/PhD studije | MP,Ustanove visokog obrazovanja | Avgust 2023. | April 2024. | / | / |
| **3.2** Unapređenje servisa za savjetovanje i podršku planiranju karijere u oblasti srednješkolskog i visokog obrazovanja  | Obuke karijernih savjetnika u karijernim centrima ustanova visokog obrazovanjai školskih karijernih timova | MP, UVO | Januar 2024. | Decembar 2026. | / | Budžet ustanove, IPA fond |
| **OPERATIVNI CILJ 4** | *ODRŽIVO I ADEKVATNO FINANSIRANJE JAVNIH USTANOVA i studentskih domova* |
| **Indikator učinka**  | **Početna vrijednost** | **Ciljna vrijednost na polovini sprovođenja strateškog dokumenta** | **Ciljna vrijednost na kraju sprovođenja strateškog dokumenta** |
| Struktura upisanih studenata po studijskim programima u skladu na nacionalnim razvojnim pravcima, analizama tržišta rada i ocjenom kvaliteta studijskog programa i kontinuirano poboljšanje studentskog standarda | / | Definisan plan upisa | Sproveden upis u skladu sa definisanim planom upisa |

|  |  |  |  |  |  |  |
| --- | --- | --- | --- | --- | --- | --- |
| **Aktivnost koja utiče na realizaciju Operativnog cilja 4** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovođenje aktivnosti** | **Izvor finansiranja** |
| **4.1** Analiza broja studenata upisanih na osnovne i master studije | Sprovedena analiza | MP,UVO | Septembar 2023. | Kontinuirano | / | / |
| **4.2** Analiza potreba za poboljšanje uslova u studentskim domovima | Sprovedena analiza | MP, UVOStudentski domovi | Septembar 2023. | Maj 2024. | / | Budžet |
| **4.3** Izrada aneksa ugovora o finansiranju Univerziteta Crne Gore | Novi aneksi ugovora o finansiranju na osnovu utvrđene cijene koštanja studenata | MP, UVO | Kontinuirano |  |  | Budžet |
| **OPERATIVNI CILJ 5** | *DALJI RAZVOJ I OBAVEZNOST PRAKTIČNE NASTAVE* |
| **Indikator učinka**  | **Početna vrijednost** | **Ciljna vrijednost na polovini sprovođenja strateškog dokumenta** | **Ciljna vrijednost na kraju sprovođenja strateškog dokumenta** |
| Veći stepen zadovoljstva poslodavaca praktičnim vještinama visokoškolaca | Poslodavac ocjenjuje visokoškolce kao „dobre“ | Poslodavac ocjenjuje visokoškolce kao „vrlo dobre“ | Poslodavac ocjenjuje visokoškolce kao „odlične“ |

|  |  |  |  |  |  |  |
| --- | --- | --- | --- | --- | --- | --- |
| **Aktivnost koja utiče na realizaciju Operativnog cilja 5** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovođenje aktivnosti** | **Izvor finansiranja** |
| **5.1** Planiranje realizacije praktične nastave po studijskim godinama kao sastavnog dijela nastavnog procesa  | Praktična nastava u skladu sa standardima i smjernicama sa jasno definisanim fondom časova obuke | Ustanove visokog obrazovanja,Poslodavci | Kontinuirano |  | / | Budžet ustanove /poslodavaca |
| **OPERATIVNI CILJ 6** | *POVEĆANJE UDJELA LICA STAROSTI OD 25 DO 64 GODINE UKLJUČENIH U CJELOŽIVOTNO OBRAZOVANJE*  |
| **Indikator učinka**  | **Početna vrijednost** | **Ciljna vrijednost na polovini sprovođenja strateškog dokumenta** | **Ciljna vrijednost na kraju sprovođenja strateškog dokumenta** |
| Veća zapošljivost lica ove starosne dobi |  | 7% | 15% |

|  |  |  |  |  |  |  |
| --- | --- | --- | --- | --- | --- | --- |
| **Aktivnost koja utiče na realizaciju Operativnog cilja 6** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovođenje aktivnosti** | **Izvor finansiranja** |
| **6.1** Kontinuirano praćenje razvoja i analiza ponuda programa CŽU, obuke i usavršavanja | 10 programa CŽU | MP,UVO,ZZZ,AKOKVO | Septembar 2023. | Septembar 2026. | / | Ustanove visokog obrazovanja  |
| **STRATEŠKI CILJ 2** | *SISTEM OBEZBJEĐENJA KVALITETA USKLAĐEN SA STANDARDIMA ZA OBEZBJEĐENJE KVALITETA EHEA I ERA PROSTORA* |
| **OPERATIVNI CILJ 7** | **UNAPRIJEĐENA organizacijA RADA I upravljanjA na ustanovama u skladu sa evropskom praksom** |
| **Indikator učinka** | **Početna vrijednost** | **Ciljna vrijednost na polovini sprovođenja strateškog dokumenta** | **Ciljna vrijednost na kraju sprovođenja strateškog dokumenta** |
| Uspješna evaluacija sistema obezbjeđenja kvaliteta visokog obrazovanja Crne Gore od strane ENQA-e. | / | / | Pozitivan izvještaj o sistemu obezbjeđenja kvaliteta u visokom obrazovanju u Crnoj Gori od strane ENQA-e. |

|  |  |  |  |  |  |  |
| --- | --- | --- | --- | --- | --- | --- |
| **Aktivnost koja utiče na realizaciju Operativnog cilja 7** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovođenje aktivnosti** | **Izvor finansiranja** |
| **7.1.** Evaluacija Agencije od strane ENQA na osnovu izvještaja o samoevaluaciji i posjete eksperata ENQA-e | Evaluacioni izvještaj | ENQA | / | / | 60.000,00 € | BudžetAKOKVO |
| **7.2** Transparentno izvještavanje o postignutim rezultatima i preduzetim mjerama poboljšanja  | Izvještaji AKOKVO o postignutom napretku na UVO | AKOKVO | / |  / |  | Budžet AKOKVO |
| **7.3.**Formiranje Rektorske konferencije | Formirana rektorska konferencija | UVO | Januar 2024. | Kontinuirano | / | Budžet UVO  |
| Sproveden audit od strane ENQA-e | / | Evaluacija Agencije od strane ENQA  | Uspješno sproveden audit od strane ENQA-e |

|  |  |
| --- | --- |
| **OPERATIVNI CILJ 8** | *IMPLEMENTACIJA NAČELA AKADEMSKOG INTEGRITETA MEĐU AKADEMSKOM ZAJEDNICOM I STUDENTIMA* |
| **Indikator učinka** | **Početna vrijednost** | **Ciljna vrijednost na polovini sprovođenja strateškog dokumenta** | **Ciljna vrijednost na kraju sprovođenja strateškog dokumenta** |
| Smanjen broj prijava za kršenje akademskog integriteta među akademskom i studentskom populacijom | / | 20% | 30% |

|  |  |  |  |  |  |  |
| --- | --- | --- | --- | --- | --- | --- |
| **Aktivnost koja utiče na realizaciju Operativnog cilja 8** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovođenje aktivnosti** | **Izvor finansiranja** |
| **8.1** Priprema adekvatnih materijaleza prevenciju studentskih prevara | Razvijene procedure kojima se sprečava i sankcioniše korišćenjerazličitih vrsta studentskih prevara | Ustanove visokog obrazovanja | Januar 2024. | Decembar 2025. | / | Budžet ustanova |

|  |  |
| --- | --- |
| **OPERATIVNI CILJ 9**  | *OSTVARIVANjE JEDNAKOSTI, DOSTUPNOSTI, PRAVIČNOSTI INKLUZIVNOG I KVALITETNOG VISOKOG OBRAZOVANjA ZA STUDENTE S INVALIDITETOM*  |
| **Indikator učinka** | **Početna vrijednost** | **Ciljna vrijednost na polovini sprovođenja strateškog dokumenta** | **Ciljna vrijednost na kraju sprovođenja strateškog dokumenta** |
| Veća uključenost studenata s invaliditetom | **90** | 10% | 25% |

|  |  |  |  |  |  |  |
| --- | --- | --- | --- | --- | --- | --- |
| **Aktivnost koja utiče na realizaciju Operativnog cilja 9** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovođenje aktivnosti** | **Izvor finansiranja** |
| **9.1** Sprovođenje tranzicione procedure i obuke za inkluzivne kompetencije kadra | 10 ITP3, 5 obuka | Ustanove visokog obrazovanja;MP;AKOKVO, ZZŠ | Januar 2024. | Januar 2026. | / | Ustanove/Donatori |
| **9.2** Upotreba pristupačnog formata, didaktičkih i komunikacijskih sredstava | Broj i vrsta pristupačnih formata, opreme i sredstava | Ustanove visokog obrazovanja;MP;AKOKVO, ZZŠ. | Jun 2024. | Jun 2026. | / | Ustanove/Donatori |

|  |  |  |  |  |  |  |
| --- | --- | --- | --- | --- | --- | --- |
|  |  |  |  | . |  |  |
| **STRATEŠKI CILJ 3** | *JAČANJE ULOGE USTANOVA VISOKOG OBRAZOVANJA NA MEĐUNARODNOM PLANU* |
| **OPERATIVNI CILJ 10** | *POVEĆANJE BROJA ZAJEDNIČKIH STUDIJSKIH PROGRAMA I PROJEKATA I POBOLJŠANJE PROCEDURA ZA MOBILNOST* |
| **Indikator učinka** | **Početna vrijednost** | **Ciljna vrijednost na polovini sprovođenja strateškog dokumenta** | **Ciljna vrijednost na kraju sprovođenja strateškog dokumenta** |
| Broj zajedničkih studijskih programa povećan za pet |  | 20% | 100% |

|  |  |  |  |  |  |  |
| --- | --- | --- | --- | --- | --- | --- |
| **Aktivnost koja utiče na realizaciju Operativnog cilja 10** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovođenje aktivnosti** | **Izvor finansiranja** |
| **10.1** Identifikovanje programa za zajedničke studije na svim nivoima | Po jedan novi program zajedničkih studija na UVO | Ustanove visokog obrazovanja | Septembar 2023. | Septembar 2025. | 10.000 € | Budžet ustanova |
| **10.2** Dalji napredakumeđunarodnoj saradnja u oblasti visokog obrazovanja, kroz zajedničke istraživački, razvojne i strukturne projekte | Broj zajedničkih međunarodnih istraživačkih programa i projekata povećan za 20% | Ustanove visokog obrazovanja | Kontinuirano | Kontinuirano | / | EU fondovi |
| **10.3** Zaključivanje bilateralnih i multilateralnih ugovora koji obezbjeđuju mobilnost | Olakšane procedure za mobilnost i priznavanje stečenih kredita, inoviranjem pravilnika na ustanovama visokog obrazovanja | UVO | Septembar 2024 | Septembar 2025 | / | Budžet |
| **10.4** Povećan fond literature na engleskom jeziku | Literatura na engleskom jeziku uvećana za 30% | UVO | Kontinuirano | Kontinuirano | 20.000 € | Budžet UVO |

|  |  |
| --- | --- |
| **OPERATIVNI CILJ 11** | *PROCEDURE ZA PRIZNAVANJE INOSTRANIH OBRAZOVNIH ISPRAVA ILI DIJELA OBRAZOVANJA* |
| **Indikator učinka** | **Početna vrijednost** | **Ciljna vrijednost na polovini sprovođenja strateškog dokumenta** | **Ciljna vrijednost na kraju sprovođenja strateškog dokumenta** |
| Priznavanje diploma ili dijela obrazovanja poštujući standard kvaliteta ustanove izdavaoca diplome | / | Definisani standardi kvaliteta | Postoji rang lista ustanova visokog obrazovanja |

|  |  |  |  |  |  |  |
| --- | --- | --- | --- | --- | --- | --- |
| **Aktivnost koja utiče na realizaciju Operativnog cilja 8** | **Indikator rezultata** | **Nadležne institucije** | **Datum početka** | **Planirani datum završetka** | **Sredstva planirana za sprovođenje aktivnosti** | **Izvor finansiranja** |
| **11.1** Revidiranje i unapređenje postojeće legislative za priznavanje inostranih obrazovnih isprava u visokom obrazovanju | Revidirana i unaprjeđena legislativa | MP, UVO, AKOKVO, ZZZ, Privredna komora | Januar 2025. | Januar 2026. | / | Budžet ustanova |
| **11.2** revidiranje i unapredenje postojeće legislative koja uređuje priznavanje dijela visokog obrazovanja | Revidirana i unaprjeđena legislativa | MP, UVO, AKOKVO, ZZZ, Privredna komora | Januar 2025. | Januar 2026. | / | Budžet ustanova |
| **11.3** Razvoj Europass digitalnih uvjerenja | Razvijen sistem izdavanja (i priznavanja) Europass digitalnih uvjerenja | MP, UVO, AKOKVO, ZZZ, Privredna komora | Januar 2025. | Decembar 2026. |  | Budžet ustanova |

1. **MONITORING, IZVJEŠTAVANJE I EVALUACIJA**

U implementaciju planiranih aktivnosti Strategije uključeni su Ministarstvo prosvjete, ustanove visokog obrazovanja, Privredna komora, Agencija za kotrolu i obezbjeđenje kvaliteta visokog obrazovanja i Zavod za zapošljavanje.

U skladu s Akcionim planom, za realizaciju planiranih ciljeva određena je njihova pojedinačna ili zajednička odgovornost. Da bi realizacija bila blagovremena i koordinisana, neophodno je formirati *koordinacioni tim* sastavljen od članova koji su kompetentni za oblasti obuhvaćene Strategijom. Tim treba da bude formiran od sljedećih članova:

* tri predstavnika Ministrstva prosvjete, koji bi koordinisali rad tima, a ujedno i realizaciju oblasti organizacije i upravljanja sistemom visokog obrazovanja i ustanovama visokog obrazovanja;
* dva predstavnika ustanova visokog obrazovanja za oblasti studija (nastave) i ostalih djelatnosti na ustanovama;
* predstavnik Privredne komore za oblast tržišta rada i zapošljavanja;
* predstavnik Agencije za kontrolu i obazbjeđenje kvalite (AKOKVO) za oblast obezbjeđenja kvaliteta;
* predstavnik IT sektora za razvoj ove oblasti.

Budući da su izdvojene oblasti u potpunosti funkcionalne u organizacionoj i upravljačkoj strukturi ustanova visokog obrazovanja, kao i ostalih ustanova i tijela, Koordinacioni tim će pripremiti principe i dinamiku rada, a koordinatori formirati *radne grupe* za svaku oblast. Zadatak radnih grupa je da u svojoj oblasti planira i kontroliše realizaciju aktivnosti, prateći indikatore, uz organizovanje periodičnih sastanaka. Radne grupe bi na šestomjesečnom nivou pripremale izvještaj o statusu aktivnosti, dok bi godišnje izvještaje o realizaciji zadataka pripremale za koordinacioni tim. Koordinacioni tim bi objedinjavao izvještaje radnih grupa i upoređivao realizaciju obaveza sa dinamičkim planom realizacije Strategije, i dostavljao Generalnom sekretarijatu Vlade, na mišljenje.

*Završni izvještaj*, na kraju planskog perioda, pripremio bi Koordinacioni tim sa prikazom konačne realizacije obaveza planiranih u Strategiji, uz ocjenu indikatora i uspješnosti i dostavljao ga Savjetu za visoko obrazovanje, na upoznavanje, prije procedure prema Vladi.

Završni izvještaj Ministarstvo dostavlja Vladi Crne Gore, na usvajanje.

U cilju objektivnijeg prikaza stanja u visokom obrazovanju i uspješnosti realizacije Strategije, na kraju četvorogodišnjeg perioda treba uraditi evaluaciju, koju bi sprovelo nezavisno ekspertsko tijelo ili eksperti angažovani unutar sistema, i koji poznaju oblast visokog obrazovanja.

Potreban iznos sredstava za evaluaciju zavisiće od modela za koji se Vlada opredijeli u tom trenutku.

1. **KOMUNICIRANJE REFORMSKIH AKTIVNOSTI**

Informativni instrumenti za sprovođenje politika u strateškom dokumentu su različite kampanje, obuke, PR aktivnosti, informativne brošure, publikacije i mediji. Planirane aktivnosti je neophodno sprovoditi u duhu transparentnosti i uključivosti.

* Planirane komunikacijske aktivnosti treba predstaviti u detaljnom Planu komunikacije. Plan komunikacije treba da sadrži jasan komunikacijski proces, prilagođen ciljnoj grupi i prirodi komunikacionih kanala.
* Neophodno je uraditi detaljnu analizu zainteresovanih strana, kako bi se prepoznale ciljne grupe prema kojima treba komunicirati planirane reforme.
* U komunikacijskom procesu planiranih aktivnosti, postignutih rezultata i učinaka treba koristiti mjerljive indikatore.
* Poruke treba da budu usmjerene na svrhu donošenja ovog dokumenta, na važnost poboljšanja stanja u ovoj oblasti i na interes građana ostvarivanjem ciljeva strateškog dokumenta.
* Komunikacijske aktivnosti prilagoditi digitalnom dobu, tako da poruke bude vizuelne, a proces interaktivan.

**PRILOG I**

**OSNOVNI POJMOVI**

|  |
| --- |
|  **Ishodi učenja/kompetencije[[46]](#footnote-46)*** **Ishodi učenja** (*Learning Outcomes*) su kompetencije koje je osoba stekla učenjem i dokazala nakon postupka učenja.
* **Kompetencije** (*Competences*) označavaju skup znanja, vještina i pripadajuću samostalnost i odgovornost, često nazvane kompetencije u užem smislu (EU's Key Competence Framework).
* **Kvalifikacija** (*Qualification*) je cjelovit skup određenog obima stečenih kompetencija koje su sve pojedinačno vrednovane (ishodi učenja).
* **Student u središtu procesa** –neophodan uslov za realan uspjeh učenja i poučavanja u visokom obrazovanju.
 |
|  ***Specifične kompetencije*/stručne kompetencije za određenu discipline.** ***Generičke kompetencije* (ključne kompetencije, prenosive vještine za 21. vijek).**Kombinacija znanja, vještina i stavova – 8 grupa:1. *Komunikacija na materinjem jeziku;*
2. *Komunikacija na stranom jeziku;*
3. *Matematičke kompetencije i osnovne kompetencije u nauci i tehnologiji;*
4. *Digitalne kompetencije;*
5. *Učiti kako se uči;*
6. *Socijalne i građanske kompetencije:*
	* *Spontani interes za druženje*;
	* *Uspostavljanje osnovne emocionalne (samo)regulacije* (pretežno dobro raspoloženje…);
	* *Samostalna i samoinicijativna interakcije sa vršnjacima (*osjećanje sigurnosti u društvu…);
	* *Raspolaganje osnovnim socijalnim vještinama* (spontano korišćenje osnovnih fraze…);
	* *Samostalnost u osnovnoj brizi za sebe* (prehrana, osnovna higijena, odijevanje…);
	* *Poštovanje pravila koja štite sebe i druge*;
7. *Preduzetničke vještine;*
8. *„Osviješćenost“ za kulturu i umjetnost.*
 |
|  **USTANOVE VISOKOG OBRAZOVANJA*****Principi Salamonske konvencije*** **Autonomija s odgovornošću***Napredak zahtijeva da evropski univerziteti budu ovlašćeni da djeluju u skladu s vodećim principima autonomije s odgovornošću (privrženost principima Magna Charta Universitatum od 1988) i, naročito, principu akademske slobode*. *Tako, univerziteti moraju biti u mogućnosti da stvaraju svoje strategije, odabiraju prioritete u nastavi i naučnom istraživanju, raspoređuju svoja sredstva, profilišu nastavne planove i programe i postavljaju kriterije za prijem profesora i studenata*. Evropske institucije visokoškolskog obrazovanja prihvataju izazove rada u konkurentskom okruženju u svojoj sredini, u Evropi i u svijetu, ali da bi to uradile, potrebna im je određena sloboda upravljanja, slobodniji regulatorni okvir koji ih podržava i adekvatno finansiranje, ili će biti dovedene u nepovoljan položaj za saradnju i takmičenje (konkurentnost). **Obrazovanje kao javna odgovornost***Evropsko područje visokog obrazovanja mora se izgraditi na evropskim tradicijama obrazovanja kao javne odgovornosti*; na širokom i otvorenom pristupu dodiplomskim, kao i postdiplomskim studijama, obrazovanju za lični razvoj i učenju tokom cijelog života, građanskim pravima, kao i kratkoročnoj i dugoročnoj društvenoj važnosti. **Visoko obrazovanje zasnovano na naučnom istraživanju***Pošto je naučno istraživanje pokretačka snaga visokog obrazovanja*, stvaranje Evropskog prostora visokog obrazovanja se mora povezati s Evropskim prostorom naučnog istraživanja.**Organizaciona raznovrsnost**Evropsko visoko obrazovanje karakteriše raznovrsnost u pogledu jezika, nacionalnih/državnih modela, tipova i profila ustanova i orijentacije nastavnih planova i programa. *Istovremeno, budućnost mu zavisi od njegove sposobnosti da ovu raznovrsnost djelotvorno organizuje radi stvaranja pozitivnih rezultata i fleksibilnosti i prevazilaženja mogućih teškoća i nejasnoća*. *Obrazovne ustanove žele da raznolikost tretitraju kao prednost a ne kao razlog za nepriznavanje ili isključivanje*. Institucije se obavezuju da će stvoriti dovoljno mehanizama samoregulacije kako bi osigurale minimalni nivo kohezije da njihovi napori na kompatibilnosti ne budu ugroženi s previše različitosti u definiciji i primjeni kredita, glavnih kategorija stepena i kriterijuma kvaliteta. **Centar izvrsnosti\****Naučnoistraživačka ustanova ili grupa istraživača u ustanovi koja je po svojoj originalnosti, značenju i aktuelnosti postignutih rezultata u naučnoistraživačkoj djelatnosti, u vremenskom periodu od pet godina ostvarila vrhunske i međunarodno priznate rezultate u svojoj naučnoj oblasti istraživanja.*Centar izvrsnosti treba da ima: * program kojim se unapređuju naučna istraživanja na nacionalnom nivou, doprinosi jačanju nacionalne ekonomije i konkurentnosti na evropskom tržištu;
* ostvarenu povezanost između znanja, istraživanja i inovacija, odnosno između istraživanja i privrede;
* fokusirane istraživačke programe koji uključuju interdisciplinarne teme, rezultate iz primijenjenih, razvojnih i osnovnih istraživanja;
* obezbijeđen prostor i infrastrukturu za realizaciju istraživanja;
* kapacitet da obezbijedi radnu atmosferu koja doprinosi stvaranju novih rezultata;
* aktuelne, originalne i međunarodno priznate rezultate istraživanja;
* programe za privlačenje finansiranja kroz evropske i druge međunarodne fondove kojima obezbjeđuje održivost i dalji rad;
* obezbijeđene uslove za primjenu rezultata naučnih istraživanja u praksi;
* program kojim se podstiče stvaranje nove generacije naučno-tehnoloških talenata;
* sposobnost za ostvarivanje dinamičnog partnerskog odnosa s organima državne uprave i lokalnom samoupravom.

*\*Definicija iz Zakona o naučnoistraživačkoj djelatnosti.*  |
|  |

1. Ministarstvo prosvjete. [↑](#footnote-ref-1)
2. Savjet za visoko obrazovanje, Savjet za naučnoistraživačku djelatnost. [↑](#footnote-ref-2)
3. Agencija za kontrolu i obezbjeđenje kvaliteta visokog obrazovanja Crne Gore. [↑](#footnote-ref-3)
4. STRATEGIJA razvoja visokog obrazovanja u Crnoj Gori (2016‒2020), Podgorica, jul 2016. [↑](#footnote-ref-4)
5. Završni izvještaj o realizaciji Strategije razvoja visokog obrazovanja u Crnoj Gori 2016-2020. godine. [↑](#footnote-ref-5)
6. Dr Thomas Ekman Jørgensen, *Evaluacija devet ustanova visokog obrazovanja u Crnoj Gori, Izvještaj o analizi sistema,* septembar 2018. godine, [*www.svo.gov.me*](http://www.svo.gov.me/)*.*  [↑](#footnote-ref-6)
7. <https://www.heric.me/sadrzaj/analiticki-izvjestaj-podataka-prikupljenih-kroz-studiju-pracenja-diplomiranih-studenata>. [↑](#footnote-ref-7)
8. J. Kronja, *Vodič kroz strategiju Evropa 2020*, internet: http://ec.europa.eu/eu2020/pdf/. .. 29. [↑](#footnote-ref-8)
9. Hrvatski prevod revidiranog ESG-ja usvojenog na Ministarskoj konferenciji u Erevanu 14. i 15. svibnja 2015. godine, <https://enqa.eu> :> esg› ESG in Croatian\_by ASHE. [↑](#footnote-ref-9)
10. Mr. sc. Marina KESNER-ŠKREB, *LISABONSKA STRATEGIJA*, Pojmovnik\*, Institut za javne financije, Zagreb, https://hrcak.srce.hr › file. [↑](#footnote-ref-10)
11. Salzburg II preporuke, Izdavač prof. dr. sc. Melita Kovačević, Sveučilište u Zagrebu, 2011. www.ttf.unizg.hr › doktorski › Salzburg\_II\_preporuke. [↑](#footnote-ref-11)
12. Mobilnost za bolje učenje, Strategija mobilnosti do 2020. godine za Evropski prostor visokog obrazovanja (EHEA) Bukurešt, 2012, [vfs.unsa.ba › web › images › dokumenti › BOL Strateg..](http://vfs.unsa.ba/web/images/dokumenti/BOL_Strategija%20mobilnosti%20do%202020.pdf)  [↑](#footnote-ref-12)
13. <https://www.eu.me/mn/pregovori-o-pristupanju/dokumenti-pregovori/category/57-izvjestaji-o-napretku>. [↑](#footnote-ref-13)
14. <https://ec.europa.eu/commission/presscorner/detail/en/IP_18_4242>. [↑](#footnote-ref-14)
15. Crna Gora je u evropski-institut-za-inovacije-i-tehnologiju-eit-crna-gora [↑](#footnote-ref-15)
16. <https://ec.europa.eu/programmes/horizon2020/en/h2020-section/era-chairs>. [↑](#footnote-ref-16)
17. <http://www.gov.me/en/search/224008/EU4TECH-Proof-of-Concept-call-for-project-proposals-launched.html>. [↑](#footnote-ref-17)
18. S T R A T E G I J A NAUČNOISTRAŽIVAČKE DJELATNOSTI 2017-2021. S AKCIONIM PLANOM, Podgorica, oktobar 2017. [↑](#footnote-ref-18)
19. Virgilio Meira Soares, *Mišljenje na Nacrt zakona o visokom obrazovanju Republike Crne Gore,* Lisabon, 28. jul 2003. [↑](#footnote-ref-19)
20. <https://www.erisee.org/western-balkans-summit-2019-3-5-july-2019-poznan>. [↑](#footnote-ref-20)
21. <https://eacea.ec.europa.eu/national-policies/eurydice/content/legislation-45_me>. [↑](#footnote-ref-21)
22. <http://akokvo.me/zakoni/>. [↑](#footnote-ref-22)
23. <https://data.oecd.org/eduresource/public-spending-on-education.htm#indicator-chart>. [↑](#footnote-ref-23)
24. Nivo i podnivoi kvalifikacije obrazovanja:

VI nivo – 180 ECTS; VII-1 podnivo – 240-360 ECTS (180+60 ili 240 ili 300 ili 360 ECTS);

VII-2 podnivo – masteri i magistri; VIII nivo – doktorske studije. [↑](#footnote-ref-24)
25. [↑](#footnote-ref-25)
26. <https://data.oecd.org/unemp/unemployment-rates-by-education-level.htm#indicator-chart>. [↑](#footnote-ref-26)
27. Zakon o visokom obrazovanju Crne Gore, član 44. [↑](#footnote-ref-27)
28. Zakon o visokom obrazovanju Crne Gore, član 81, 86 i 89. [↑](#footnote-ref-28)
29. Nivoi ishoda učenja (npr. međunarodni za priznavanje diploma i kvalifikacija, nacionalni za uspostavljanje nacionalnog okvira kvalifikacija i sistema obezbjeđenja kvaliteta, *institucionalni* za planiranje studijskih programa (kurikuluma) na ustanovi, *za predmete i nastvane jedinice* da bi studenti i nastavnici znali kako da planiraju nastavu, provjere i ocjenjivanje). [↑](#footnote-ref-29)
30. Taksonomija (npr. Bloomova) kao klasifikacija koja omogućava da se na vidljiv i mjerljiv način izraze ekvalitati za različite vrste znanja, vještina i stavova studenata. [↑](#footnote-ref-30)
31. European Commission/EACEA/Eurydice, 2018. *The European Higher Education Area in 2018: Bologna Process Implementation Report.* Luxembourg: Publications Office of the European Union. [↑](#footnote-ref-31)
32. Mjerljivi ishodi učenje za *praktična/činjenična znanja* (Factual knowledge) definišu kao skup stečenih zasebnih informacija.

*Praktične kompetencije* podrazumijevaju manuelne vještine i primjenu procedura kao i viši nivo praktičnih sposobnosti i znanja, kao što su primjena iskustva ili znanja na razvoj ili eksperimentisanje.

*Stručne kompetencije*za određeno zanimanje i sposobnost koje se stiču kroz obrazovanje i obuku. *Stručna kompetencija, često je sinonim za činjeničnu kompetenciju*, a označava sposobnost za savladavanje tipičnih zadataka i relacija vezanih za profesiju, koje je, prema određenim zahtjevima, potrebno riješiti samostalno i samoodgovorno. [↑](#footnote-ref-32)
33. Trends 2018, forthcoming, takođe pogledati [https://eua.eu/issues/20:learning-teaching.html](https://eua.eu/issues/20%3Alearning-teaching.html). [↑](#footnote-ref-33)
34. <http://www.ehea.info/media.ehea.info/file/2018_Paris/77/1/EHEAParis2018_Communique_final_952771.pdf> [↑](#footnote-ref-34)
35. Pravilnik o bližim uslovima za osnivanje, obavljanje djelatnosti, postupku licenciranja i načinu vođenja registra ustanova visokog obrazovanja. [↑](#footnote-ref-35)
36. Konvencija Ujedinjenih nacija o pravima osoba sa invaliditetom. [↑](#footnote-ref-36)
37. Preporučeno je da državni organi pruže podršku unapređenju upravljačkih struktura ustanova visokog obrazovanja. [↑](#footnote-ref-37)
38. U *Zakonu o akademskom integritetu*, akademski integritet je definisan kao akademsko ponašanje koje obezbjeđuje očuvanje akademske čestitosti, dostojanstva profesije, kvaliteta rada i proizvoda rada, duha ravnopravne saradnje sa svim učesnicima akademskog procesa, usmjerenosti na istinu kao temeljnu vrijednost i poštovanje zakonskih propisa kao osnove odgovornosti članova akademske zajednice odnosno svako ponašanje koje je u skladu sa načelima akademskog integriteta. [↑](#footnote-ref-38)
39. Zakon o akademskom integritetu je definisao da se **Načelo čestitosti** zasniva na samostalnosti u naučnom, obrazovnom i stručnom radu, kao i poštovanju tuđeg rada i djela.

**Načelo objektivnosti** predviđa da članovi i akademska zajednica ne smiju da dopuste da predrasude i pristrasnost bilo koje vrste utiču na njihovu objektivnost u akademskim, istraţivačkim, administrativnim, poslovnim i upravljaĉkim djelatnostima.

**Načelo otvorenosti** da rezultati istraživanja članova akademske zajednice treba da su dostupni javnosti i naučnim i akademskim mrežama.

**Načelo slobode u nastavi i istraživanju da** ustanove visokog obrazovanja treba da zaštite sve članove akademske zajednice od svakog pokušaja ograničavanja ili uskraćivanja slobode u obrazovnom, odnosno naučnoistražvačkom radu.

**Načelo odgovornosti** dase **o**dgovornost ustanova ogleda u poštovanju normi kvaliteta, etičkih normi i promovisanju izvrsnosti, kao i otvorenosti za kritičko sagledavanje njihove sveukupne djelatnosti od strane društva. [↑](#footnote-ref-39)
40. [Primjer plana integriteta ‒Agencija za sprječavanje korupcije, www.antikorupcija.me › documents › Primjer\_plan...](http://Primjer plana integriteta ‒Agencija za sprječavanje korupcije, www.antikorupcija.me › documents › Primjer_plan...) [↑](#footnote-ref-40)
41. ***Stretegija*** naučnoistraživačke djelatnosti 2017‒2021. S akcionim planom. [↑](#footnote-ref-41)
42. Strategija o naučnoistraživačkom radu. [↑](#footnote-ref-42)
43. Za pripremu je korišćen materijal: **National Framework for Doctoral Education, Ireland.** Materijal se nalazi na: .<https://hea.ie/assets/uploads/2017/04/national_framework_for_doctoral_education_0.pdf>. [↑](#footnote-ref-43)
44. Odnosi se na osnovne i master studije. [↑](#footnote-ref-44)
45. *Kurikulim se koristi kao pojam za program nastave,* koji sadrži ciljeve obrazovanja, odgovarajuće sadržaje, kao i metode kojima se program može uspešno savladati i ciljevi postići (lat.). [↑](#footnote-ref-45)
46. Prof. dr. sc. Blaženka Divjak, ***Ishodi učenja – zašto i kako?****,* Ministarstvo znanosti i obrazovanja, 21. 12. 2017. *(Key competences for lifelong learning EU http://eur-lex.europa.eu/legal-content).* [↑](#footnote-ref-46)